ނިކަން ވިސްނައި ފިކުރުކޮށްބަލާށެވެ! ދުވާލަކު5ފަހަރު ﷲ ތާޢާލާގެ ހުޅުއްވަވައިލެއްވިފައިވާ ދަޢުވަތު ކޮންމެ މީހަކަށްވެސް އެބަ ލިބެއެވެ. ކޮންމެ ފަހަރަކު ތަކުރާރު ކުރެވެއެވެ. އެއީދަޢުވަތު ތަކުރާރުކުރެވޭތީ އެވެ. މިދައްކަނީ ކޮންމެ ދުވަހަކު5ފަހަރު ގޮވާ ބަންގީގެ ވާހަކައެވެ. ބަންގީގައި ފަލާޙް، ކާމިޔާބު ލިބިގަތުމަށް އައުމަށް ދައުވަތު ދެވޭ ވާހަކައެވެ. އެ ދައުވަތު ތަކުރާރު ކުރެވޭ ވާހަކައެވެ. "ޙައްޔަޢަލަލްފަލާޙި" ގޮވައިލެވޭ ވާހަކައެވެ.\nނިކަން ބުނެބަލާށެވެ. މިފަދައިން ދުވާލަކު5ފަހަރު ދައުވަތު ދެނީ އިސްލާމް ދީން ފިޔަވައި ކޮން ދީނެއަގައި ހެއްޔެވެ؟ އެހެން އެއްވެސް ދީނެއްގައި މިގޮތަށް ދައުވަތު ނުދޭ ނޫން ހެއްޔެވެ؟\nމިކަމުގެ ޙިކުމަތަށްބަލާއިރު ފާހަގަކުރެވޭ އެއްކަމަކީ ޢަހަރެމެންނަށް ކާމިޔާބު މިންވަރުކުރައްވަވަން ﷲ ތަޢާލާ ބޭނުންފުޅުވެވޮޑިގަންނަވާ މިންވަރެވެ. ހަނދުމަކޮށްދީގެންވެސް މީސްތަކުން ކާމިޔާބުގެ މަގަށް ވާޞިލުވުމަށް ﷲ ތަޢާލާ ލޯބިވެވޮޑިގަންނަވާ މިންވަރެވެ.\nބަންގީގެ ކަލިމަތަކަކީ އެއްވެސް މީހަކު އަމިއްލައަށް އުފައްދާފައިވާ އެއްޗެއް ނޫނެވެ. ﷲ ތަޢާލާ ބާވައިލައްވަވާފައިވާ އެއްޗެކެވެ. ވީއިރު ކޮންމެ ދުވަހަކު5ފަހަރު ގޮވައިލެވޭ ބަންގީގެ އަޑު އަހަރެމެންނަށް ނުއިވިގެން މިއުޅެނީ ކީއްވެގެން ހެއްޔެވެ؟ ﷲ ތަޢާލާ ދެއްވަވާ ކާމިޔާބު ބޭނުން ނުވާތީ ހެއްޔެވެ؟\nހަމަ އެޢާއެކު ނިކަން ވިސްނައިލަބަލާށެވެ! މީހަކަށް ދުވާލަކު5ފަހަރު، އެމީހާގެ ވެރި މީހާ ކަމެއް ކުރަން އެންގުމުން އެކަމެއް ނުކުރާނަމަ އެމީހާޢަކީ ވެރިމީހާއަށް ކިޔަމަންތެރިއަކަށް ވެދާނެ ހެއްޔެވެ؟ އެފަދަ މީހަކު ވަޒީފާގައި ގެންގުޅޭނެ ހެއްޔެވެ؟ ނުގެންގުޅޭނެއެވެ. ވަޒީފާއިން ވަކިކޮށް ގެއަށް ފޮނުވައިލާނެއެވެ.\nﷲ ތަޢަލާގެ އެންގެވުންތަކަށް އަމަލު ނުކުރި ނަމަވެސް، ބަންގިއަށް އިޖާބަ ނުދިންނަމަވެސް މިދުނިޔޭގައި އެބަ އުޅެވެއެވެ. ނަމަވެސް ވިސްނާށެވެ! ބަންގިއަށް އިޖާބަ ނުދޭ މީހުންނަށް އެކަމުގެ ވޭން ފެންނާނެ ދުވަސް ނުވަތަ އިޙްޞާޞް ކުރަންޖެހޭނެ ދުވަސް އޮތީ ކުރިއަށެވެ.\nދުވާލަކު5ފަހަރު ﷲ ތަޢާލާ ދެއްވެވި ދައުވަތުގެ އަޑު އަހައި އިޖާބަ ނުދޭ މީހުންނަށް އެދުވަހުން ސަލާމަތެއް ނުވެވޭނެއެވެ. ބަނގީގެ އަޑު ނުއިވޭ ކަމަށް ބުނުމުގެ ފުރުޞަތެއް ނުލިބޭނެއެވެ. ކޮންމެ ދުވަހަކު5ނަމާދުކުރަންޖެހޭކަން ނުއެނގޭ ކަމަށް ބުނެގެންވެސް ފުރުޞަތެއް ނުލިބޭނެއެވެ! އަދި ހަނދާން ނެތުނީ ކަމަށް ބުނެގެންވެސް ސަލާމަތެއް ނުވެވޭނެއެވެ. އެހެނީ ކޮންމެ ދުވަހަކު5ފަހަރު ބަންގި ގޮވަނީ ހަނދާންކޮށްދިނުމަށް ކަމަށްވާތީއެވެ!\nމީސްތަކުންނޭވެ! މިއީ ވަރަށްކުރުކުރު ވާހަކަކޮޅެކެވެ. ނަމަވެސް ވިސްނައިފި މީހަކަށް ކަންތައްތަކެއް ވިސްނޭނެއެވެ! އަހަރެންގެ ދުޢާއަކީ އެންމެންނަކީވެސް ވިސްނައި ފިކުރުކުރާ ބައަކަށްވުމެވެ. ބަންގިއަށް އިޖާބަދީ ފަލާޙް ލިބިގަންނަމުންދާ ބައަކު ކަމުގައިވުމެވެ.\n- ވައްހާޖްތަރިންގެ ދަރުސަކުން


ފޯނު ނަގައިފި ނަމަ ނިޝާ ޖެހޭނީ ޒޫނާއަށް ދިމާވި ހާދިސާ ތަފުސީލުކޮށް ކިޔައިދޭށެވެ. ރޫޅެމުންދާ ކައިވެންޏެއް ރޫޅެން އިތުރަށް މަގުފަހި ކޮށްދޭށެވެ. ދެން ހިތަށްއެރިއެވެ. ޖިނާއަށް ނިޝާ ދިން ޖަވާބު ނުދެވުނު ނަމައެވެ. ޖިނާގެ ތިންވަނަ ކޯލު ވެސް ކެނޑުނީއެވެ. ހަތަރުވަނަ ކޯލު އަންނަން ފެށިއެވެ. ނިޝާ އެ ފޯނަށް ޖަވާބުދިނެވެ.\n"މިހާރު ކިތައް ކޯލު ކޮށްފިން!" ޖިނާ ޝަކުވާކުރިއެވެ.\n"އެނގެޔޭ!" ނިޝާ ބުންޏެވެ. "ބަލަހައްޓައިގެންނޭ މިއިނީ. އަދިވެސް އަހަންނަކަށް ނުނިންމޭ މި ވާހަކަ ކިޔައިދޭންވީ ކަމެއް."\n"އަޖައިބެއްނު!" ޖިނާ ހައިރާންވެފައި ބުންޏެވެ. "މަށާ ކޮން ގުޅުމެއްތަ އޮންނާނީ؟ ޒޫނާއަކީ އަހަރެން ރަނގަޅަށް ދަންނަ ކުއްޖެއް ވެސް ނޫނޭ. އޭނަގެ ފުރިހަމަ ނަން ވެސް މަށަކަށް ނޭނގޭ. އެކަމަކު ނިޝާ ތި ބުނީ އަހަންނޭ މައްސަލައަކީ. އެ ހިސާބަށް ބުނެފަ ދެން ނިންމައެއް ނުލެވޭނެ ދޯ!"\n"އޯކޭ! އެކަމަކު މޮޔަކަމެއް މި ކުރެވެނީ،" ކިޔައިދޭން ނިޝާ އެއްބަސްވިއެވެ. "މި ވާހަކަ ކިޔައިދީ ނިމުނީމަ މަ ވެސް ތި ތަނަށް ގެންދޭ އިނގޭ."\nނިޝާ ވާހަކަ ފެށީ ދަތުރު ދިޔަ ދުވަހު، ބޮޑުފާލަމާ ދިމާއަށް ޕިކަޕު މަޑުކުރުމުން ޒޫނާ ޕިކަޕުން ބާލުވަން ޖިނާ އަތްދިއްކުރި ހިސާބުންނެވެ. ނިޝާއަށް އެނގިފައިވާ ހުރިހާ ތަފުސީލެއް ނިޝާ ކިޔައިދިނެވެ. ވާހަކަ ނިމުނުއިރު ޖިނާ އިނީ ބުނާނެ އެއްޗެއް ނޭނގިފައެވެ.\n"ތި ވަރު ވީއިރު ކީއްވެ ނިޝާ ކުރިން ކިޔާނުދިނީ؟" ޖިނާ އެހުނު ސުވާލަކީ އެއީއެވެ.\n"އޭރު ބުއްދި ސަލާމަތުން ހުރީމަ!" ނިޝާ ޖަވާބުދިނެވެ. "މޮޔައަކު ނޫނީ ޅިޔަނަކަށް މި ކަހަލަ ވާހަކައެއް ކިޔައިދޭނެތަ؟ މިހާރު މަ މިހިރީ ރަނގަޅަށް މޮޔަވެފަ! އެހެންވެ ދެން ކޮންމެ އެއްޗެއް ކިޔަސް މައްސަލައެއް ނެތްތާ! ތީ އޭނަ ލޯބިވި މީހަކީ. ތީ އޭނަ ބޭނުންވި މީހަކީ. ތީ އޭނައަށް ނުލިބުނު މީހަކީ ވެސް. ދެން އަވަހަށް މަ ބަލާ ފޮނުވާ!"\nފަތިސްނަމާދު ވަގުތަށް ސޯނާ ޖައްސައިގެން އޮތް ނަމަވެސް ޖިނާއަށް ހޭލެވުނީ ގަޑިއެއްހާއިރު ކުރިންނެވެ. ދެނެއް ނިންޖެއް ނައެވެ. އަޒްރާއާ ދޭތެރޭގައި ވިސްނެން ފެށިއެވެ. ދަރިންނާ ދޭތެރޭގައި ވެސް ވިސްނުނެވެ. ޖިނާ ގުޅިޔަސް އަޒްރާ ފޯނު ނަގަނީ ހިތަށްއެރި ފަހަރަކުއެވެ. ކަންތައް އެ ހިސާބަށް ދިޔުމުން ޖިނާ މާލެ ދިޔަކަސް ވާނެ ފައިދާއެއް ނެތެވެ. ލޯތްބަކީ ގަދަކަމުން ހޯދޭނެ އެއްޗެއް ނޫނެވެ. ޒޫނާއާ ދޭތެރޭގައި ވެސް ވިސްނުނެވެ. ޖިނާއަށް ޓަކައި އަންހެންކުއްޖެއްގެ މުޅި ދިރިއުޅުން ބޭކާރުވެގެން ދިޔައީއެވެ. ޖިނާ ނުވެސް ދެނަހުއްޓެވެ. ޚިޔާލުތަކުން އެނބުރި އާދެވުނީ ފުރާޅުމަތިން ދުއްވައިގަތް ބުޅަލެއްގެ އަޑު އިވުމުންނެވެ. ޖިނާއަށް ހީވީ ރަނގަޅަށެވެ. ފުރާޅުގައި އުޅުނީ ބުޅަލެކެވެ. ކެހެރި ދިގު ކަޅު ކުލައިގެ ބުޅަލެކެވެ. ފުރާޅުމަތިން ދުވަމުން އައިސް ބުޅާ އެރީ ގަހަށެވެ. ގަހުން ފޭބީ އިސްކޮޅުން ކުރު، ކަޅު ކުއްޖެކެވެ. މަޒްލާނެވެ. އެކަކަށް ވެސް އެ މަންޒަރެއް ނުފެނެއެވެ. ޖިނާ ފާޚާނައިން ނުކުމެގެން ބޮޑުކޮޓަރިއަށް ނުކުތެވެ. އެ ތަން ވެސް އޮތީ ފަޅުކޮށެވެ. މޭޒުމަތީގައި ހުރި ތަރުމޯޒުން ހޫނުފެން އެޅުމަށް ފަހު ޖިނާ ކޮފީތަށްޓެއް ހަދަން ފެށިއެވެ. ކޮފީ ގިރާ އަޑަށް ސަމަދު ނުކުތެވެ.\n"އަހަނ ޖިނާ ދޯ!" ސަމަދު ބުންޏެވެ. "އަހަންނަށް ވެސް ތަށްޓެއް ހަދާލަބަލަ! ރޭގަ ނުވެސް ނިދުނޭ! ހަމަ އިރުއިރުކޮޅާ ހޭލެވެނީ. މާދަމާ އެބަ ޖެހޭ ރިޕޯޓެއް ތައްޔާރުކުރަން ވެސް. ދޫކޮށްލެވޭނީ އެންމެ ކުއްޖެއް ކަންނޭނގެ. ގެންނަން އެބަތިބި ހަތް ކުދިން. މިހާރު ވެސް ދެ ކުދިން އިތުރަށް އެބަ ގެންގުޅެން."\n"ދޫކޮށްލަނީ ޒޫނާތަ؟" ކޮފީ ހަދަމުން ޖިނާ ބުންޏެވެ.\n"އާނ!" ސަމަދު އައިސް ސޯފާގައި އިށީނދެލިއެވެ. "މިހާރު ދެން އޭނަ ގޭގަ ގެންގުޅެވޭނެ."\nވާހަކަތައް އަޑުއަހަން މޭޒު ތަންދޮށުގައި މަޒްލާން ހުރިކަމެއް އެކަކަށް ވެސް ނޭނގެއެވެ. ޒޫނާ ދޫކޮށްލާ ވާހަކަ ބުނުމުން މަޒްލާންގެ ލޮލުގެ ކުލަ ރަތްކުލައަށް ބަދަލުވިއެވެ. ޒޫނާގެ ކޮޓަރިއާ ދިމާއަށް މޮޔައެއްހެން އޭނަ ދުއްވައިގަތެވެ. ޖިނާއާއި ސަމަދަށް ވެސް ފިޔަވަޅުގެ އަޑު އިވުނެވެ. ޖިނާ ބަލައިލީ ސަމަދަށެވެ.\n"އެހެން އަޑުއަޑު އިވޭނެ،" ޖެހިލުން ކުޑަ ރާގެއްގައި ސަމަދު ބުންޏެވެ. "އަހަންނަށް ހަކުރު ނާޅައްޗޭ!"\nމަޒްލާން ހުރީ ޒޫނާގެ ކޮޓަރިތެރޭގައެވެ. ޒޫނާއާ ދިމާއަށް ބަލަހައްޓައިގެންނެވެ. އެ ކޮޓަރިއަކީ ރަނގަޅުވާ ކުދިން މާލެއަށް ފޮނުވުމުގެ ކުރިން ބައިތިއްބާ ތަނެވެ. އެ ތަނުގައި ހަތަރު އެނދު ހުއްޓެވެ. ތިން އެނދު ހުރީ ހުހަށެވެ. ޒޫނާ އޮތީ ނިދައިފައެވެ. އޮވެވުނު ގޮތަކުން ޒޫނާގެ އިސްތަށިގަނޑުން ބައެއް އޮތީ އެނދުން ބޭރަށް އެލިފައެވެ. އޭރު މަޒްލާން ހުރީ އެނދު ތަންދޮށުގައެވެ. އަތުގައި ކަތުރެއް އޮތެވެ. ޒޫނާއަކީ މަންމަ ކަމުގައި ވިޔަސް މަޒްލާންގެ ހިތަކު މަންމައަކަށް ރަޙްމެއް ނެތެވެ. މަޒްލާނަކީ ޖެނީ ކަހަލަ ކުއްޖެއް ނޫނެވެ. ބައްޕަގެ ބަސް ވިކޭ ކުއްޖެއް ވެސް ނޫނެވެ. ބޭނުންކަމެއް، ހިތުހުރި ގޮތަކަށް ކުރަން ކެރޭ ކުއްޖެކެވެ. މުޅި ޢާއިލާގެ ފަރާތުން ބަދަލުހިފަން ފޫގަޅައިގެން ހުރި ކުއްޖެއް ވެސް މެއެވެ. ޒޫނާގެ އިސްތަށިގަނޑު ކޮށައިލުމަށް ޓަކައި އެގޮތްމިގޮތަށް މަޒްލާން ކަތުރު ހިންގައިލި ވަގުތަކީ ޒޫނާ ފުރޮޅިލި ވަގުތެވެ. ޒޫނާގެ އިސްތަށިގަނޑު ސަލާމަތްވިއެވެ. އެކަމަކު ޒޫނާއަށް ހޭލެވުނެވެ. މަޒްލާން ފުންމައިގެން އެނދަށް އެރިއެވެ. ރުޅިއައިސް ރަތްވެފައިވާ ދެ ލޮލުން ޒޫނާއަށް ބަލައިލިއެވެ. އެނދުގައި އަޅާފައި އޮތް ފޮތިގަނޑާއި، ގޮދަޑިއާއި، ބާލީސް ކަފައި ކުދިކޮށްލިއެވެ. ޒޫނާ ހަޅޭއްލަވައިގަތެވެ. ޖިނާއާއި ސަމަދު ދުވެފައި އައިސް ކޮޓަރިއަށް ވަންއިރު، އިސްތަށިގަނޑުގައި އަތްއަޅައިގެން ޒޫނާ ތެޅިފޮޅެނީއެވެ. ޒޫނާ ފިޔަވައި އެހެން މީހަކަށް އަޒްލާނެއް ނުފެނެއެވެ. ވެގެން އުޅޭ ގޮތެއް ނޭނގެއެވެ.\n"ދޫކުރޭ!" ޒޫނާ ގޮވައެވެ. "ނުކެރޭނެ މަގޭ އިސްތަށިގަނޑު ބުރިކުރާކަށް. ދާންއުޅޭ! އަތުން ދޫކުރޭ! މަންމާ!"\nޒޫނާގެ އަޑަށް ފާޒިރާ ވެސް ދުވެފައި އައެވެ. ޒޫނާ މައިތިރި ކުރެވޭތޯ މަސައްކަތް ކުރިއެވެ. ސަމަދާއި ޖިނާ ތިބީ ތަންކޮޅެއް ދުރުގައެވެ. އިރުކޮޅަކުން ޑަކްޓަރު ވެސް އައެވެ. އެ ތަނުގައި ހުންނަނީ ބިދޭސީ އަންހެން ޑަކްޓަރެކެވެ. އޭނަ އަތުގައި އިންޖެކުޝަނެއް އޮތެވެ. ޒޫނާ މައިތިރިކުރަން ޑަކުޓަރު ވެސް މަސައްކަތް ކުރިއެވެ.\n"ރަނގަޅަށް ހިފަހައްޓަބަލަ!" ޑަކުޓަރު ބުންޏެވެ.\nޒޫނާގެ އަޑު މަޑެއް ނުވިއެވެ. ފާޒިރާއަކަށް ނުވެސް ހިފޭއްޓުނެވެ.\n"ދޫކޮށްލަބަލަ އޭނަ!" ޖިނާއަށް ކެތްނުކުރެވިގެން ބުންޏެވެ.\nފާޒިރާއާއި ޑަކުޓަރު ވެސް ބަލައިލީ ސަމަދަށެވެ. ސަމަދަކީ ތަނުގެ އެންމެ އިސް މީހާއެވެ.\n"ކަލޭމެންނަކަށް އަޑެއް ނީވޭތަ؟" ޖިނާ ސުވާލުކުރިއެވެ. "ދޫކޮށްލާށޭ! ލީވް ހަރ އެލޯން!"\nސަމަދު ބޯޖަހައިލިއެވެ. ޖިނާޔާ އެއްބައިވުމުގެ ގޮތުންނާއި އެ ކަމަށް ހުއްދަދިނުމުގެ ގޮތުންނެވެ.\n"ދޫކޮށްލާ!" ޑަކުޓަރު އެންގިއެވެ.\n"އޭރުން މީނަ ކޮންޓުރޯލެއް ނުވާނެ އިނގޭ!" ފާޒިރާ ހަނދާންކޮށްދިނެވެ.\nމަޒްލާން ކަތުރު ހިފައިގެން ދުރުގައި މަންޒަރު ބަލަން ހުއްޓެވެ.\n"ސަމަދު ބުނެފި، ޑޮކްޓަރު ބުނެފި،" އެނދާ ދިމާއަށް ހިނގައިގަންނަމުން ޖިނާ ބުންޏެވެ. "ކިތައް މީހުން ބުނީމަ މި ތަނުގަ އަމުރެއް ތަންފީޒުވަނީ؟"\nޒޫނާގެ ގައިން ފާޒިރާ ދޫކޮށްލިއެވެ. ސަމަދު ހުރީ ދެން ވާނެ ގޮތެއް ބަލާށެވެ. ޒޫނާ ހަމަހިމޭންވިއެވެ. އިސްޖަހައިލައިގެން އިނެވެ. މުޅި ތަން ހަމަހިމޭން ވިއެވެ.\n"ކަލޭމެން ތަންކޮޅެއް ދުރަށް ޖެހިލާ!" ޖިނާ އެދުނެވެ.\nސަމަދު ހުއްދަ ދިނުމުން ފާޒިރާއާއި ޑަކުޓަރު ތަންކޮޅެއް ދުރަށް ޖެހިލިއެވެ. އެކަމަކު އެ މީހުން ތިބީ ތައްޔާރަށެވެ.\n"ޒޫނާ!" ޖިނާ ވަރަށް އޯގާތެރިކަމާ އެކުގައި ގޮވައިލިއެވެ.\nޒޫނާގެ ހަށިގަނޑު ފިނިވެގެންދިޔައެވެ. އަޑު އައި ދިމާއަށް އެނބުރިލިއެވެ. ލުއި ހިނިތުންވުމަކާ އެކު ޖިނާ ބަލަހައްޓައިގެން ހުއްޓެވެ. އެއީ ކާކުކަމެއް ޒޫނާއަކަށް ނޭނގެއެވެ. އެހެނަސް އެ މޫނުގައި ދެކިފަރިތަ ގޮތެއް ހުއްޓެވެ. އެ ހިނިތުންވުމުގައި އުފާވެރިކަމެއް ހުއްޓެވެ. އެ ލޮލުގައި ކޮންމެވެސް ހަނދާނެއްގެ ބިޔަ ބާނިތަކެއް ހުއްޓެވެ. ކޮން ހަނދާނެއްގެ ހެއްޔެވެ؟ އެއީ ކޮން ރައްޓެހިކަމެއް ހެއްޔެވެ؟ ޒޫނާ ހައިރާންވެގެން ބަލަހައްޓައިގެން އިނެވެ. ޖިނާ އައިސް ޒޫނާއަށް އަތްލެވޭ ހިސާބުގައި ހުއްޓުނެވެ. ކުއްލިއަކަށް ޒޫނާގެ ގަޔަށް ޑަކުޓަރު އިންޖެކުޝަން ޖެހިއެވެ. ގަޔަށް އެރި ބާރުގަނޑެއްގެ ސަބަބުން ޒޫނާ ހިފުނީ ޖިނާގެ ގަމީހުގައެވެ. އަދި ގައިން ބާރު ދޫވެގެން ގޮސް އެނދުމައްޗަށް ދެމުނެވެ. ޖިނާ ހުރީ ބުނާނެ އެއްޗެއް ނޭނގިފައެވެ.\n"ކީއްކުރަން އިންޖެކުޝަން ޖެހީ؟" ޖިނާ ރުޅިއައިސްފައި އެހިއެވެ.\n"ޙަމަލަދެންދެން ބަލަހައްޓައިގެނެއް ނުތިބެވޭނެ،" ޑަކުޓަރު ބުންޏެވެ. "ނާރސް! ރަނގަޅަށް އޭނަ ބަލަހައްޓާތި!"\nބާލީހުގެ މެދުގައި ޒޫނާ ބޭއްވުމަށް ފަހު ޖިނާ ބާލީސް ރީތިކޮށްލިއެވެ. ޒޫނާގެ އިސްތަށިގަނޑު ވެސް ރީތިކޮށްލިއެވެ.\n"އަދި ނުފެނޭ މީނަ ދޫކޮށްލާކަށް." ސަމަދާ ދިމާއަށް ބަލައިލައިފައި ޑަކުޓަރު ބުންޏެވެ.\nމަޒްލާން ވަރަށް އުފާވިއެވެ. އޭނަ ބޭނުމީ ގުރައިދޫގައި މަންމަ މަރުވާށެވެ. ފާރުތެރެއިން ނުކުމެގެން މަޒްލާން ދިޔައެވެ. ޑަކުޓަރާއި ސަމަދު ވެސް ކޮޓަރިން ނުކުތެވެ. ޖެހިގެން ހުރި އެނދުގައި ފާޒިރާ އިށީނދެލިއެވެ. ޖިނާ ހުރީ ޒޫނާ ގާތުގައި ޒޫނާއަށް ބަލަހައްޓައިގެންނެވެ. މާނައިން ފުރިގެންވާ ބެލުމަކުންނެވެ.\nޒޫނާ އިނދެގެން އުޅުނު އިހުސާންގެ ޢާއިލާ ދިރިއުޅެނީ އެހެން ރަށެއްގައެވެ. އެ މީހުންނާއި އިހުސާނާ ދެމެދުގައި މާ ބޮޑު ގުޅުމެއް ނޯވެއެވެ. ރުގިއްޔާ ދޫކޮށްލައިފައި އިހުސާން ދިޔުމުން ރުގިއްޔާ ކޮންމެހެން އިހުސާންގެ ބޯކޮޅެއް ނުބަލައެވެ. އިހުސާން ގުޅައިފިއްޔާ ވާހަކަދައްކައެވެ. ޒުވާބުކޮށް ޝަކުވާކޮށެއް ނަހަދައެވެ. އެކަމަކު ދެ ދަރިން ބައްޕަދެކެ ފޫހިވެއެވެ. މަންމަގެ ބޮލަށް ދަރިންކޮޅު ޖަހައިފައި ބައްޕަ ދިޔައީތީއެވެ. ޢަލީ އިނީ ކަށިކެޔޮއޮށް ފަޅާށެވެ. އެ ތަނުގައި ޢަލީގެ ކޮއްކޮ ޒުލްފާ ވެސް އިނެވެ.\n"މަންމާ! މާލެނުދާކަށް ނޫޅެމޭ!" މަދު ނަގައިފައި ކައިލަމުން ޢަލީ ބުންޏެވެ. "އަހަރެން މި ބުނީ ބައްޕަ ހޯދަން ދާހިތެއް ނުވެޔޭ! އަހަރުމެން މުހިންމު ނުވާތީ ބައްޕަ ނުގުޅަނީ."\nރުގިއްޔާ އިނީ ކަށިކެޔޮ ލިޔާށެވެ. ލިޔެފައި ކަށިކެޔޮއޮށް އެއްލަނީ ޢަލީއާ ދިމާއަށެވެ. ޒުލްފާ އިނީ ފޯނާ ކުޅޭށެވެ.\n" އެނދުގައި އަޅާފައި އޮތް ފޮތިގަނޑާއި، ގޮދަޑިއާއި، ބާލީސް ކަފައި ކުދިކޮށްލިއެވެ." އެއްވެސް މީހެއްގެ ލޮލުގައި އަޅައިނުގަތީ މިމަންޒަރު؟\nވާހަކަ ކިޔާ ވަރަކަށް ނިއުމާ މިސްވަނީ\nމި ރޯދަ މަހުގެ އެންމެ ސަޅި ވާހަކަތައް: 1- ކުޅި ކިސަޑު ލޭ — ނަދީމްގެ 2- ފަތިސްހަނދުވަރު - ބިންމާގެ 3- ޔާރާއަހާނުހޭ - ޔަސްމާ 4- ވަންހަނާ - ޒަހިރާ\nބުނެދޭށޭ ރުހެމޭ - ލާރާގެ (އަވަސް.އެމް.ވީ)\nމި ވާހަކަ އަށް ފަހު ދެން ހަމަ އެންމެ ރީތީ ވަންހަނާ.\nމިއަދުގެ ބައިވެސް ހަމަ އެހާ ރީތި.\nހާދަހާ ކުރުކޮށޭ ތިގެނެސްދެނީ\n'އެ ހިނިތުންވުމުގައި އުފާވެރިކަމެއް ހުއްޓެވެ. އެ ލޮލުގައި ކޮންމެވެސް ހަނދާނެއްގެ ބިޔަ ބާނިތަކެއް ހުއްޓެވެ. ކޮން ހަނދާނެއްގެ ހެއްޔެވެ؟ އެއީ ކޮން ރައްޓެހިކަމެއް ހެއްޔެވެ؟' ބިންމާ....... ހާދަ ހާދަ ހާދަ ސަޅިއޭ...މަމީ ޒޫނާ ނަމައޭ ހިތަށް އަރަނީ. ޖިނާއާއި ޒޫނާ ފަތިސް ހަނދުވަރުމައްޗަށް ގެންގޮސްދީބަލަ ދެން.... މަގޭ ފިރިމީހާ ގާތުވެސް ބުބެފިން މިރޭ ފަތިސްހަނދުވަރު ބަލަން ތުނޑިއަށް ދާންވާނޭ.\nމަ ގޮވާގެން ދާތި.. ޕްލީޒް..


Oyaa dhiya2kuhjaku salaamaiy koffi\nކުޑަކުދިންތަކެއް މާޅޮހު އުތުރު ފަރާތު މޫދަށްއެރި މިއަދު މަޖާކުރަނީ. އެރަށު ދެ ކުއްޖަކު އޮޔާ ދަނިކޮށް ވަނީ ސަލާމަތް ކޮށްފައި– އީޓީ ފޮޓޯ/ތޯރިގް އަބްދުއްރަހްމާން\nބ. މާޅޮހުގައި، މިއަދު ހަވީރު މޫދަށްއެރި އުޅެނިކޮށް ކުޑަ ދެ ފިރިހެން ކުއްޖަކު އޮޔާ ދަނިކޮށް، ސަލާމަތްކޮށްފި އެވެ.\nމާޅޮހު އުތުރު ފަރާތު މޫދުގައި ހަތަރު ކުއްޖަކު ފްލޯޓިން ބެޑެއްގައި މޫދުގައި މަޖާކޮށް އުޅެނިކޮށް، އޭގެ ތެރެއިން ދެ ކުއްޖަކު އޮޔާ ދާން މެދުވެރިވީ އެ ވަގުތު އެ ސަރަހައްދުގައި އުފެދިފައި އޮތް ބާރު އޮއިވަރުގެ ސަބަބަންނެވެ.\nމި ހާދިސާގައި އޮޔާ ގެންދިޔައީ ގްރޭޑް 1 އަދި ގްރޭޑް6ގައި ކިޔަވަމުންދާ ދެ ކުދިންނެވެ.\nހަވީރު 5:00 ހާއިރު ހިނގި މި ހާދިސާގައި، އެ ސަރަހައްދު އަތިރި މަތީގައި ތިބި މީހުންނަށް އިވުނީ “މަންމާ.. މިއޮތް ގެންދަނީ، ސަލާމަތް ކުރޭ” އޭ ގޮވާ އަޑެވެ. ބަލާކަށް ނުހުރެ އެތަނުން ޒުވާނަކު މޫދަށްއެރި، އެ ދެކުދިން ސަލާމަތް ކުރަން ދިޔައެވެ. ނަމަވެސް އެ ސަރަހައްދުގައި އުފެދިފައި އޮތް އޮއިގަނޑުގެ ސަބަބުން އޭނާއަށް ފަތާފައި އެ ކުދިންނާ ހަމައަށް ދިއުމަށް ދިހަ ވަރަކަށް މިނެޓްވި އެވެ.\nއެ ހުރިހާވަގުތު އެތަނުން ހަގު ކުއްޖާ ގެނބުނަ ނުދީ ކަނޑު މަތީގައި ގެންގުޅުނީ ދޮށީ ކުއްޖާއެވެ. އެނގިފައިވާ ގޮތުގައި ދޮށީ ކުއްޖާ ވަނީ ސޮނެވާފުށިން ސްކޫލު ދަރިވަރުންނަށް ހިންގަމުންގެންދާ ސްވިމިން ޕްރޮގްރާމު ފުރިހަމަކޮށްފަ އެވެ.\nއެތަނުގައި އޭރު އުފެދިފައި އޮތް ބާރު އޮޔާއެކު އެ ދެކުދިން ވަނީ 250 އެއްހާ ފުޓޫ ބޭރަށް ގެންގޮސްފަ އެވެ. އެންމެފަހުން އެ ދެ ކުދިން ސަލާމަތްކުރީ އެރަށުގެ އަނެއް ފަރާތު ބަނދަރު ސަރަހައްދުން ކުޑަ ޑިންގީ ގެނުވައިގެންނެވެ.\nމި ހާދިސާގައި ކުދިންނަށް އެއްވެސް ގެއްލުމެއް ނުލިބެ އެވެ.


Singapore in Covid-19 Jehunu7Meehehge Haalu Serious - Vaguthu\nސިންގަޕޫރު އިން ކޮވިޑް-19 ޖެހުނު7މީހެއްގެ ހާލު ސީރިއަސް\nދުނިޔޭގެ އެކި ގައުމުތަކުގައި ހަލުވި ކަމާއި އެކީ ފެތުރެމުން އަންނަ ކޮރޯނާ ވައިރަސް ނުވަތަ ކޮވިޑް-19 ޖެހިގެން ސިންގަޕޫރުގައި7މީހެއްގެ ހާލު ސީރިއަސް ކަމަށް އެގައުމުން ބުނެފިއެވެ.\nމިއީ ނުރައްކާތެރި ކޮރޯނާ ވައިރަސް ނުވަތަ ކޮވިޑް-19 ފުރަތަމަ ފެނިފައިވާ ޗައިނާ ފިޔަވައި އެންމެ ގިނަ މީހުން ހާލު ސީރިއަސް ކަމަށް ބުނާ ފުރަތަމަ ގައުމެވެ.\nސިންގަޕޫރުގެ ހެލްތް މިނިސްޓްރީން ވަނީ އެގައުމުން ފެނިފައިވާ މީހުންގެ ތެރެއިން7މީހެއްގެ ހާލު ސީރިއަސް ކަން ކަށަވަރު ކޮށްދީފައެވެ. އެފަރާތުން ބުނެފައިވަނީ އެ7މީހުން މިހާރު ތިބީ އައިސީޔުގައި އިތުރަށް ފަރުވާ ދިނުމަށްޓަކައި އެޑްމިޓް ކޮށްފައި ކަމަށެވެ.\nއެގައުމުން ފެނިފައިވާ މީހުންގެ ތެރޭގައި ހިމެނެނީ މީގެ ކުރިން އެބަލި ޖެހިފައިވާ މީހުންނާއި އެކީ އުޅެފައި ނުވަތަ އާއިލާ މީހެކެވެ. އެގޮތުން ފަހުން ފާހަގަ ކުރެވިފައިވާ 8 މީހުންނަކީވެސް މީގެ ކުރިން އެ ބަލި ޖެހިފައިވާ މީހުންނާއި ދިމާވެފައިވާ މީހުންނެވެ.\nސިންގަޕޫރުން ކޮރޯނާ ވައިރަސް ޖެހިފައިވާ މީހުންގެ އަދަދު 58 އަށް އަރާފައިވާ އިރު އޭގެ ތެރެއިން 15 މީހަކަށް ވަނީ ފަރުވާ ދީ ދޫކޮށްލާފައެވެ. އެގައުމުން ބުނެފައިވަނީ އެ 15 މީހުންވެސް މިހާރު ރަނގަޅު ވެފައިވާ ކަމަށެވެ.\nކޮރޯނާ ވައިރަސް ފުރަތަމަ ފެތުރެން ފަށާފައިވަނީ ޗައިނާގެ ވުހާން ސިޓީންނެވެ. މި ބަލީގެ ސަބަބުން މިހާތަނަށް 1000 އަށް ވުރެ ގިނަ މީހިން ވަނީ މަރުވެފައެވެ. އޭގެ ތެރޭގައި އެންމެ ގިނައިން ހިމެނެނީ ޗައިނާ އިން މަރުވި މީހުންނެވެ.


ފުލުހުންނަށް ޒިންމާ އަދައެއް ނުކުރެވޭ- އާޒިމް – Dhen.mv\nރައުފާ ރަޝީދު November 2, 2020 - 10:55 am\nފުލުހުންގެ ޒިންމާ އަދާ ނުކުރެވޭ ކަމަށް ވިދާޅުވެ، ރައްޔިތުންގެ މަޖިލިހުގެ މެދުހެންވޭރު ދާއިރާގެ މެމްބަރު އަދި އެމްޑީޕީގެ ޕާލަމެންޓްރީ ގްރޫޕްގެ ލީޑަރު އަލީ އާޒިމް އެ ތަނުގެ ވެރިންނަށް ވަރަށް ބޮޑަށް މިއަދު ފާޑު ވިދާޅުވެއްޖެއެވެ.\nމިއަދުގެ މަޖިލިސް ބައްދަލުވުމުގައި ވާހަކަފުޅު ދައްކަވަމުން އާޒިމް ވިދާޅުވެފައި ވަނީ ފުލުހުންގެ އިދާރާގެ ވެރިން އެތަނުގައި މައްސަލަތަކެއް ހުރިކަން ގަބޫލު ކުރަން ޖެހޭކަމަށެވެ. އަދި އިދާާރާގައި ނުރަނގަޅު ގޮތަށް މުވައްޒަފުން ކަންތައް ކުރާނަމަ އެކަންތައްތައް ރަނގަޅު ކުރުމަކީ އިސްވެރިންގެ މަސްއޫލިއްޔަތެއް ކަމަށެވެ.\nއާޒިމް މިފަދައިން މާލޭގައި ޓެކްސީކުރާ ހަމައެކަނި އަންހެން ޓެކްސީ ޑްރައިވަރު އައިމިނަތު ވަހީދާ (އައިންތު) ޓެކްސީ ކުރަން ގެންގުޅޭ ކާރަށް ތަކުރާރުކޮށް ގެއްލުން ދީފައިވާތީ މަޖިލީހަށް ހުށަހެޅި ކުއްލި މައްސަލައާ ގުޅިގެންނެވެ.\nމަޖިލީހަށް ހުށަހެޅި މި މައްސަލައަށް ބަހުސް ކުރަން ފެންނަ ކަމަށް ޖުމްލަ 35 މެންބަރުން ވޯޓް ދެއްވާ އެ މައްސަލަ ވަނީ ބަލައިގެންފައެވެ.\nއަލީ އާޒިމް ދިވެހި ފުލުހުން


Sticker Jahaigen Fuluhun Million Ehha Rufiya Hoadhaifi - Vaguthu\nރާއްޖޭގެ ހާލަތު ގޯސްވެ، ބިރުވެރިކަން ބޮޑުވެއްޖެ! - 12 މިނެޓް ކުރިން\nސްޓިކާ ޖަހައިގެން ފުލުހުން މިލިއަނެއްހާ ރުފިޔާ ހޯދައިފި\nގަވައިދާ ހިލާފަށް އުޅަނދު ޕާކުކުރުމުގެ ސަބަބުން މިދިއަ ހަފްތާތެރޭގައި ސްޓިކާ ޖަހައިގެން ފުލުހުންނަށް މިލިއަަނަކަށްވުރެ ގިނަ ފައިސާ ލިބިއްޖެއެެވެ.\nމިކަން ހާމަކޮށްފައި ވަނީ ކޮންމެ ހަފްތާއަކު އެއްފަހަރު އާންމު ކުރާ ފުލުހުންގެ ތަފާސް ހިސާބުންނެވެ. ހުސްވި ހަފްތާގެ ތެރޭގައި 1382 ވެހިކަލެއްގައި ސްޓިކާ ޖަހައިފައި ވާކަމަށް ފުލުހުން ވަނީ ވިދާޅުވެފައެވެ. އެއީ ގަތްގަނޑަކަށް 1،036500 ރުފިޔާއެވެ. ގަވާއިދާ ހިލާފަށް ޕާކުކުރާ ފުރަތަމަ ފަހަރު ޖޫރިމަނާ ކުރަނީ 250ރ. އިންނެވެ. އެކަން ތަކުރާރު ކޮށްފި ނަމަ ދެވަނަ ފަހަރު 500ރ. އިން ޖޫރިމަނާކޮށް އަދި ތިން ވަނަ ފަހަރު 750ރ. އިން ޖޫރިމަނާކުރެ އެވެ. އެހެންކަމުން ޖޫރިމަނާގެ ގޮތުގައި މިލިއަނެއްހާ ރުފިޔާ ލިބޭނެ ކަމަށް ބެލެވެ އެވެ.\nފުލުހުން އާންމުކޮށްފައިވާ އެހެނިހެން ތަފާސްހިސާބުތަކަށް ބަލާއިރު ލައިސަންސް ނެތި ސައިކަލް ދުއްވި 67 މީހަކާއިމެދު ވަނީ ފިޔަވަޅު އަޅާފައެވެ. އަދި ކަނޑައެޅިފައި ހުންނަ ބާރުމިނަށްުރެ ބާރަށް ދުއްވުމުެ ސަބަބުން 13 މީހަކު ހުއްޓުވައިފައިވާ އިރު ޓްރެފިކް ސައިންތަަކަށް ނުބަލައި ދުއްވާފައިވާ 37 ފަރާތަކާއި މެދު ވަނީ ފިޔަވަޅު އަޅާފައެވެ.\nމީގެ އިތުރުން މިދިޔަ ހަފްތާގެ ތެރޭގައި 43 އެކްސިޑެންޓެއް ހިނގައި އޭގެ ތެރެއިން 12 އެކްސިޑެންޓުގައި މީހުންނަށް އަނިޔާ ވެފައި ވާކަމަށް ފުލުހުން ވަނީ ހާމަކޮށްފައެވެ.\nޕާކުކުރާނެ ތަނެއް ދެއްކުމަށް ފަހުގައި ނޫންގޮތަކަށް އެއްވެސް ވެހިކަލެއްގައި ސްޓިކާ ނުޖަހާނެ ކަމަށް ރައީސް އިބްރާހިމް މުހައްމަދު ސޯލިހް ވައިދުވެވަޑައިގަތެވެ. އެހެން ނަމަވެސް މިދިޔަ އަހަރުގެ ނޮވެމްބަރު މަހުގައި ވެރިކަމަށް އަރައިވަޑައިގަތުމަށް ފަހު މިއަހަރުގެ ފެބްރުއަރީ މަހާއި ހަމަޔަށް ސްޓިކާ ޖެހުން މެދުކަނޑާލުމަށްފަހު އަނެއްކާވެސް ވަނީ ކޮންމެ މަހަކު ސްޓިކާ ޖަހަން ފަށާފައެެވެ.މިދިޔަ ޖުލައި މަހުން ފެށިގެން ފުލުހުންގެ ތަފާސް ހިސާބުތަކުން ދައްކާގޮތުގައި ކޮންމެ ހަފްތާއަކު ފުލުހުން ދަނީ 700 އަށްވުރެ ގިނަ ވެހިކަލް ގައި ސްޓިކާ ޖަހަމުންނެވެ.\nނޮވެމްބަރު 16, 2019 19:53\nހުރިހާ ތާކުވެސް ސްޓިކާ ޖަހަންވީ ދުއްވާތަކެއްޗާހެދި ބޯފަޅައިގެން ދާވަރުވޭ މަގުމަތީ ހިނގާމީހުންނަށް ބޮޑު ބުރައެއް މި ދަނީ ރާއްޖޭން ބޭރަށް ފުރައިގެންދާން.\nނޮވެމްބަރު 17, 2019 11:15\nދަމުން ބޭފުޅާގެ ސައިކު ގެއަށް ވައްދާފަ ދާތި !!!!! މިއުޅެނީ ޖާގަ ނެތިގެން !!!! ބާއްގަވެރި ދަތުރަކަށް އެދެން !!!!\nނޮވެމްބަރު 16, 2019 20:03\nހޯދަން އެބަޖެހޭތާ ، ބަޖެޓްގަ އެބަޖަހާ 31 މިލިޔަން ރައްޔިތުން ފައިން ކޮށްގެން ( ފެލައިގެން) ހޯދަން ޖެހޭކަމަށް އެޢަދަދު ނޮހޯދެންޏާ ބަޖެޓް ދިމާ ނުވާނެ ދޯ،\nނޮވެމްބަރު 16, 2019 20:21\nމިނޫން ގޮތެއް ނެތްބާ...ނިކަމެތި ރައްޔިތު މީހާ އަޅުވެތިކޮށްް ނިންމައިފި...\nކުށަކަށް އަރައިގަތަސް އޭމީހެއްގެ މުދާ ނުވަތަ މުދަލުން ބައެއްވިޔަސް ސަރުކާރަށް ނެގުން މީ ކޮން ފަދަ އަނިޔާ އެއްތޯ...އެމުދަލުގައި ވާނީ ކިތެއް ބައެއްގެ ހައްގުތޯ...އެކި ނަންނަމުގަ ފޭރި ގަންނަނީ ކުށް ނުކުރާ ކިތެއް މީހުންގެ ހައްގުތޯ....މިފަދަ އަނިޔާވެރި ކަމާއި އަޅުވެތިކަން ނައްތާލުމަށް ނޫންތޯ އިސްލާމް ދީން ބާވާލެއްވެވީ....\nނޮވެމްބަރު 16, 2019 21:21\nނޮވެމްބަރު 17, 2019 01:06\nމިލާރި އެބަހޯދަންޖެހޭ އަދިވެސް އެޮރުމެންގެ ފްލެޓް ނުނިމޭ ފްލެޓް ނިމުނީމާ ކޮންމެވެސް ލުޔެއް ލިބޭނެކަމައް އުންމީދުކުރެވޭ..ބޮޑު ނޮހޮރުއްޕާނެއް ކޮންމެތާކުޕާކުކުރިއަސް ޖަހަނީ\nނޮވެމްބަރު 17, 2019 07:21\nތީ މޮޅު ގޮތެއް\nނޮވެމްބަރު 17, 2019 07:54\nޓްރެފިކް މައްސަލައާއި، ސިނގިރޭޓުގެ މައްސަލައާއި ، މިފަދަ "ހައްލު ނުލިބޭ" މައްސަލަތަކުގެ ހަގީގަތް. ފުރިހަމަ ޙައްލެއް ހޯދަން ބޭނުން ނު ވަނީ. ޜައްޔިތުން އަތުން ނަގާ "އަނދިރި ޓެކްސްތައް" މިއީ.\nމިކަހަލަ ކިތައް މަކަރު. ޢެނގޭ މީހެއްގާތު އަހާލަބަލަ، ކަސްޓަމްސް މުދާ ދޫކުރާ ފޯރްމެއްގަ ކިތައް އައިޓަމްތޯ ލިޔެ ވޭނީ ؟ އޭ4 ގަނޑެއްގަ3އައިޓަމް ! ފޯމު ގަންނަން ޖެހޭނީ. ޥިޔަފާރި ވެރިޔާ ސީދާ ހަރަދަށް ވައްދާލާފަ ބޮޑު އަގުޖެހި މުދާގޮތުގައި އާންމު ރައްޔިތުމީހާ އެ އަގު އަށް ޕާސް ކޮށްލަނީ.\nޢެންމެން ސަރުކާރަށް އެކި ޓެކްސް އާއި ޖޫރިމަނާ ދެއްކީމަ ، ސަރުކާރުގެ އިސް ވެރިން ފިނި ކޮޓަރީގަ ޖަނަ ވާރުތަކެއްހެން އުޅެފަ ރައްޔިތުންގެ ހައްގުގައޭ ކިޔާފަ ބޮޑު މުސާރަ ކާނީ.\nނޮވެމްބަރު 17, 2019 07:58\n2021 ގެ ބަޖެޓް ހަދާނީ ޕޮލިހުން. އަދި އެފައިސާ ދޫކުރާނީވެސް އެމީހުން\nނޮވެމްބަރު 17, 2019 08:38\nކޮބާ މިކަން އައުޓްސޯސް ކުރަން ވީނު.. ބިލްދައްކާ ތަންތަން ހުނަނަ ގޮތަށް.. ސްޓިކާ ޖަހާދޭ ކޮންޕެނީސް ވެސް ހަދަންވީ. ކަވަރޭޖް ބޮޑުވާނު\nނޮވެމްބަރު 17, 2019 09:48\nސްޓިކާޖަހައިގެން މިތައް މިލިއަން ރުފިޔާ ލިބޭނޭކަމަށް ބަޖެޓްގައި ހިމަނާފައިވާތީ އަހަރު ނިމުމުގެ ކުރިން ކޮންމެހެންވެސް އެއަދަދަށް ސްޓިކާ ޖަހަންޖެހޭ.\nނޮވެމްބަރު 17, 2019 11:03\nސްކޫލް ތަކުގެ ޕީޓީއޭ އިން ކުރަން ފަށަންވީ ކަމެއް މިއީ...


MIB ge hissaa vikkumuge muhdhathu mi mahuge 22 vana dhuvahah ithuru kohfi - vNews.mv\nއެމްއައިބީގެ ހިއްސާ ވިއްކުމުގެ މުއްދަތު މިމަހުގެ 22 ވަނަ ދުވަހަށް އިތުރުކޮށްފި\nމަރްޔަމް ލީން 11 September 2019, 13:01\nމޯލްޑިވްސް އިސްލާމިކް ބޭންކް (އެމްއައިބީ)ގެ ހިއްސާ ވިއްކުމުގެ މުއްދަތު މިމަހުގެ 22 ވަނަ ދުވަހުގެ ނިޔަލަށް އިތުރުކޮށްފައިވާ މަޖައްސާފައިވާ އެ ބޭންކުން ބުނެފި އެވެ.\nއެމްއައިބީން ބުނީ ހިއްސާ ވިއްކުމުގެ މުއްދަތުގެ ގޮތުގައި 35 މާކެޓް ދުވަސް ހަމަޖައްސާފައިވުމާއެކު، އެބޭންކުން ހިއްސާ ވިއްކުމަށް ހުޅުވާލި ދުވަސްތަކުގެ ތެރެއިން ޖުލައި މަހުގެ 28 ވަނަ ދުވަހާއި، އޮގަސްޓް މަހުގެ 15 ވަނަ ދުވަހަކީ ރަސްމީ ބަންދު ދެ ދުވަސްކަމުގައި ވުމުން، އެތަނަށް ދެ ދުވަސް އިތުރުކޮށް ހިއްސާ ވިއްކުމުގެ މުއްދަތު ހަމަވާ ތާރީހަކީ މިހިނގާ ސެޕްޓމްބަރު މަހުގެ 22 ވަނަ ދުވަސް ކަމުގައި މިހާރު ހަމަޖައްސާފައިވާ ކަމަށެވެ.\nރާއްޖޭގައި އިސްލާމީ ޝަރީއާގެ އުސޫލުތަކާއި އެއްގޮތަށް ހިންގާ ހަމައެކަނި ބޭންކް، މޯލްޑިވްސް އިސްލާމިކް ބޭންކުން އާންމުންނަށް ހިއްސާ ވިއްކަން ނިންމާ އިނީޝަލް ޕަބްލިކް އޮފަރިން (އައިޕީއޯ) ވިއްކަން ފަށާފައިވަނީ މިދިޔަ ޖުލައި މަހުގެ 28 ވަނަ ދުވަހު އެވެ. މީގެއިތުރުން ހިއްސާގެ ބާޒާރުގައި މުއާމަލާތް ކުރަން ފެށޭނެކަމަށް އެބޭންކުން ލަފާކުރާ ތާރީހަކީ ނޮވެމްބަރު މަހުގެ6ވަނަ ދުވަހެވެ.\nއިސްލާމިކް ބޭންކް ޕްބްލިކް ކުންފުންޏަކަށް ބަދަލުކޮށް ރާއްޖޭގެ ސްޓޮކް އެކްސްޗޭންޖުގައި ރަޖިސްޓްރީ ކުރުމަށްފަހު އާންމުންނަށް ވިއްކުމަށް ހުށަހަޅާފައިވަނީ 244 މިލިއަން ރުފިޔާގެ ހިއްސާ އެވެ. އެއީ އެބޭންކުގެ 4.5 މިލިއަން ހިއްސާ އާއި އިސްލާމިކް ކޯޕަރޭޝަން އޮފް ދަ ޑިވެލޮޕްމެންޓް އޮފް ޕްރައިވެޓް ސެކްޓާ (އައިސީޑީ)ގެ 2.4 މިލިއަން ހިއްސާގެ އިތުރުން އާންމު ހިއްސާގެ 6،975،000 ހިއްސާ އެވެ. ހިއްސާއެއް ވިއްކުމަށް ހަމަޖެހިފައިވަނީ 35 ރުފިޔާގެ މަގުންނެވެ.\nއައިޕީއޯގައި ކޮންމެ ފަރާތަކަށްވެސް ފުރަތަމަ މަދުވެގެން ގަނެވޭނީ ޖުމްލަ 20 ހިއްސާ ކަމަށް އެބޭންކުން މައުލޫމާތުދެ އެވެ. މި އަދަދު އިތުރު ކުރަން ބޭނުންނަމަ 10 ހިއްސާ އިން އަދަދު އިތުރުކުރެވިދާނެ ކަމަށްވެސް އެ ބޭންކުން ބުނެ އެވެ.\nއެމްއައިބީގެ ހިއްސާ ވިއްކުން ކުރިއަށް ގެންދިއުމަށް ހަމަޖެހިފައިވަނީ އެންޑީއައިބީގެ ބައިނަލްއަގްވާމީ މާލީ ތަޖުރިބާކާރުންގެ އެހީ އާއި އެކު އަދި ޝާހް ހުސައިން އެންޑް ކޯގެ ގާނޫނީ ލަފާގެ މަތިން ކަމަށް އެބޭންކުން ބުނެ އެވެ. އަދި މިކަން ކުރިއަށް ގެންދިއުމަށް ހަމަޖެހިފައިވަނީ އޮޑިޓް ފާމެއްގެ ގޮތުން ކޭޕީއެމްޖީ އައްޔަން ކޮށްގެން ކަމަށްވެސް އެ ބޭންކުން ބުނެ އެވެ.\nއައިޕީއޯ ފަރުމާކޮށްފައިވާނީ އާންމުންގެެ ބައިވެރިވުން ބޮޑުވާނެ ގޮތްތަކަށް ބެލުމަށްފަހު ފަސޭހައިން ހިއްސާ ގަނެވޭނެހެން ހެޔޮ އަގެއްގައި ކަމަށް އެމްއައިބީން ބުނެއެވެ.\nހިއްސާ ގަތުމަށް ފަސޭހަ އިންތިޒާމުތަކެއްވެސް އެބޭންކުން ވަނީ ހަމަޖައްސާފަ އެވެ. އެގޮތުން ދުނިޔޭގެ ކޮންމެ ތަނެއްގައި ހުރެގެންވެސް، އިންފިނިޓީ ޕޯޓަލް މެދުވެރިކޮށް އެމްއައިބީގެ ހިއްސާ ގަނެ، އަދި ފައިސާ ދެއްކޭނެ އިްނތިޒާމުތައްވެސް ވަާނީ ހަމަޖައްސާފަ އެވެ.\n2011 ވަނަ އަހަރު އުފެއްދި މޯލްޑިވްސް އިސްލާމިކް ބޭންކަކީ އިސްލާމިކް ކޯޕަރޭޝަން ފޯ ދަ ޑިވެލޮޕްމަންޓް އޮފް ދަ ޕްރައިވެޓް ސެކްޓަރ (އައިސީޑީ)ގެ 70 އިންސައްތަ ހިއްސާ، އަމާނާ ތަކާފުލްގެ5އިންސައްތަ ހިއްސާ އަދި ސަރުކާރުގެ 25 އިންސައްތަ ހިއްސާ އޮންނަ ކުންފުންޏެކެވެ.


ދީބާޖާ މައްސަލައިގެ ހުކުމް އިއްވަން ތައްޔާރު ވެއްޖެ - DhiDaily\nދީބާޖާ މައްސަލައިގެ ހުކުމް އިއްވަން ތައްޔާރު ވެއްޖެ\nދީބާޖާ މައްސަލައިގެ ހުކުމް އިއްވަން ތައްޔާރު ވެއްޖެއެވެ.\nއެ މައްސަލައަކީ އުތުރު ޕްރޮވިންސްގެ ދަތުރުފަތުރުގެ ޚިދުމަތް ދިނުމަށް ކުރީގެ ރައީސް މުހައްމަދު ނަޝީދުގެ ވެރިކަމުގައި ހަވާލުކުރި ދީބާޖާ އިންވެސްޓްމަންޓް ޕްރައިވެޓް ލިމިޓެޑާއެކު ހެދި އެއްބަސްވުން އުވާލުމުން ގެއްލުމުގެ ބަދަލުގެ ގޮތުގައި ދޭން، ދައުލަތުގެ މައްޗަށް ހުކުމް ކޮށްފައިވާ ފައިސާގެ މައްސަލަ ދައުލަތުން ސުޕްރީމް ކޯޓުގައި ރިވިއު ކުރަން ހުށަހެޅި މައްސަލައެކެވެ.\nމާދަމާ މެންދުރު 13:00 ގައި އެ މައްސަލައިގެ ހުކުމް އިއްވުމަށް ވަނީ ތާވަލުކޮށްފައެވެ.\nބަންޑާރަ ނާއިބުގެ އޮފީހުން ސުޕްރީމް ކޯޓަށް އެ މައްސަލަ ރިވިއު ކުރުމަށް ހުށަހެޅީ މިިދިޔަ އަހަރުގެ ޖެނުއަރީ މަހުގެ 28 ވަނަ ދުވަހުއެވެ.\n2018 ވަނަ އަހަރު ހައި ކޯޓުން ވަނި ދީބާޖާއަށް ބަދަލު ދޭން ސިވިލް ކޯޓުން ކުރި ހުކުމް ބާތިލްކޮށްފައެވެ. ނަމަ ވެސް އެ މައްސަލަ ހައި ކޯޓުން ބަލައިގަނެފައި ވަނީ އިސްތިއުނާފް މުއްދަތު ހަމަވި ފަހުން ކަމަށް ވާތީ ސުޕްރީމް ކޯޓުން ވަނީ ހައި ކޯޓުގެ ހުކުމް ބާތިލްކޮށް ސިވިލް ކޯޓުގެ ހުކުމް ދަމަހައްޓައިފައެވެ.\nދީބާޖާއަށް ބަދަލުގެ ގޮތުގައި ދޭން ޖެހޭ ފައިސާ، 348.10 މިލިއަން ރުފިޔާގެ ތެރެއިން3ބައިކުޅަ އެއްބައަށްވާ، 116 މިލިއަން ރުފިޔާ ދެއްކުމަށް ދައުލަތުގެ މައްޗަށް ސިވިލް ކޯޓުން ހުކުމްކޮށްފައި ވަނީ މިދިޔަ ނޮވެންބަރު މަހުގެ ކުރީ ކޮޅެވެ.\nނަމަވެސް ދައުލަތާއި ދީބާޖާ އާ ދައުލަތާ އެކު ކުރެވުނު ސެޓްލްމެންޓް މަޝްވަރާތަކަށް ފަހު އެ ކުންފުނިން އެދުނީ 174 މިލިއަން ރުފިޔާ ބަދަލުގެ ގޮތުގައި ހޯދުމަށެވެ. އެހެންކަމުން ރައީސް އިބްރާޙީމް މުޙައްމަދު ޞާލިހު ނިންމަވާފައި ވަނީ އެކުންފުންޏަށް ބަދަލުގެ ގޮތުގައި 174 މިލިއަން ރުފިޔާ ދިނުމަށެވެ.\nސުޕްރީމް ކޯޓުން ކޮށްފައިވާ ހުކުމާއި މެދު އާއްމުންގެ ގިނަ ކަންބޮޑުވުންތައް ހުރުމުން އާއްމުންގެ މަސްލަހަތަށް ރިއާޔަތްކޮށް އެ މައްސަލަ ރިވިއު ކުރުމަށް ސުޕްރީމް ކޯޓަށް ހުށަހަޅަން ނިންމާފައިވާ ކަމަށް ބަންޑާރަ ނާއިބުގެ އޮފީހުން މަޢުލޫމާތުދެއެވެ.


ނަޒީފު އައިސް ކޮޓަރީގައި ހުރި ކުޑަމޭޒުމަތީގައި ސައިތަށި ބަހައްޓައިފިއެވެ. އޭރު ނާޖީއެއް ވައިގެ ތެރޭގައި ފެންނާކަށް ނެތެވެ. ރަޝްފާއަށް އޮވެވުނީ ހަދާނޭގޮތެއް ނޭނގިފައެވެ. އަބަދާއިއަބަދު އުޅޭން މި ޖެހެނީ ހާސްކަމެއްގެ ތެރޭގައެވެ.\n“ހާދަ ވަރަކަށް ތި ބަލަނީ!” ނަޒީފު ހިނިތުންވެލަމުން ރަޝްފާއާ ދިމާއަށް ހިނގައިގެންފިއެވެ. ރަޝްފާގެ ހިތް ތެޅެމުން ދަނީ އޮބިނޯންނަ ދަރަޖައަކަށެވެ.\n“ކޮބާ އެ މަންޖެ؟” ނަޒީފު ބަލައިލީ ރަޝްފާގެ ބިތްދޮށަށެވެ. ރަޝްފާއަށް ދެ ލޯ މަރައިލެވުނެވެ. އެ ކުއްޖާ ފެންނާން ނެތުމުން، ނަޒީފަށް ވާގޮތް ދެކޭކަށް އޭނާއަކަށް ފަސޭހައެއް ނުވާނެއެވެ.\n“ހާދަ ހެވިފަ މި އޮތީ.” ނަޒީފުގެ އަޑަށް ރަޝްފާ ލޯ ހުޅުވައިލިއެވެ. އޭރު ނަޒީފު ހުރީ އެ މަންޖެ އުރާލައިގެންނެވެ. ރަޝްފާއަށް ހަމަޖެހުމުގެ ނޭވާއެއް ލެވުނެވެ. “ރަޝްފާ ނިކަން ބަލައިލަބަލަ! މި މަންޖެ ހާދަ ވަރަކަށް މަގޭ މޫނަށް އެބަ ބަލައޭ. ހީވަނީ ބައްޕަކަން އެނގިގެން ބަލާހެން.”\nނަޒީފުގެ މި ފަދަ ބަސްތަކުން ރަޝްފާގެ ހިތުގައި، އިތުރު ވޭނެއް އުފައްދަމުން ގެންދިޔައެވެ. އޭނާއަކީ ވަފާތެރި އަނތްބެއް ހެއްޔެވެ؟ ބޭވަފާތެރިއެއް ހެއްޔެވެ؟ ހަމަ ގައިމު ވެސް ފިރިމީހާއަށް ކަންތައްތަކެއް އޭނާއަށް އެބަ އޮޅުވައިލެވެއެވެ. އޭނާ އެ ގޮތަށް ކަނުބަނދެގެން ގެންގުޅޭތާ ނުވަ މަހަށް ވުރެ ގިނަ ދުވަސްވީއެވެ. އަދިވެސް މި ޖެހެނީ އެ ގޮތަށް އުޅޭށެވެ.\n“ސައިތަށި މާ ބޮޑަށް ހީހޫވެދާނެ! ބޯންވީނު!” ދަރިފުޅު ގެނެސް ރަޝްފާގެ މަގަތުގައި ބާއްވައިލުމަށްފަހު ނަޒީފު ހިނގައިގަތީ، ސައިތަށި ބަލައެވެ.\n“ތެދުވޭ! މިހާރު ބޮވޭވަރުވެއްޖެ.” ރަޝްފާގެ އަތުގައި ނަޒީފު ހިފަހައްޓައިލިއެވެ. ނަޒީފު ހީކުރިވަރަށްވުރެ މާ ފަސޭހައިން ރަޝްފާ ތެދުވެއްޖެއެވެ. އޭނާ ރަޝްފާގެ އަތަށް ސައިތަށި ފޯރުކޮށްލިއެވެ. ރަޝްފާ ސައިތަށީގައި ތުންޖައްސައިލިއެވެ.\nކުއްލިއަކަށް ނަޒީފުގެ ލޮލުގައި އަޅައިގަތީ، ރަޝްފާ ލައިގެން އޮތް “އަންޑަރސްކަރޓް”ގައި ހުރި ލޭތަކެވެ. ނަޒީފަށް ލިބުނީ ކުއްލި ސިހުމެކެވެ.\n“ކޮން ލެޔެއް މި ހިރީ؟”\nރަޝްފާއަށް ބަލައިލެވުނެވެ. އޭނާއަށް ވެސް ލިބުނީ، ހައިރާން ކަމެކެވެ. އެހެންނަމަވެސް ހަމަ އެ ސިކުންތުގައި ވީގޮތް އޭނާއަށް އެނގިއްޖެއެވެ.\n“އަހަރެން މި އޮތީ ވިހޭގޮތަށް ކަމެއް ނަޒީފަކަށް ނޭނގޭތަ؟ ކާކު އަހަރެން ތާހިރު ކުރީ؟”\n“ސޮރީ ރަޝްފާ! އަހަންނަށް ހަމަދެންމެ މި ފެނުނީ. މިހާއިރު ވީއިރު ތިޔަ ކަހަލަ ކަމެއް ހަނދާނެއް ވެސް ނެތް. ކިހިނެއް ވެފައި އަހަންނަށް މި ހުރެވުނީ؟” ނަޒީފަށް ވެފައި ހުރީ ކީއްކަމެއް ޚުދު އޭނާއަކަށް ވެސް ނޭނގުނެވެ.\nނަޒީފު އަވަސްވެގަތީ ރަޝްފާ ތާހިރުކުރުމުގެ މަސައްކަތައިގެންނެވެ. އެ މަސައްކަތުން އަތް ދޫކޮށްލެވުނުއިރު، ފަސްގަޑި ބައިވެއްޖެއެވެ. ބިންމަތި އަލިވެއްޖެއެވެ. ދެން ވެސް ނަޒީފަށް އުރައިލެވުނީ އޭނާގެ ލޯބިލޯބި ދަރިފުޅެވެ. ނަޒީފު މިހައި ވަރަކަށް އެ ކުއްޖާއާގެން އުޅޭތީ، ރަޝްފާ އޮންނަނީ ކަންބޮޑުވެފައެވެ. އެ ކުއްޖާގެ ފަރާތުން ނަޒީފަށް ގެއްލުމެއް ލިބިދާނެތީއެވެ.\n“ނަޒީފު! އަހަންނަށް ވަރަށް ރީތި ނަމެއް ބުނަންތަ؟” އަހަންނާހަން އޮވެފައި އެންމެ ފަހުން ރަޝްފާ އަހައިލިއެވެ.\n“ނާޖީ. އެއީ ކިހައި ރީތި ނަމެއް.”\n“ނާޖީއޭ؟ އެއީ ދެން މީހުން ކިޔާކަހަލަ ނަމެއްތަ؟ މިހައި ރީތި ކުއްޖަކަށް ތިޔަ ކަހަލަ ނަމެއް ނުވެސް ގުޅޭކަންނޭނގެ. އަހަންނަކަށް ރީއްޗެއް ނޫން ތިޔަ ނަމެއް.”\n” އެކަމަކު މަށަށް ހާދަ ރީއްޗޭ!”\n“ރައިހާ ރީއްޗެއް ނޫންތަ؟ “\n“އުހުނ!” ރަޝްފާ މޫނު އަނބުރައިލިއެވެ. ހަގީގަތުގައި އޭނާއަށް ވެސް ރީތީ ނަޒީފުގެ ހުށަހެޅުމެވެ. އެހެންނަމަވެސް އޭނާއަށް މަޖުބޫރުވަނީ އެ ނަމާމެދު އިންކާރު ކުރާށެވެ.\n“ދެން ކީއްވެ އެ ނަން ނުކިޔަންވީ؟”\n“އެހެންނަމަވެސް ނާޖީ ނޫން ނަމެއް ކިޔައިގެން ނުވާނެ!” ރަޝްފާގެ އަޑުގައި މި ފަހަރު ހަރުކަށި ގޮތެއް ހުއްޓެވެ.\n“އައްދޭ! ހާދަ ފާޑަކަށް! ތިހައި ރުޅިނަޔަސް ރަޝްފާ އެދޭގޮތަކަށް އަހަރެން ދެކޮޅެއް ނުހަދާނަމޭ” ނަޒީފު އެއްބަސްވިއެވެ.\nނަޒީފާ ދިމާއަށް ބާރަށް އެހެން ބުނެވުނީތީ، ރަޝްފާ ވަރަށް ދެރަވެއްޖެއެވެ. އެ ކަހަލަ ގޮތަކަށް މި ވީހައި ތާކަށް އަދި ދުވަހަކު ވެސް އޭނާ ނަޒީފާ މުޚާޠަބެއް ނުކުރެއެވެ. ވީ ދެރައެއްގެ ބޮޑުކަމުން، ރަޝްފާގެ ދެ ލޮލަށް ކަރުނަ ޖަމާވާގޮތްވިއެވެ.\n“ސޮރީ ނަޒީފު! އެއީ…..” ރަޝްފާގެ އަޑު ތުރުތުރު އަޅައިގަތެވެ.\n“އިޓްސް އޯކޭ! އަހަންނަށް އެނގޭ ރަޝްފާ އަހަރެންދެކެ ރުޅިއެއް ނާންނާނެކަން.” ނަޒީފު ހިނިތުންވެލީ ހިތުގައި އެއްވެސް ބުރައެއް ނެތްކަން ރަޝްފާއަށް ޔަޤީންކޮށްދޭށެވެ.\n“ތި ތަނުގައި ކޮޅަށް ނުހުރެ މި ތާ އިނށީދެބަލަ!” އެނދުގެ ބިއްދޮށަށް ޖެހިލަމުން، ނަޒީފަށް ރަޝްފާ ތަންދިނެވެ. ދަރިފުޅު ގޮވައިގެން ނަޒީފު އިށީނދެއްޖެއެވެ.\n“މިހާރު ވެސް ބަނޑުގައި ރިއްސާތަ؟” ނަޒީފު އަހައިލިއެވެ.\n“އަހަންނަށް ވެސް ތި ކަން އެނގެޔޭ. އެކަމަކު މި މަންޖެގެ ނިޔަފަތި މި ހުންނަނީ ވެސް މާ އެހެން ފާޑަކަށް.” ޝަހާދަތް އިނގިލީގެ ނިޔަފަތީގައި އިނގިލި ޖައްސާލަމުން ނަޒީފު ބުންޏެވެ. “ހާދަތޫނޭ!” ރަޝްފާގެ މޫނަށް ނަޒީފު ބަލައިލިއެވެ. “ނިކަން ބަލައިލަބަލަ!” ދަރިފުޅުގެ އަތް ރަޝްފާއަށް ދައްކައިލަމުން ނިޔަފަތީގެ ކޮޅުގައި ނަޒީފު ޝަހާދަތް އިނގިލި ކާއްތާލިއެވެ. އެ ވަގުތު ނަޒީފުގެ އިނގިލިން ތޫނު ދިލައެއް ނަގައިގަތެވެ.


Dheenah Gonjahaa Coalition Eh Gai Adhaalath Noannaane: Imran - Vaguthu\nއަދިވެސް އެންމެ ގޯސްހާލަތުގައި ޔޫރަޕް -2ގަޑިއިރު ކުރިން\nދީނަށް ގޮންޖަހާ ކޯލިޝަނެއްގައި އަދާލަތު ނޯންނާނެ: އިމްރާން\n9 މަސް ކުރިން ( ޖެނުއަރީ 25, 2021 )\nރައީސް އިބްރާހިމް މުހައްމަދު ސޯލިހްއާއި ހޯމް މިނިސްޓަރު އިމްރާން އަބްދުﷲ - ފޮޓޯ: ރައީސް އޮފީސް\nއިސްލާމް ދީނަށް ގޮންޖެހުން ކުރިމަތިކުރުވާ ކޯލިޝަނެއްގައި އަދާލަތު ޕާޓީ ނޯންނާނެ ކަމަށް މިދިޔަ ނުވަ އަހަރު އެ ޕާޓީގެ ރައީސް ކަމުގައި ހުންނެވި އަދި މި ސަރުކާރުގެ ހޯމް މިނިސްޓަރު އިމްރާން އަބްދުﷲ ވިދާޅުވެއްޖެއެވެ.\nއަންނަ ހޮނިހިރު ދުވަހު ބާއްވާ އަދާލަތު ޕާޓީގެ އެތެރޭގެ ރިޔާސީ އިންތިހާބުގައި ވާދަކުރެއްވުމަށްޓަކައި ކެމްޕޭން ފެށުމުގެ ގޮތުން ރޭ ބޭއްވި ޖަލްސާގައި އިމްރާން ވިދާޅުވީ، މީގެ ފަނަރަ އަހަރު ކުރިން ރާއްޖެއަށް އަދާލަތު ވުޖޫދުވެގެން އައީ ގަބޫލު ކުރެވޭ ފަލްސަފާއަކާ އެކީގައި ކަމަށެވެ. އެއީ މާތްވެގެންވާ އިސްލާމް ދީނާއި އެ ދީނުގެ އުސޫލުތަކާއި އެ ދީން ބަލައިގަންނަ ހަމަހަމަ ކަމާއި އިންސާފު ހިމެނޭ އަދާލަތެއްގެ ފަލްސަފާ ކަމަށް ވިދާޅުވިއެވެ.\nއިމްރާން ވިދާޅުވީ، އެ ޕާޓީގެ ފަލްސަފާގައި ހިމެނޭ އެ ކަންކަން އެ ޕާޓީއިން ދޫކޮށްނުލާނެ ކަމަށެވެ. އަދި އޭނާގެ ލީޑާޝިޕެއްގައި އެ ފުރުސަތު ނުދެއްވާނެ ކަމަށް އޭނާ ވިދާޅުވިއެވެ.\nއިމްރާން ވިދާޅުވި ގޮތުގައި ސަރުކާރު ކޯލިޝަންގެ ތެރެއިން ރައްޔިތުންނަށް ގެއްލުމާއި ނިކަމެތިކަން އަދި އިސްލާމް ދީނަށް ގޮންޖެހުންތައް ކުރިމަތި ކުރުވާނަމަ އެ ކޯލިޝަނެއްގައި އަދާލަތު ޕާޓީ ނޯންނާނެއެވެ.\nރައީސް އިބްރާހިމް މުހައްމަދު ސޯލިހްގެ ސަރުކާރުގެ ތެރޭގައި އެފަދަ އެއްވެސް ކަމެއް ނެތް ކަމަށް އިމްރާން ވިދާޅުވިއެވެ. މި ސަރުކާރުން މަސައްކަތް ކުރަނީ ރައްޔިތުންގެ ލާބައަށާއި އިސްލާމް ދީނުގެ މަތިވެރި އުސޫލުތަކުގެ މަތިން ކަމަށް ވެސް އޭނާ ވިދާޅުވިއެވެ.\n"އަޅުގަނޑުމެން މިތިބީ މި ސަރުކާރާއެކު ވަރަށް ސާބިތުކަމާއެކު. އިރާދަކުރެއްވިއްޔާ އަޅުގަނޑުމެން މި ސަރުކާރު ހަމަ މަގުން ދިއުމަށް އެހީތެރި ވެދޭނަން. އެ ކަމުގައި ސާބިތުވެ ހުންނާނަން،" އިމްރާން ވިދާޅުވިއެވެ.\nމި ސަރުކާރަކީ ހަތަރު ޕާޓީއެއް ހިމެނޭ ކޯލިޝަނަކުން ހިންގާ ސަރުކާރެކެވެ. އެ ކޯލިޝަންގައި އެމްޑީޕީ އާއި އާދަލަތު ޕާޓީގެ އިތުރުން ދެން ހިމެނެނީ ޖުމްހޫރީ ޕާޓީ އާއި ކުރީގެ ރައީސް މައުމޫން އަބްދުލް ގައްޔޫމް އުފެއްދެވި އެމްއާރުއެމްއެވެ. މިއީ ކުރީގެ ރައީސް އަބްދުﷲ ޔާމީންގެ ސަރުކާރުގައި އެ ސަރުކާރާ ދެކޮޅަށް އުފެއްދި ކޯލިޝަނެކެވެ. އެއަށް ފަހުގައި ސަރުކާރަށް އައުމަށް ފަހު ސަރުކާރު ހިންގަނީ ވެސް ހަތަރު ޕާޓީ ގުޅިގެންނެވެ.\nއިންތިހާބުގައި އަދާލަތުގެ ރައީސް ކަމަށް ވާދަކުރައްވަނީ ހޯމް މިނިސްޓަރު އިމްރާންގެ އިތުރުން އިސްލާމިކް މިނިސްޓަރު ޑރ. އަހުމަދު ޒާހިރު އަލީއެވެ. އިމްރާންގެ ރަނިން މޭޓްގެ ގޮތުގައި ހުންނެވީ އަހްމަދު ޝަރީފް، ގ. އަލިޝާއެވެ. އަދި މިނިސްޓަރު ޒާހިރުގެ ރަނިން މޭޓްގެ ގޮތުގައި ހުންނެވީ އަހްމަދު ނަޝީދު، ދަފްތަރު ނަންބަރު 3851 އެވެ.\nރައީސްގެ ދެކަނބަލުން ދުބާއީއަށް ފުރާވަޑައިގެންފި\nރައީސް އާއި މަޖިލިހުގެ ރައީސް ނަޝީދު ނިޒާމާ ގުޅޭ މަޝްވަރާތަކެއް ކުރައްވައިފި\nޖެނުއަރީ 25, 2021 12:16\nއިމްރާން ކަލޭގެ ލަދު ކޮބާ؟؟\nޖެނުއަރީ 25, 2021 22:01\nއަދާލަތު އުފެއްދި މަގުސަދާއި އަދާލަތުވަނީ ބޮޑުތަނުން ޚިލާފުވެފަ!! އަދާލަތު ޕާޓީ އުފެއްދިއިރު އޭރު ބުނަމުން އައީ އެޕާޓީ އުފެއްދީ ރާއްޖޭގައި ދީނީ އެއްބައިވަންތަކަން އާލަކުރުމާ ދީނީގޮތުން ރައްޔިތުން އަހުލުވެރިކުރުވުމާއި އެރޮގުން ގިނަ ކަންތައްތައް ރާއްޖޭގައި ކުރުމުގައި މަތިވެރި މަގުސަދުގައިކަމަށް!! ނަމަވެސް މިއާއި ޚިލާފަށް ވަރަށް މަކަރުވެރިގޮތަކަށް ހިޔަޅުގޮތަކަށް އަދި އެހާމެ ޚުދުމުޚުތާރު ގޮތަކަށް އިމްރާނު ކިޔާ މީހަކު ޕާޓީ ހައިޖެކްކޮށް އޭނާގެ ދެތިން އައުވާނުންނާއެކު ސިޔާސީ މަކަރު ހެދުމާއި ދޮގުތައް ހަދާ ރައްޔިތުންނަށް އޮޅުވާލަމުން އައިކަން ފާހަގަކުރެވޭ!! ދިނީ ގޮތުން އިމްރާނު އިސްވެކުރާކަމެއް ހަމަ ނެތް!! އޭނާ ޓީވީއަކަށް އަރާ ނުވަތަ ދީނީ އެއްވެސް ދަރުސެއް މިރާއްޖެގެ ރައްޔިތަކަށް ދިން ތަނެއް ނުފެނޭ މ،ިހާތަނަށް!! މުޅިންވެސް އިމްރާނު ފެނުނީ ސިޔާސީ ދޮގުތައް ހަދަމުން މީހުންގެ ބޮލުގައި ދޮގު އިލްޒާމްތައް އަޅުވަމުން ސިޔާސީ އެއްވުންތަކުން!! އޭގެތެރޭ ހެދި ވަރަށާްބޮޑު ދޮގެއް ހެންވޭރު ކޮޅު ރާޅުގަނޑު ސަރަހައްދަށް މީހުން އެއްކޮށް ފާޑެއްގެ ކަރުދާސްތަކެއް ނަގާ ދައްކާފަ "މިއޮތީ ހެއްކޭ މިއޮތީ ހެއްކޭ މިރާއްޖޭގައި ހިގި މަރެއް ޔާމީންގެ ބޮލުގައި އަޅުވާ ވާހަކަ ދެއްކި ދެއްކުން! އަދާލަތު ޕާޓީ މީނާގެ ކިބައިން ސަލާމަތްކޮށް އަދާލަތު ޕާޓީ އަސްލު އުފެއްދި މަގުސަދާއި ހަމަޔަށް ވާސިލުވުމަށްޓަކައި ބަޔަކު މަސައްކަތްކުރަންޖެހޭ!! ހަމަ ޙަގީގަތުގައިވެސް އިމްރާނު މިގެންގުޅޭ ޕާޓީ ވުޖޫދުން ފުހެލަންޖެހޭ!! އެކަން ކުރެވޭނީ އެޕާޓީއަށް އާލީޑަރ ޝިޕެއް ހޮވައިގެން!! މީނާ މީ އަމިއްލަ އެދުން ބޮޑު ދީނީ ތާކިހަލުގެ ނިވަލުގައި ހުރެގެން މީހުން ވާވައްދާފައިވާ މީހެއް!!\nޖެނުއަރީ 25, 2021 12:32\nއަދާލަތު ނޯވެދާނެ އެކަމް ކަލޭ އިމްރާން ހުންނަން ޖެހޭނީ ހަމަ ތި ކޯލިޝަންގަ. ތިހުރީ އަންނި މަޅީގަ ޖެހި ނިގޫތާށި ވެފަ ލޮލް.\nޖެނުއަރީ 25, 2021 12:34\nއެހެންނަމަ މިހާރުވެސް ތިކޯލީޝަންގަ ނުއޮތީސް...ދީނާއި އި ގައުމުގެ ގައްދާރުން.\nޖެނުއަރީ 25, 2021 12:40\nމަނިކުފާނުވެސް ޕާޓީގެ އާއްމު މެންބަރުންގެ ބޮލަށް ޗިޕް ޖައްސަވާއިގެން އިންތިހާބު ކާމިޔާބު ކުރެއް ވުމުމުގެ އުކުޅު އެމް ޑީ ޕީން ދަސްފުޅުކުރެއް ވީތާ\nއިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް\nޖެނުއަރީ 25, 2021 12:42\nކަލޭމެނައްވުރެ އަންނިމެންވެސް ރަނގަޅު އެއީ އެމީހުނަނަކީ ކޮންބައެއްކަން ކޮންފިކުރެއްކަން ފާޅުގަ އެނގޭ ވިއްޔާ. މުނާފިގުންގެ ސިފަތަކާ މެދު އެންމެންވެސް ވިސްނާލަމާތޯ...\nޖެނުއަރީ 25, 2021 12:43\nޢިމުރާނު އެދައްކާވާހަކަތައް ގަބޫލުނުކުރޭ ނުހޮވާތި ހުސްދޮގުއެހަދަނީ\nޖެނުއަރީ 25, 2021 13:56\nހޮވާނެ.ހޮވޭނެ، ސަބަބަކީ މިޤައުމުގަ ދީނީ ވެގެން ތި އުޅޭ ގިނަ މީހުންނަކީ ފައިސާ އަށް ބޫތު ކައިފަ ތިބޭ ބަޔެއް.އިމްރާން ކެމްޕޭނަށް ހަރަދު ކުރާނީ އިންޑިޔާ އިން ، އިސީ ސަރީފް އެހުރީ ތައްޔާރަށް ކައުންސިލް އިންތިހާބުގަ މަކަރާ ހީލަތް ހަދާލަން ރާވާފއި ހުރި ކަންތައް ޓެސްޓް ކޮށްލާނެ ފުރުސަތެއް ނުލިބިފަ. ދެން އަޅެ ކިޔާބަލަ އިމްނާނު ނުހޮވޭނެ އެއްވެސް ފޯމިއުލާއެއް؟ ހަޤީޤީ ސައްޙަ ވޯޓަކުން ލާހިކެއްނޫން ހޮވޭކަށް.\nޖެނުއަރީ 25, 2021 12:46\nދިވެހިރާއްޖޭގެ ތާރީޙްގައިވެސް ދުވަހަކުވެސް ސަރުކާރަކުން ދީނަށް ގޮންނުޖަހާވަރަށް މިސަރުކާރުން ދީނަށް ގޮން ޖަހައިފި. މިކަންކުރަނީ ތިޔަ ވިދާޅުވާ ކޯލިސްންގެ އެހީގައި ހުދު މަނިކުފާނު ވެސް ތިޔަވަނީ އެކަމުގައި ބައިވެެރިވެފައި. މިކޯލޮސަނުން ދަނީ ރައްޔިތުން އިސްލާމް ދީނަށް ދުރަށް ޖައްސަމުން އަދި ދީން ޤަބޫލުނުކުރާމީހުން ނަށް ބާރުތަށްދެނުން އަނެއްކާވެސް މަޤާމެއް ބޭނުންވީމާ ހަތިޔާރަކަށް ތިޔަނެގީ އިސްލާމްދީން ކޮބާތޯ މަނިކުފާނުންގެ ލަދުހަޔާތް މިފަހަރު ތިކަމެއްނުވާނެ އަދާލަތު ޕާޓީންވެސް ބޭރުކުރާނަށް އަދި މިނިސްޓަރ ކަމުންވެސް އެއްލާލާނަން އިންސާ ﷲ\nޖެނުއަރީ 25, 2021 12:52\nކޮންކަހަލަ އަދާލަތެއްގެ ވާހަކަބާ މިދައްކަނީ؟ އަސަލު މިހެން މިބުނީ ސަދޫމް އިން ހިންގި އަދާލަތުގެ މަތިން ހަނދާންވާވަރުން..\nޖެނުއަރީ 25, 2021 13:28\nމިހާރު މިއޮތީ ފޫކޮޅަށް ވެކްސިން ޖަހާ ކޮސް ކޯލިޝަނެއްދޯ\nސޭކު ދެޓް އިމްރަނަ\nޖެނުއަރީ 25, 2021 13:44\nދުނިޔޭގެ ވަގުތީ އުފަލަކަށް ތިމާގެ ދީން ވިއްކާލި މީހަކަށް ވުރެ މޮޔައެއް އެބަހުރިތަ؟މި ސަރުކާރު އިސްލާމް ދީން ދެކެވާ ލޯއްބެއްގެ ބޮޑުކަމުން ރަސޫލާ ޞައްލަﷲ ޢަލައިހި ވަސައްލަމަ އަށް ފުރައްސާރަ ކުރަނީ.. އިސްލާމް ދީނުގެ ޝިޔާރުތަކަށް ގޮންޖަހަނީ.. މިރާއްޖޭގައި ތަފާތު އެކި ދީންތަކަށް ޖާގަ ދެނީ... ލަދީނީ ޕާޓީގެ ޗެއަރޕަސަން ހަސަން ލަތީފު އިހަށް ދުވަހު މާލޭގައި ދެ ޖިންސުގެ ޒުވާނުން އެއްތަންވެ މުނިފޫހިފިލުވުމަށް މިއުޒިކް ކުޅެ މަޖާކުރާނެ ތަނެއް( ނާސިގެ) އަޅަން ގޮވަނީ. ސަރުކާރުގެ އެކި ފެންވަރުގެ ސިޔާސީ ވެރީން މެެރީކުރިސްމަސް ތަހުނިޔާ ފޮނުވަނީ ވެސް އިސްލާމް ދީން ދެކެ ވަ ލޯބީންތޯ ސޭކު އިމުރަނު.\nޖެނުއަރީ 25, 2021 13:47\n"މާތްރަސްކަލާނގެ ގަންދީ ބުނަން....... މުޙައްމަދު ނަޝީދާއި އޭނާއަށް މަދަދުދޭ މީހުންނަކީ އިސްލާމްދީނުގެ އަދުއްވުން"........ ކަލޯ ..... މީ 12 ޑިސެމްބަރ 2012 ގައި ކަލޯ ބުނި އެއްޗެއްތަ؟ ދެން އިސްލާމްދީނަށް މަލާމާތްކުރާ މީހުންގެ އެއްއަތުގައި ހިފައިގެންހުރެ ކޯންޗެކޭ ކިޔާކައްތަ؟\nޖެނުއަރީ 25, 2021 13:51\nމިސްކިތުގައި އޮރިޔާމުން ދުވި މީހާ މޮޔައަކަށް ހަދާފައި ދޫކޮށްލީ ކަލޭ ނޫންތަ. ކުރީ ހަފަްތާގައި އިންޑިޔާމީހަކު މިސްކިތުގައި މުސްކުޅިއަކަށް ހަމަލާ ދިނީ މިގޮތަށް ކިތައް ކަންތައް ހަަމަ ދޫކޮށްލަނީ މީ ރާވައިގެން އިންޑިޔާ އިސްރޯ ރޯ އެޖެންޓުން ހިންގާ ކަންކަން ކަލޭ ތިޔަ މިނިސްޓްރީގައި ތިޔަ ހުންނަނީ ސްޓޭޓް މިނިސްޓަރ ޗާނދަނީ ސުޖާގެ ދަށުން ސުޖާ މުޅިތަން އަގަޑަ ބަގަޑަ ކޮށްފި ރާއްޖޭގައ ތާޜީޚްގައި ދުވަހަކު ވެސް މީހަކު މިސްކިތެއްގައި އޮރިޔާމުން ދުވިތަ އަދި އެންމެ ބޮޑު މިސްކިތުގައި ލަދުގަންނަ ވަރުގެ ކަންކަން\nޖެނުއަރީ 25, 2021 13:52\nމިހާރު ތިޔަ ހުންނެވުނީ އެކޯލިޝަންގައި އެތާ ހުރެވޭ އިރުވެސް ނޭނގޭ\nޔާމިން ސަރުކާޜުން ދުވަހަކު ވެސް އިސްލާމް ދީނަށް ގޮންޖަހަަން ފުރުސަތު ދިންތަ ކަލެއަށް ވަޒީރުކަން ނުދީގެން އެސަރުކާރާ ވެސް ދެކޮޅުވީ\nޖެނުއަރީ 25, 2021 13:53\n" ނިކަމެތިކަން އަދި އިސްލާމް ދީނަށް ގޮންޖެހުންތައް ކުރިމަތި ކުރުވާނަމަ އެ ކޯލިޝަނެއްގައި އަދާލަތު ޕާޓީ ނޯންނާނެއެވެ. " ކިތަށް ގޮންޖަހައިފިތޯ؟ އެމް ޑީ އެން ކުރީ ކޮންކަމެއް؟ އުތެމަ؟\nޖެނުއަރީ 25, 2021 14:02\nމަށަށް މިނިސްޓަރުކަމުގައި ހުރެވެންޏާ އެ ނިމުނީ އެހެންނުންތޯ؟\nޖެނުއަރީ 25, 2021 14:49\nތިހެންބުނީ މިހާރު އިސްލާމްދީން ހިމާޔަތް ކުރާ ކޮލިސަން ސަރުކާރެއްތަ؟އެމްޑީއެން އުފައްދައިގެން އެ ޖަމްއިއްޔާއިން އިސްލާމްދީނާއިދެކޮޅު ބަޔާންނެރޭ އިރު އިމްރާން އަނގައިން ބުނެލަން ނުކެރި މަގާމުގެ ދަހިވެތިކަމުގަ ހުރީމަ އަދާލަތުގެ ރައީސް ކަމުގެ މަގާމަށް ރަނގަޅު މީހަކައްވޭބާ؟\nޖެނުއަރީ 25, 2021 15:03\nކޯލިސަންގަ އަދާލަތު އޮތުމާނެތުން އެއީ އަހަރުމެނައް މާމުހިއްމެއްނޫން.. އެކަމު ދީނުގަ ލެއްވެ ހުރިހާ ނުބައިކަންކަން ކޮއްފަހުރި މީހަކު ލަދުހަޔާތް ނެތި އަލުން ޕާޓީ ހައްގުގަޔޭ ކިޔައިގެން ނުކުތީމަ ޕާޓީއައްވެސް ހުތުރު. އަންހެނުން ފޭރިފަ އަދި އެހެން ބަޔަކު ހަމައެމަގުން ކަންކުރީމަ އެކަންކުރިމީހުންގެ ހިމާޔަތުގަ ނުކުމެ ހެއްދެވިހާ ދޮގެއް ހަދާފަ ހުރިމީހަކައް ޕާޓީގެ މެންބަރުން ވޯޓުދޭނީ މުނާފިގުކަމައް ތާއީދުކުރާތީ.\nޖެނުއަރީ 25, 2021 15:15\nޖެނުއަރީ 25, 2021 15:39\nޖެނުއަރީ 25, 2021 16:27\nއެހެންވީމާ މިހާރު ތީ އަދާލަތެއްނޫންދޯ؟\nޖެނުއަރީ 25, 2021 17:36\nމިހާރު ތިޔައުޅެނީ އީދު ބޮލަށް ގޮން ޖަހާ ކޯލީސަނެއްގާތަ؟\nޖެނުއަރީ 25, 2021 21:13\nދީނަށް ފުރަސްދާރަ ނުކުރާތީޓޯ އެމްޑީއެން ގެ ބޮޑުންނަށް ފުލުހާއި ކޯޓުތަކަށް ތިޔަ ބުނާ އިބޫ ލާއެިރު ތިޔަ ހުރީ އެ ކޯލިޟަނުގައެއްނުންތަ؟ކާކަށް އޮޅުވާލަން އުޅެނީ.ގަޖާ އެހުރީ ރަނގަޅަށް މިކަލޭގެ ދަލުގަ ޖައްސާފަ\nޖެނުއަރީ 25, 2021 22:04\nސިޔާސީ ދޮގުބޮނޑި، ނަޝީދު ކަލޭމެން އެންމެން ވާވައްދާފައިތިތިބީ! އަދާލަތަކަށް އިމްރާްން މުހިއްމެއްނޫން! ދެން ޓާޓާ ކިޔާލާފަ ތިތާ ނަގޫތާށިވެފައި އިނދޭ! އިމްރާނު ކިތައްދޮގު ހަދާފިންތޯ ރައްޔިތަކާ ސުވާކޮށްލަބަލަ؟ ކޮބާ ޔާމީން ބޮލަށްކެނޑި ދޮގުތަައް؟ ކޮބާ ކެނެރީގޭ ނަޝީދޭ ކިޔައިގެން ރައްޔިތުންގެ ރުހުން ހޯއްދަވާ އެންމެފަހުން ނަޝީދުކަލޭ އޭނަގެ މުށުތެރެއަށްއެލީ! ހަހަހަހަހަހަހަ. ޔާމީންކަލޭމެން ބޭނުމެއްނުކުރާނެ! އަދާލަތު އުވާލަން ފުރަތަމަ އަންނި ޖެހި ދަންތުރައިން ސަލާމަތްވަން ވޯޓް އަދާލަތަށް 10000މީހުން ހަމަކުރަން އަހަރެންވެސް ވޯޓްދިނިން! އެކަމަކު އިމްރާން ހުރިއްޔާ އަހަރެމެން ހަަމަ ސޮރީއޭ ބުނާނީ!\nފެބުރުއަރީ 15, 2021 09:32\nމީނާޔަކައް ނޭގޭނެ މީނާ ކިޔާނުކިޔާ އެއްޗެއްވެސް ތީނާގެ ގާގަ އެބަހުރި މުނާފިގުންގެ ސިފަ\nފެބުރުއަރީ 17, 2021 12:46\nއިމްރާން ކަލޭތީ ހާދަ ހަޔާތް ކުޑަ މީހެކޭ. ދީނަށް ގޮންޖަހާނީ ދެން ކިހާ ވަރަކަށްބާ ރަސޫލާއަށް ފުރައްސާރަ ކުރުމަކީ ދީނަށް ގޮން ޖެހުމެއް ނޫންބާ . މިހާރު އެއުޅެނީ މަޖާކުރާ އިމާރާތެއް އަޅަން ލަވަކިޔާ ނެށުމާ ޖުވާކުޅުމާ .ޤާރޫނަކަށްވުރެ ދެރައެއް ނޫން ދޮއްތަ . އެއީވެސް އިސްލާމް ދީން ކުރިއަރުވަން ކުރާ ކަންތައް ދޮއްތަ.\nއިންޑިއާއެކު އޮންނަ ގުޅުން މާބޮޑަށް ވަރުގަދަވެއްޖެ: މާރިޔާ


SunOnline: Kolhumadulu rahthakah amaazukohgen volley mubaaraatheh fashaifi\nކޮޅުމަޑުލުގެ ރަށްތަކަށް އަމާޒުކޮށްގެން ވޮލީ މުބާރާތެއް ފަށައިިފި\nޢަބްދުﷲ އައިމަން 11 Feb 2020, 12:05\nކޮޅުމަޑުލު ރަށްތަކަށް އަމާޒުކޮށްގެން އިއްޔެ ފެށި ވޮލީ މުބާރާތުގެ ތެރެއިން.\nތ. އަތޮޅު ކައުންސިލްގެ ފަރާތުން ކޮޅުމަޑުލުގެ ރަށްރަށަށް އަމާޒުކޮށްގެން ބާއްވާ ވޮލީމުބާރާތް އިއްޔެ އެ އަތޮޅު މަޑީފުށީގައި ފަށައިފި އެވެ.\nފެބުރުއަރީ 10 އިން 24 އަށް ކުރިއަށްދާ މިމުބާރާތުގައި ހަތް ރަށަކުން ޖުމްލަ 10 ޓީމް ވަނީ ބައިވެރިވެފަ އެވެ. މި މުބާރާތް ކުރިއަށްދަނީ ފިރިހެން އަދި އަންހެން ޑިވިޝަން ކެޓަގަރީތަކަށް ބަހާލައިގެންނެވެ. އެގޮތުން މި މުބާރާތުގައި ފިރިހެން ހަ ޓީމާއި އަންހެން ހަތަރު ޓީމް ވަނީ ބައިވެރިވެފަ އެވެ.\nމި މުބާރާތުގެ މަޤުޞަދަކީ ކޮޅުމަޑުލުގައި ވޮލީ ކުރިއަރުވައި ޤައުމީފެންވަރުގެ ކުޅުންތެރިން މި ކުޅިވަރުގެ ގެތެރެއިން އުފަންކުރުމާއި ކޮޅުމަޑުލުގެ ރަށްރަށުގެ ޓީމުތަކުގެ ކުޅުންތެރިންގެ މެދުގައި ގުޅުން ބަދަހިކޮށް އަތޮޅުގެ ރަށްތަކުގެ ގުޅުންތެރިކަމާއި އެކުވެރިކަން އާލާކުރުން ކަމަށް ތ.އަތޮޅު ކައުންސިލުން ވަނީ ބުނެފަ އެވެ.\nމުބާރާތް ފެށުމުގެ ގޮތުން އިއްޔެ ކުޅުނު ފުރަތަމަ މެޗްގައި ބައްދަލުކުރީ ފިރިހެން ޑިވިޝަންގެ ދެ ޓީމް ކަމަށްވާ ހިރިލަންދޫ އާއި މަޑިފުއްޓެވެ. މިމެޗް ސީދާ ތިން ސެޓުން ހިރިލަންދޫ ޓީމް ކާމިޔާބު ކުރި އިރު މެޗްގެ މޮޅުކުޅުންތެރިއަކަށް ހޮވުނީ އެ ޓީމްގެ މުޙައްމަދު ޝަމްވީލް އެވެ.\nމުބާރާތުގައި މިއަދު ވެސް ވަނީ މެޗުތަކެއް ކުޅެން ހަމަޖެހިފަ އެވެ. އެ ގޮތުން މިއަދު ކުޅޭ ފުރަތަމަ މެޗުގައި ބައްދަލުކުރާނީ އަންހެން ޑިވިޝަންގެ ދެ ޓީމް ކަމުގައިވާ ކިނބިދޫ އާއި ވިލުފުށި ޓީމެވެ.\nމަޑިފުށީ ވޮލީކޯޓްގައި ބޭއްވުނު ރަސްމިއްޔާތުގައި މުބާރާތް ފައްޓަވާދެއްވީ ސައުތު ސެންޓްރަލް ޕޮލިސް ޑިވިޝަން ކޮމާންޑަ ޗީޕް އިންސްޕެކްޓަ އޮފް ޕޮލިސް އަހުމަދު ހުސައިން އެވެ.


ކުށްވެރިއަކީ އަހަރެންތަ؟…. 10ވަނަ ބައި | arippe's blog\nކުށްވެރިއަކީ އަހަރެންތަ؟…. 10ވަނަ ބައި\nFiled under: ވާހަކަ, ލިޔުންތައް — 1 Comment\tAugust 19, 2012\nކުށްވެރިއަކީ އަހަރެންތަ؟ (10ވަނަ ބައި)\n(ކުރީގެ އަދަދާ ގުޅޭ…)\n“ކުޑަކަމެއް ޖެހިގެން ލަސްވީ.. މިދަނީ އިނގޭ” އެހެން ބުނުމާއެކު އަފީފާ ފޯން ކަނޑާލިއެވެ. ދިމާވި ކަންތައްތައް އިފާޝާއަށް ކިޔައިދޭން ބޭނުންވިއެވެ. އެކަމަކު ކުރިން އޭނާ ކިޔައިދޭން ބޭނުންވި ވާހަކަތަކަށް ހަދާނީ ކިހިނެތްކަމެއް ނޭނގުނެވެ. އައްފާނު ކަމުދާކަމާއި އޭނާއަށް އެކަން އަންގަން ބޭނުންވާ ވާހަކަ އިފާގާތުގައި ބުނާނީ ކިހިނެތްކަމެއް އަފީއަކަށް ނޭނގުނެވެ. އަނެއްކޮޅުން މިހާރު ބުނަން މިޖެހުނީ އައްފާނު އެހެން އަންހެން ކުއްޖަކާއެކު އުޅޭ ވާހަކައެކެވެ. މިހުރިހައި ވަހަކައެއް ބުނާނެހައި ހިތްވަރެއް އަފިއަކަށް ނުލިބުނެވެ.\nއެކަމަކު އެކަންވެސް އިފާއަށް ވިސްނައިދޭނީ ކިހިނެތް ހެއްޔެވެ. އިފާގެ ފިނޑިވާހަކަ އަބަދަު އަފީފާ ދައްކާނެއެވެ. އޭނައަށް ކަންތައްތަކާ ކުރިމަތިލާން ނުކެރޭކަމާއި އަބަދުވެސް ކަންކަމުގައި ފަސްޖެހޭކަމަށް ބުނެ އަފީފާ އަބަދުވެސް އަިފާއާ ދިމާކުރާނެއެވެ.\nއެކަމަކު މިއަދު ހާޔާތަށް އައި އެންމެ މީހެއްގެ ސަބަބުން އަފީފާއަށް މިވަނީ އެހުރިހައިކަމެއް ތަޖުރިބާކުރަން ޖެހިފައެވެ. މީހާ ފިނޑިވެ ފަސްޖެހެވެނީއެވެ.\nމިކަހަލަ ކިތަންމެ ފިކުރެއްގައިހުރި އަފީފާ އަނެއްކާވެސް އިފާމެންގެ ގެއަށް ދިއުމަށް ހިނގައިގަތެވެ. މަގުގެ ހިޔާ އޮތްފަޅިން ހިނގާފައި ދިޔައިރު އޭނައަކް ދެވަނަ ކަމަކާ ދޭތެރޭ ފިކުރެއް ނުކުރެވެއެވެ. އައްފާނު އެހެން ކުއްޖަކު ދެކެ ލޯބިވާކަމެއް އޭނައަކަށް މީގެކުރިން އެނގިފައެއް ނެތެވެ. އަދި އައްފާނު އެހެން ކުއްޖަކާއެކު އުޅެނިކޮށް ފެނިފައެއްވެސް ނެތެވެ.\n“ޕޮއް….” ކުއްލިއަކަށް އަފީފާގެ ކުރިމައްޗަށް އެހުއްޓުނީ އައްފާނެވެ. އަފީފާ ސިއްސުވައިލީއެވެ. ހަގީގަތުގައިވެސް އަފީފާ ދިޔައީ ސިއްސައިގެންނެވެ.\n“އައްދެ.. ހާދަ ބޮޑަކަށް ތި ސިހުނީ..” އަފީފާ ސިއްސައިގެން ދިޔަވަރުން އައްފާނު ގާތަށް ކުޑަކޮށް ހިނިވެސް އައެވެ. އެކަމަކު މިފަހަރުވެސް އަފީފާ އެއްވެސް އެއްޗެކޭ ނުބުންޏެވެ.\n“މާބޮޑަށް ސިހުނީ ދޯ.. އެހެންވެއްޖެއްޔާ ސޮރީ އިނގޭ..” އައްފާނު ވާހަކަ ދައްކަމުންދިޔައީ ވަރަށް އޯގާތެރި ފާޑަކަށެވެ. އޯގާތެރިކަމަށްވުރެ ލޯބިންނޭވެސް ބުނެވިދާނެއެވެ. އޭނާގެ ވާހަކަދެއްކުމުގައި އެހުރި ރާގުން އަފީފާއަށް އެއްޗެއް ދޭހަވާން އުޅުނު ކަހަލައެވެ.\n“ކަމަކާ ވިސްނަން ހުރީމަ… ކޮންތާކަށް ތިދަނީ..؟” އަފީފާ އޭނާގެ މޫނުމަތީގެ ކުލަވަރު ހެޔޮކޮށްލަމުން ވަހަކަ ދައްކަން ފެށިއެވެ.\n“ތާކަށް ނުދަން.. އަހަރެން ހީކުރީ އަފީ އަހަރެންދެކެ ރުޅިއައިސްފަ ކަމަށް” އައްފާނުވެސް އޭނާގެ ރާގު ބަދަލު ނުކޮށް ކުރިންވެސް ވާހަކަދައްކަމުންދިޔަ ރާގުގައި ވާހަކަދައްކަމުން ދިޔައެވެ.\n“އަހަރެން ކިއްވެ އައްފާނު ދެކެ ރުޅިއަންނަންވީ”\n“ތިސުވާލު އަހަރެން ކޮށްފިއްޔާ..” އައްފާނަށް ހީވީ ރަނގަޅަށެވެ. މިވީ ދެތިންދުވަހުވެސް އަފީ އޭނައާ ދިމާއަށް އައްފާނު ކިޔާފައެއް ނުވެއެވެ. އައްފާނުގެ އެއްސުވާލަށް އެއްވެސް އެއްޗެކޭ ނުބުނެ ކުޑައިރުކޮޅަކު އަފީފާ މަޑުކޮށްލިއެވެ. ބުނެލެވޭ އެއްޗަކުން ކޮންމެފަދަ ނަތީޖާއެއްވެސް ނިކުމެދާނެއެވެ.\n“އަހަރެން ސުވާލެއް ކޮށްލަންތަ؟” ކުޑައިރުކޮޅަކު މަޑުކޮށްލުމަށްފަހު އަފީފާ އައްފާނަސް ބަލާލިއެވެ. އާއެކޭ ބުނުމުގެ ގޮތުން އައްފާނު ބޯޖަހާލިއެވެ.\n“މިއަދު އައްފާނާއެކީ ދިޔައީ ކޮން ކުއްޖެއްތަ”\n“މީދޯ މިވީގޮތަކީ… އެކަމާތަ މާ މޫޑީވެފަ ތިހުންނަނީ” ވެގެން އުޅޭގޮތް އައްފާނަށް އެނގުމުން ކުޑަކޮށް ހިނިއަންނަގޮތްވެސް ވިއެވެ. އެހެންޏާ އަބަދު ސަކަރާތްޖަހާ އަފީއަށް ވެފައިހުރީ ކީއްކަން އެގުމުން އައްފާނަސްވެސް ހިތްހަމަ ޖެހުން ލިބުނެވެ.\n“އެއީ ކަޒިން ކޮއްކޮއެއް. ރޭ ރާއްޖެއައީ…”\nއައްފާނުގެ އެޖަވާބާއެކު އަފީފާގެ މޫނުމައްޗަށް ހިނިތުންވުން ގެނުވިއެވެ. އަދި އެކަން އައްފާނަށްވެސް ފާހަގަކުރެވުނެވެ. އަފީފާއަށް ފުން ނޭވައެއް ދޫކޮށްލެވުނީ ހިތްހަމަ ޖެހުމާއެކުގައެވެ. ގެއްލުނީކަމަށް ހީކުރި ޒުވާނާ މިލްކުވާން އުޅޭކަމުގެ ފެހި ސިގްނަލުން އޭނާގެ ހިތް އުތުރި އަރަމުން ދިޔަ ކަހަލައެވެ.\nއަފީފާ ބޭނުންވީ ކަންތައްވީގޮތް އައްފާނަށް ކިޔައިދޭށެވެ. އެހެންކަމުން ރޭގައި އައްފާނަށް ކުރި އެސް.އެމް.އެސްގެ ޖަވާބު ނުލިބުމުން ކަންބޮޑު ވީވާހަކައާއި ހެނދުނުވެސް ގުޅާނުލީމައި ދެރަވި ވާހަކަ ބުންޏެވެ. އަދި އެކަމާ އިފާއާ ވާހަކަދައްކާލަންދާން ނުކުންތަނުން އައްފާނުއާއި އެއަންހެން ކުއްޖާއާ އެކީ ފެނުމުން ހީކުރެވުނު އެއްޗެއްގެ ސަބަބުން މުޅިދުވަސް ޚަރާބުވީކަަމށް ނިންމި ވާހަކަވެސް ބުންޏެވެ. ހުރިހައި ވާހަކައެއް ކިޔާދެމުންދިޔައިރު އައްފާނަސްވެސް ކަޅި ޖަހާނުލައި ބަލަންހުރެވުނީ އަފީފާގެ މޫނަށެވެ. އޭނާގެ ވާހަކަތަކަށް އައްފާނަކަށް މާބޮޑު ސަމާލުކަމެއް ދެވޭހެނެއް ހީއެއް ނުވެއެވެ.\n“ދެން ދަނީ.. މިހާރު އިފާ ހުންނާނީ ލަސްވެގެން ރުޅިއައިސްފަ” އިފާމެންގޭ ދޮރާ ހަމައަށް އާދެވުނުއިރުވެސް އައްފާނަށް ހުރެވުނީ އަފީފާގެ މޫނަށް ބަލަހައްޓައިގެންނެވެ. ސިއްސައިގެން ދިޔައީ އަފީފާ އެނާގެ ހިނގުން މަޑުކޮށްލާފައި އައްފާނަށް ބަލާލުމުންނެވެ.\n“ކޯއްޗަކަށް މާވަރަކަށް ތިބަލަނީ” އަފީފާއަށް އައްފާނު ބަލަންހުރި ވަރުން އަހައިލެވުނެވެ.\n“ކަމެއް ނުވޭ… އަހަރެންގެ ސަލާމް އިފާއަށް ބުނެދެއްޗޭ… ދަނީ” އައްފާނު ވާހަކަދެއްކީ ވަރަށް ހަލުވިކޮށެވެ. ފަހަރެއްގައި އޭނަ އަފީފާއަށް ބަލަންހުރިކަން އަފީފާއަށް ފާހަގަކުރެވުނީމައި ލަދުގަތީކަމަށްވެސް ވެދާނެއެވެ.\nއައްފާނުވެސް އެހެން ބުނުމާއެކު ހިނގައިގަތީ ކުރިއަށް ދާށެވެ. އަފީފާވެސް ހިނިތުންވުމަކުން އައްފާނާ ސަލާމްކޮށްލުމަށްފަހު އިފާޝާމެންގެ ގެއަށް ވަނެވެ. އޭރު އިފާޝާއޮތީ އަފީފާގެ އިންތިޒާރުގައި ބޭރު ޖޯލީގައި އޮށޯވެލައިގެންނެވެ.\n“ޕިސް..ޕިސް އެކަމަކު ދޯ.. އަޅެ ތިއަށްވުރެ އަވަހަށް އަންނާކަށް ނޭނގުނުތަ؟” އަފީފާ ފެނުމާއެކު އިފާޝާއަށް ބުނެލެވުނެވެ. ހަމައެއާއެކު އަފީފާގެ މޫނަސް ބަލައިލެވުނެވެ. ކުރިން އިފާޝާގެ މޫނުމަތީގައި ހުރި ކުލަވަރު މުޅިން ބަދަލުވީ އެކުވެރިޔާގެ މޫނުމަތިން ފެންނަމުންދިޔަ އުފާވެރިކަމެއްގެ ސަބަބުންނެވެ. އައިލެއް ލަސްވެގެން އެކަމާ ޝާކަުވާކުރަން ތެދުވެފައި އަފީފާގެ މުނުމަށްޗަށް ބަލައިލެވުމުން އެހުރިހައި ޝަކުވާތަކެއް ހަނދާން ނެތުނުކަހަލައެވެ. އެއަށްވުރެ އެކުވެރިޔާގެ ވާހަކަތަކަކީ ކޮބައިކަން އޮޅުންފިލުވަން ބޭނުންވީއެވެ.\n“ހާދަ ހެވިފަ.. އަނެއްކާ ކިހިނެތްވީ…؟” އިސްވެ ސުވާލު ކުރީ އިފާޝާއެވެ.\nއަފީފާގެ މޫނުމަތިން ފެންނަމުންއެދަނީ ކޮންފަދަ އުފާވެރިކަމެއްކަމެއް ބުނެދޭކަށްވެސް ނޭނގެއެވެ. ހީވަނީ ގިނަދުވަސްތަކެއް ވަންދެން އިންތިޒާރުކުރަމުން އައި ބޮޑު ކަމެއް ކާމިޔާބު ވެގެން އުޅޭ މީހެއް ހެންނެވެ.\n“އަޅެ އަހަންނަށްވެސް ކިޔައިދީބަލަ. ކިހިނެތްވެގެންތަ މާހެވިފައި ތިހުންނަނީ” އިފާޝާގެ ކެތްތެރިކަން ކުދަވަމުންދިޔައެވެ.\nއަފީފާއަކަށް ބުނާނެ އެއްޗެއް ނޭނގުނެވެ. އެކުވެރިޔާއަށް ބަލާލާފައި އުފަލުންގޮސް ހެވުނެވެ. އަދި އެއައިގޮތަށް އައިސް އިފާއާ ބައްދާލިއެވެ. އަދި އުފަލުން ފޮޅެމުންދިޔަ iމަލެއްހެން ނަށާލިއެވެ.\n“އަހަންނަށް ހީވަނީ އަހަންނަށް އައްޕި ކާމިޔާބު ވާނެހެން.” ތޫލިއަޑަކުން ނިކަން ފޮނިވެފައިހުރި ކަހަލަ ގޮތަކަށް އަފީ ބުނެލިއެވެ. އަދި ދެފަހަރަކު ފުންމާލިއެވެ. އަފީހުރީ ހަމަރަނގަޅަށްވެސް މޮޔަވެފައެވެ. މީގެ ކރުިްނ އޭނައަކީ ދުވަހަކުވެސް މިހަކާހެދި އެހައި ވަރުވީ މީހެއް ނުނެވެ.\n“އެހެންތަ… ކިޔާދީބަލަ އަހަންނަށްވެސް..” އިފާއަށްވެސް އުފަލުްނ ނުރޮވުނީ ކިރިޔާއެވެ. އެންމެ \_ގާތް އެކުވެރިޔާއަށް އުފާވެރިކަމެއް ދިމާވުމުން އިފާ ހުރީ ވަރަށް ހިތްހަމަ ޖެހިފައެވެ. އަދި ކަންވީ ގޮތް ބެލުމަށް ކެތްމަދުވިއެވެ.\nމީގެ ކުޑައިރުކޮޅެއްކުރިން ފެށީގެން ޖޯލީގައި މަޑުކޮށްލައިގެން އިން މަގްޞަދު މުޅިން ހަނދާން ނެތުނުކަހަލައެވެ. ސުމަންގެ ނަންބަރު ލިބުނުތޯ އަހާލަންވެސް އިފާއިނީ ހަނދާން ނުވެފައެވެ.\n“އެނގޭތަ.. މިގެއަށް މިއައީވެސް އައްޕިއާއެކު..” އަފީފާ އޭނާގެ ވާހަކަ ފެށިއެވެ. ރޭ އައްޕިއަށް ގުޅިވާހަކައާއި މިއަދު މަގުމަތިން ހިނގިކަންތައްތަކާއި ފަހުން އައްފާނުއައިސް ދެއްކި ހުރިހައި ވާހަކައެއް އަކުރުން އަކުރަށް އަފީފަ ކިޔައިދިނެވެ.\n“ބުނި އިފާއަށް ސަލާމްބުނައްޗޭވެސް” އަފީހުރިހައި ވާޙަކައެއް ކިޔައިދީ ނިންމިއެވެ.\nއައްފާނު ސާލާމް ބުނިވާހަކަ ބުނުމުން ކުއްލިއަކަށް އިފާ ކަމެއްގެމަތިން ހަނދާންވިއެވެ. ރޭ އައްފާނަށް ގުޅައިގެން ސުމަންގެ ނަންބަރު ހޯދަން އުޅުނުކަން ހަނދާންވީ ދެނެވެ.\n“ކިޔާދީބަ ސުމަންގެ ނަންބަރު..؟” އިފާ އޭނަގެ ފޯނު ނެގީ ސުމަންގެ ނަންބަރު ނޯޓުކޮށްލާށެވެ.\n“އަޅެ… ސޮރީ އިނގޭ.. އަސްލު ނަންބަރު ހޯދަން ހަނދާން ނެތުނީ. މިރޭ ދޭނަން” އަފީފާ އޭނާގެ އަތުގައި ސުމަންގެ ނަންބަރު ނެތްކަމަށް ބުނަމުން މަޢާފަށް އެދުނެވެ.\nއެކަމާ އިފާޝާ އެއްވެސް ރުޅި މޫނެއް ނުދައްކައެވެ. އޭނާގެ އެކުވެރިޔާގެ މޫނުމަތިން ފެންނަމުންދިޔަ ހިނިތުންވުން ގެއްލުވައިލާކަށް އިފާ ބޭނުމެއް ނުވިއެވެ.\n“ހްމްމ.. ދެން މީނަ އައްޕިއަށް ގުޅާހިތުން ހަމަ” އަފީފާގެ ކޮނޑުގައި ޖަހައިލަމުން އިފާ އޭނާގެ އެންމެގާތް އެކުވެރިޔާއާ ދިމާކޮށްލިއެވެ. އެހެން ބުނެފައި ދެމީހުންވެސް އެކީގައި ކަހަލަ ގޮތަކަށް ތެދުވެގެން ގޭތެރެއަށް ހިނގައިގަތެވެ.\nދުވަހުގެ މެންދުރު ވަގުތެވެ. ސުމަން އޮތީ ގޭގައި ޖައްސާލައިގެންނެވެ. އޭނަ އޮތީ ލޯބީގެ ފިލްމެއް ބަލާށެވެ. ފިމުގެތެރެއަށް ވަރަށް ބޮޑަށް ވަދެގެން އޮތްހެން ހީވެއެވެ. އޭނަ ބަލަމުންދިޔަ ފިލްމުގައި ވަނީ ވަރަށް އާދަޔާ ޚިލާފުގޮތެކެވެ. ފިލްމުގެ ބަޠަލާގެ ދައްތައަށް ކެންސަރު ޖެހެނީއެވެ. އެކަން އެނގެނީ އެދައްތަގެ ކޮށްކޮއަކަށެވެ. ފިލްމުގެ ބަޠަލާއަކަށްވެސް އެކަމެއް ނޭނެގެއެވެ. އެއްދުވަހަކު ދެކެވޭ ވާހަކައެއްގެ ތެރެއިން ފިލްމުގެ ބަޠަލާ ކުރިން މިބުނި ކޮއްކޮގާތުގައި ބުނެއެވެ. “އަޖޭ. ކަލޭގެ ހިތުގައި ވާހަކައެއް އޮވެއްޖެނަމަ އެކަން ފާޅުނުކޮށް ނުބާއްވާތި. މިހަކާ ނުވަތަ ކަމަކާދޭތެރޭ ފިކުރުކުރެވެނަމަ އެކަން ސިއްރުކޮށްފައި ބޭއްވުން އެއީ ވަރަށް ގޯސްކަމެއް” ޑައިލޮގް ކޮޅު އަޑުއަހަން އޮތްއިރު ސުމަންގެ ޚިޔާލާ އެކުވެގެން އެއަންނަނީ އެއްކަލަ ހަނދާންތަކެވެ. އިފާގެ ހަނދާން ތަކެވެ. “ކަލެއަށް ދުވަހަކުވެސް މީހަކު ދެކެ ލޯބިވެނުނުތަ؟” އަނެއްކާވެސް އެފިލްމުގެ ބަޠަލާ ވާހަކަފެށިއެވެ. “އެނގޭތަ މީހަކު ދެކެ ލޯބިވެވިއްޖެއްޔާ އަބަދުވެސް އެމީހެއްގެ ހަނދާންތައް އާވެ އާވެ ހުންނާނެ، އެމީހަކު ދުށުމަށް ކަލޭގެ ހިތް އެދޭނެ، ދުވަހަކުވެސް އެހެން ވޭތަ؟” ބަޠަލާ އޭނާގެ ކޮއްކޮއާ ދައްކަމުންދިޔަ ވާހަކަތައް ނިކަން ރަނގަޅަށް ސުމަން އަޑުއަހަމުން ދިޔައެވެ.\nފިލްމު ނިމެންދެންވެސް ސުމަން އޮތީ ވަރަށް ބޮޑަށް ފިލްމުގެ ތެރެއަށް ގެއްލިފައެވެ. ކެރިގެން ކަންކަމަކުރިމަތިލުމަކީ ކާމިޔާބުގެ ވަރަށްބޮޑު ސިއްރެއްކަމަށް އެފިލްމު ބަލާފައި ސުމަންއަށް އެނގުނެވެ. ލެޕްޓޮޕް މަޅާލާފައި ސުމަން އެނދުގައި ހަމަޖެހިލަން އޮށޯވެލިއެވެ. މާގިނައިރު އެހެން އެކަނި އޮންނާކަށް ނުޖެހުނެވެ. އޭނާގެ ބައިވެރިޔާ އޭނާއާ ބައްދަލުކޮށްފިއެވެ. އިފާގެ ފޮނި ހަނދާންތަކުން ސުމަންގެ ލޯފުރާލިއެވެ. އޭނާއަށް ކުލަ ފޮޓޯތަކެއްހެން އިފާގެ ތަސްވީރުތައް ފެންނަމުންދިޔައެވެ.\nތެދެކެވެ. ފިލުމުތަކުގައި ދައްކާ މަންޒަރުތަކަކީ މީހަކު ލިޔެފައިވާ ވާހަކައެއްގެ މައްޗަށް ބިނާކޮށް ކުޅެފައިވާ މަންޒަރުތަކަކަސް އޭގައިވެސް ޙަގީގީ ކިތަންމެ މަންޒަރެއް ފެނިގެންދެއެވެ. ސުމަންގެ ޙަޔާތުގެ ވާހަކައާއި އޭނާ އެ ބެލި ފިލްމުގައި ހިނގާދިޔަ ކަންތައްތަކާ ވަރަށް ބޮޑު ގުޅުމެއް ހުރިކަމަށް ސުމަންއަށް އިހުސާސުކުރެވުނެވެ. ސުމަންއަށްވެސް އެބުނާ ގޮތްތަކެއް ވެއެވެ. އަބަދުވެސް އިފާ ދުށުމަށް ބޭނުންވެއެވެ. އޭނާގެ ހަނދާންތައް އަބަދުވެސް އާވެއާވެ ހުރެއެވެ. ސުމަންއަށް އިފާ ވަރަށް ކަމުދެއެވެ. ފަހަރުގައި މިއީ ލޯބިކަމަށްވެސް ވެދާނެއެވެ. ސުމަން އޮތީ މިފަދަ ކިތަންމެ ޚިޔާލުތަކަކަށް ގޮސް ގެއްލި ހުސްވެފައެވެ.\nކުއްލިއަކަށް ސުމަން ސިއްސައިގެންދިޔައީ މޭމަތީގައި ބާއްވާލާފައި އޮތް އޭނާގެ މޯބައިލްފޯނު ރިންގުވި އަޑަށެވެ. ފޯނު ނަގާ ބަލަލިއިރު އެއީ ސުމަން ދަންނަ ނަންބަރެއް ނޫނެވެ. ފޯނުގައި ސޭވްކޮށްފައި ނެތް ނަބަރަކުން ގުޅީމައި ނަގާނީތޯ ނުވަތަ ތޯންތޯ ވިސްނާލަން އޮއްވައި ފޯން ކެނޑިއްޖެއެވެ. މާބޮޑު ކަމަކަށް ނަހަދައި ސުމަން އޭނާގެ ފޯން އަނެއްކާވެސް ބޭއްވިއެވެ. އިފާގެ ޚިޔާލުތައް އާވޭތޯއެވެ.\n(އަދި ނުނިމޭ.. 11ވަނަ ބަޔަށް އިންތިޒާރުކޮށްލައްވާ!)\nވާހަކަ ކިޔާލުމަށްފަހު ކޮމެންޓްކުރައްވާ…\nފޭސްބުކް ޕޭޖަށް “ލައިކް” ކުރައްވާ!\nAugust 19, 2012 at 4:48 PM\tsalhi… v salhi\n« ކުށްވެރިއަކި އަހަރެންތަ .. ފުރަތަމަ 9ބައިގެ ޚުލާސާ\nކުށްވެރިއަކީ އަހަރެންތަ؟…. 11ވަނަ ބައި »


Lead ehgai othas dhevana buru varah undhagoo vaane: Nizambe | Mihaaru\nލީޑެއްގައި އޮތަސް ދެ ވަނަ ބުރު ވަރަށް އުނދަގޫވާނެ: ނިޒާމްބެ\n21 އޮކްޓޯބަރ 2018 - 09:183comments\nފުރަތަމަ ބުރުގެ ކުޅުން ނިމުނުއިރު ޓީސީ އެއް ވަނައިގައި އޮތީ 24 ޕޮއިންޓް ހޯދައިގެންނެވެ. ދެ ވަނައިގައި އޮތް އީގަލްސް އަށް 20 ޕޮއިންޓް ލިބިފައިވާއިރު، ތިން ވަނައިގައި އޮތް މާޒިޔާގެ އޮތީ 19 ޕޮއިންޓެވެ. ހަތަރު ވަނައިގައި އޮތް ނިއު ރޭޑިއަންޓަށް 18 ޕޮއިންޓް ލިބުނުއިރު ފަސް ވަނައިގައި އޮތް ގްރީން ސްޓްރީޓްސް އަށް ވަނީ 17 ޕޮއިންޓް ލިބިފަ އެވެ\nމިދިޔަ އަހަރުތަކުގައި ސީޒަންގެ ފަހު ކޮޅުގައި ގާތްގާތުގައި މެޗުތައް ކުޅެގެން ގިނަ ޓީމުތަކަށް އޭގެ ގޯސް އަސަރުތަކެއް ވަނީ ކޮށްފަ އެވެ. މުހިއްމު ކުޅުންތެރިންނަށް އަނިޔާވެ ފަހު ކޮޅުގައި ފޯމު ގެއްލުމުގެ މައްސަަލަތައްވަނީ ކުރިމަތިވެފަ އެވެ. އޭރު ވެސް ގިނަ ޓީމުތަކެއްގެ ކޯޗުން ވަނީ އެކަމާ ޝަކުވާކޮށްފަ އެވެ.\n"ތެދުތެދަށް ބުނާކަމަށްވާނަމަ ދެ ވަނަ ބުރުގެ ޝެޑިއުލަކީ މިއީ ހަަމަ އަންއެކްސްޕެކްޓެޑް އެއްޗެއް. އެއްގޮތަކަށް ވެސް ހިއެއް ނުކުރަން އެހެން އަންނާނެ ކަމަކަށް. މިިދިޔަ ތިން ވަރަކަށް އަހަރު މި ވާހަކަ އެންމެ ވަރުގަދަ އަށް ދެއްކިއިރު ތިބި މީސްމީހުން މީތި މި ރޭވީ. ރޭވިއިރު ވިސްނާލަންޖެހޭނެ މި ދަނީ ސީޒަނެއްގެ ފަހުކޮޅަށް،" ލީގުގެ ފުރަތަމަ ބުރުގެ ފަހު މެޗުގައި ށ. ފޯކައިދޫ އަތުން ބަލިވި މެޗަށް ފަހު ނިޒާމްބެ ބުންޏެވެ.\nދެ ވަަނަ ބުރުގެ ކުޅުން މިއަދު ފަށާއިރު ތިން ދުވަހުން މެޗެއް ކުޅެން ޓީމުތަކަށް ޖެހެ އެވެ. ގައުމީ ޓީމު މެލޭޝިއާއާ ދެކޮޅަށް އަންނަ މަހު ތިން ވަނަ ދުވަހު ކުޅޭ މެޗަށް ވަނީ މި މަހު 31 އިން ފެށިގެން އަންނަ މަހު ހަ ވަނަ ދުވަހަށް ބްރޭކް ދީފަ އެވެ.\nމި ފަހަރުގެ ސާފް ސުޒުކީ ކަޕަށް ތައްޔާރުވާން ލީގު ވަނީ 70 ދުވަހަށް މެދުކަނޑާލައިފަ އެވެ. އޭގެ އިތުރުން ވެސް ކުޑަ ބަދަލުތަކެއް ޝެޑިއުލަށް އަ އެވެ. މި ހުރިހާ ބްރޭކްތަކުގެ ސަބަބުން ގައުމީ ޓީމުގެ ކުޅުންތެރިންނަށް އަސްލު ކުޅުން ދައްކަން އުނދަގޫވެފައިވާ ކަމަށް ނިޒާމްބެ ވަނީ ފާހަގަކޮށްފަ އެވެ.\n"ދެން އަނެއްކާ ވެސް މި ޖެހެނީ ގާތްގާތުގައި މެޗުތައް ކުޅެން. ހަތަރު ދުވަހުން ތިން ދުވަހުން މެޗެއް އެބަ ކުޅެންޖެހޭ. އަސްލު ކުޅުންތެރިންނަށް ވަރަށް ބޮޑު ލޯޑެއް ދޭން މި ޖެހެނީ. ވަރަށް ބޮޑަށް ވިސްނައިގެން ކުޅުންތެރިން ރަނގަޅު ވަރެއްގައި ހިފެހެއްޓޭނީ،" ނިޒާމްބެ ބުންޏެވެ.\nމިހާލަތުގައި ކުޅެން ޖެހޭއިރު ވެސް ކްލަބްތަކުގެ ހާލަތު އޮތްގޮތުން އިތުރަށް ކަންތައްތައް ރާވަން ދަތިތަކެއް ހުރިކަން ވެސް ނިޒާމްބެ ވަނީ ފާހަގަކޮށްފަ އެވެ.\n"ދެން މިހާލަތުގައި މެޗުތައް ކުޅެން ޖެހޭއިރު ކުޅުންތެރިންގެ ވެއިޓް ޓްރޭނިން ހަދާލާނެ ޖިމެއްހާ ހިސާބު ވެސް ނެތް. މިއީ ކްލަބްތަކުގެ ޒިންމާއެއް. އެކަމަކު އެ ފެންވަރު ނެތީމަ ކުރެވޭނެ ކަމެއް ނެތް. އެ ހުރިހާ ކަމެއް އެހެން އޮތަސް ވީ އެންމެ ރަނގަޅަށް ހިފެހެއްޓޭތޯ ބަލާނަން،" އޭނާ ބުންޏެވެ.\nގަދަ އަށް ޓީމުގެ މެދުގައި ކުޅޭ ދެ ވަނަ ބުރުގެ ކުޅުން ފަށާނީ މިއަދު ހަވީރު މާޒިޔާ އާއި ގްރީން ސްޓްރީޓްސް ބައްދަލުކުރާ މެޗުންނެވެ. މުބާރާތުގައި މިރޭ އީގަލްސް ނުކުންނާނީ ފ. ނިލަންދޫއާ ދެކޮޅަށެވެ. ލީގުގައި މާދަމާ ހަވީރު ޓީސީ ބައްދަލުކުރާނީ ވިކްޓަރީއާ އެވެ. ލީގުގެ ފުރަތަމަ ބުރުގައި މި ދެ ޓީމު ކުޅެން އޮތް މެޗަށް މާލީ މައްސަލަތަކެއްގެ ސަބަބުން ވިކްޓަރީ ހާޒިރުނުވުމުން އެ މެޗު ވަނީ ޓީސީ އަށް ލިބިފަ އެވެ. ލީގުގައި މާދަމާރޭ ކުޅޭ މެޗުގައި ނިއު ރޭޑިއަންޓް ބައްދަލުކުރާނީ ފޯކައިދޫއާ އެވެ.\nއިތުރު ލިޔުންތައް ޓީސީ ސްޕޯޓްސް މުހައްމަދު ނިޒާމް (ނިޒާމްބެ) ދިރާގު ދިވެހި ޕްރިމިއާ ލީގު 2018


ކޮންކްރީޓް ތަރައްޤީ ވާހަކަދެއްކުމުންވެސް އިދިކޮޅަށް ހަޖަމެއް ނުވި! – ދިވެހި ނޫސް\nHome ⁄ ރިޕޯޓް ⁄ ކޮންކްރީޓް ތަރައްޤީ ވާހަކަދެއްކުމުންވެސް އިދިކޮޅަށް ހަޖަމެއް ނުވި!\nސަރުކާރަށް އަމާޒުވި އެންމެ ބޮޑު އެއް ފާޑުކިޔުމަކަށްވީ، ތަރައްޤީގެ މަސައްކަތްތައް އަހަރެއްވީއިރުވެސް ކުރިއަށް ނުގެންދާކަމަށް ބުނެ އަމާޒުވި ފާޑުކިޔުންތަކެވެ. ރަށްރަށުގައި ތަރައްޤީގެ މަސައްކަތްތައް ކުރިއަށްނުދާކަމަށާއި، ސަރުކާރަށް ތަރައްޤީ ގެންނަން ނޭނގޭކަމަށް ބުނެ ފާޑުކިޔުންތައް އަމާޒުކުރަމުންގެންދިޔަ އެވެ. ސަރުކާރަކީ ވައުދުވެ، ވައުދު ނުފުއްދާ ސަރުކާރެއްކަމަށް ބުނެ، ސަރުކާރާއިމެދު ނަފްރަތު އުފެއްދުމަށް ބަޔަކު ގެންދިޔައީ ކެނޑިނޭޅި މަސައްކަތްތަށް ކުރަމުންނެވެ. ނަމަވެސް ސަރުކާރުން އޮތީ ދާދިމިދާކަށް ދުވަހަކާއި ޖެހެންދެންވެސް މިއިން އެއްވެސް ވާހަކައަކަށް ސަމާލުކަމެއް ނުދީ އެވެ.އެ ހުރިހާ ފާޑުކިޔުމަކާއެކުވެސް، ސަރުކާރުގެ މިސްރާބު ބެހެއްޓީ ސަރުކާރު ހިންގުމަށެވެ. ސަރުކާރުގެ މަސައްކަތްތަކާއި، ސަރުކާރުން ކުރިއަށްގެންދާ ޕްރޮޖެކްޓުތައް މެދުކެނޑުމެއްނެތި ކުރިއަށްގެންދިއުމަށެވެ. އެކަމުގައި ސަރުކާރުން މަސައްކަތްކުރީކީ ހުދުމުތާރު ވެރިޔާ އަބްދުﷲ ޔާމީން ކަންކުރެއްވި ގޮތަކަށް ނޫނެވެ. ކޮންމެ ސޮޔެއް ކޮށްލުމުގެ ރަސްމިއްޔާތަށް މިނިސްޓަރާއެކު، މަޖިލީހުގެ ހުރިހާ މެމްބަރުން އެއްކޮށް، ދައުލަތުގެ މީޑިއާގެ ލައިވް ސެޓަޕްއަޅާ، ލައިވްކޮށެއް ހަދާފައެއް ނުވެއެވެ. ކޮންމެ ޕްރޮޖެކްޓެއްގެ ވާހަކަ ބޮޑު އަކުރުން ލިޔެ، ބޮޑެތި ސޮއިކުރުމުގެ ރަސްމިއްޔާތުތައް ނުބޭއްވުމަކީ، ރައްޔިތުންގެ މެދުގައި ސަރުކާރާއިމެދު ނަފްރަތު އުފެއްދުމަށް އިދިކޮޅަށް ލިބުނު ފުރުސަތަކަށްވެސް ވެދާނެ އެވެ.އެކަމުގައި ސަރުކާރު ހިމެނޭނުން އޮތުމަށްފަހު، އަދަދުތަކާއި، މަސައްކަތްކުގެ ފޮޓޯތަކާއެކު، މީޑިއާތަކަށް ވަނީ މައުލޫމާތުތައް ތިލަކޮށްލާފަ އެވެ. ފުރަތަމަ ރައީސުލްޖުމްހޫރިއްޔާގެ އޮފީހުން އަދަދުތައް ޓުވިޓަރއަށް ތިރިކޮށްލި އެވެ. ޓުވިޓަރއަށް ދޫކޮށްލި މައުލޫމާތުތަކުން އެނގުނު ގޮތުގައި މި ސަރުކާރުން މިހާރުވެސް 547 މަޝްރޫއެއް ރައްޖޭގެ އެކި ސަރަހައްދުތަކުގައި އަންނަނީ ކުރިއަށްގެންދަމުންނެވެ. އޭގެތެރޭގައި ބިންހިއްކުމުގެ މަސައްކަތަތަކުން ފެށިގެންގޮސް، ބޯހިޔާވެހިކަމާއި، ބަނދަރު ހެދުމާއި، ހޮސްޕިޓަލްތައް އިމާރަތްކުރުމާއި، ރަށް ގިރުން ހުއްޓުވުމަށް ކުރެވޭ މަސައްކަތްތަކާއި، ސްކުލާއި، މިސްކިތްތައް އިމާރަތްކުރުމާއި، މަގުތައް ރަނގަޅު ފެންވަރަކަށް ހެދުމުގެ މަސައްކަތްތަށް ހިމެނެ އެވެ.\nމިއީ ސަރުކާރެއްގެ ފުރަތަމަ ދެ އަހަރާއި ބަލާއިރު ރެކޯޑް އަދަދުތަކެވެ. އައު ސަރުކާރުގެ އެއް އަހަރު ނިންމާ، ދެ ވަނަ އަހަރުގެ މަސައްކަތްތައް ފަށައިގަތްތާ އަދި މާކަ ގިނަ ދުވަހެއްވެސް ނުވެ އެވެ.ސަރުކާރުން ކުރިއަށްގެންދާ މަސައްކަތްތަށް ޗާޓުތަކެއްގެ ގޮތުގައި ތިލަކޮށްލުމުންވެސް، ފާޑުކިޔާ ފަރާތްތަކުން ދެއްކި ވާހަކައަކީ އެއީ އެއްވެސް އަސްލެއް ނެތް ވާހަކަތަކެއް ކަމަށެވެ. އެއީ ފާޑުކިޔުންތަށް އަމާޒުވުމުން، ރައްޔިތުންނަށް އޮޅުވާލުމުގެ ގޮތުން ކުރިކަމެއްކަމަށެވެ. އެޔާއެކު، ފެނިގެންދިޔައީ ސަރުކާރަށް އަމާޒުވި ފާޑުކިޔުންތަކުގެ ދިފާއުގައި، އެމްޑީޕީގެ ޕާލިމެންޓްރީ ގުރޫޕްގެ މެމްބަރުން ސޯޝަލް މީޑިއާ ފުރާލި މަންޒަރެވެ. އެކަމުގައި އިސްކޮށް ތިއްބެވީ ކުރީގެ ރައީސް މުހައްމަދު ނަޝީދާއި، ޗެއަރޕާސަން ހަސަން ލަތީފެވެ. މަޝްރޫއުތަކުގެ މަސައްކަތްތަށް ކުރިއަށްދާ މަންޒަރުތަކުގެ ފޮޓޯތަކާއެކު މުޅި ސޯޝަލް މީޑިއާ އެ ބޭފުޅުން ފުރާލެއްވި އެވެ.\nކޮންކްރީޓް ތަރައްޤީގެ މަސައްކަތްތައް ކުރިއަށްގެންދާ މިންވަރާއި، މަސައްކަތްތަކުގެ ހަލުމިންވެސް ވަނީ ދައްކުވާލާފަ އެވެ. ނަމަވެސް އެއީވެސް އިދިކޮޅަށް ހަޖަމްކުރެވޭ ވާހަކައަކަށް ނުވި އެވެ. ދެން ދައްކަން ފެށީ މުޅިން އެހެން ވާހަކައެކެވެ. ތަރައްޤީއަކީ ކޮންކްރީޓް ނޫންކަމަށް ރައީސް މުހައްމަދު ނަޝީދާއި، އެމްޑީޕީން ބުނެފައިވާކަމަށް ބުނެ، އެ ފަރާތްތަކުން ޅެންބައިތުތައް ކިޔަން ފެށި އެވެ. ތަރައްޤީއަކީ ތިމާއަށް އަންނަ ބަދަލެއްކަމަށް ރައީސް ނަޝީދު ވިދާލުވި ވިދާޅުވުންތައް ޓްވިޓަރއައށް ބަންޑުންކުރަމުންދިޔައީ، ދެން ދައްކާނެ އިތުރު ވާހަކައެއް ނެތިގެން ބަޔަކު ވާހަކަތަށް ފަތުރާ އުސޫލުންނެވެ.ތަރައްޤީގެ މަސައްކަތްތަށް ކުރިއަށްނުދާކަމަށް ބުނެ ފަތުރަމުންގެންދިޔަ ވާހަކަތަކުންވެސް އެނގުނު އެއް ހަޤީޤަތެއް އެބައޮތެވެ. އިންތިހާބެއް ބޯމަތިވެގެންދާއިރު، އިދިކޮޅަށް ވިއްކާނެ އެއްވެސް އެއްޗެއް އަތުގައި ނެތްކަމެވެ. މައްސަލަތަކެއް ހުރިނަމަވެސް، ސަރުކާރު އޮތީ ގުޑުވާނުލެވޭނެ މިންވަރަށް ފުރިހަމަވެ، ފައްކާވެފައިކަމެވެ. މަނީ ލޯންޑަރ ކުރައްވައި، ހަލާލު ނޫން ފައިސާއިން މަންފާ ހޯއްދެވި އަބްދުﷲ ޔާމީންގެ ފުރަތަމަ2އަހަރާއި އަޅާ ނުކިޔެނެ މިންވަރަށް ކޮންކްރީޓް ތަރައްޤީގައިވެސް މި ސަރުކާރު ފުރާ ފުރިހަމަވެފައިވާކަމެވެ.


California Ge Bodu Sarahaddheh Gai Roave Andhanee - Vaguthu\nއެމެރިކާގެ ކެލެފޯނިއާ ސްޓޭޓުގެ ދެކުނުގެ ސަރަޙައްދެއްގައި ރޯވެ އަނދަމުން އެބަދެއެވެ.\nނޫސްތައް ބުނާގޮތުން ރޯވެ އަނދަމުންދަނީ ދެކުނު ކެލެފޯނިއާގެ ޖަންގަލި ހިމެނޭ ބޮޑު ސަރަޙައްދެއްގައެވެ. އާންމުން ދިރިއުޅޭ ސަރަޙައްދުތަކާއި ދުރުނޫން ހިސާބެއްގައި ރޯވެ އަނދަމުންދާ މި އަލިފާންގަނޑު ކޮންޓްރޯލްނުވެ އިތުރަށް ފެތުރެމުން ދާއިރު، މިހާތަނަށް ދެ އިމާރާތަކާއި ގެއެއް ވަނީ އަނދާ އަޅިޔަށް ވެފައެވެ.\nނަމަވެސް މިހާތަނަށް މި ހާދިސާގައި އެއްވެސް މީހަކަށް އަނިޔާއެއް ލިބުނުކަމެއް އަދި އެނގިފައި ނުވާކަމަށް އިދާރާތަކުން ބުނެއެވެ.\nހުކުރު ދުވަހުގެ ވަގުތެއްގައި ރޯވި މި އަލިފާންގަނޑުގައި މިހާތަނަށް ވިހިހާސް އޭކަރުގެ ބޮޑު ސަރަޙައްދެއް އަނދާފައިވާ ކަމަށް އޮފިޝަލުންނާއި ހަވާލާދީ ނޫސްތައް ބުނެއެވެ. މި އަލިފާންގަނޑާއެކު އަރަމުންދާ ބޯ ދުމުގެ ސަބަބުން "އެއާ ކްއެލިޓީ އެލާޓް" އެއްވެސް ބައެއް ސަރަޙައްދުތަކަށް މިހާރު ވަނީ ނެރެފައެވެ.\nހިފެހެއްޓުމެއްނެތި ފެތުރެމުންދާ މި އަލިފާންގަނޑުގެ ސަބަބުން މިހާތަނަށް 2600 ގެއެއް ހުސްކޮށް، 7800 އަށްވުރެ ގިނަ މީހުން ވަނީ ރައްކާތެރި ސަރަޙައްދުތަކަށް ބަދަލުކޮށްފައެވެ. އަލިފާންގަނޑު އިތުރަށް ފެތުރި ބޮޑުވަމުން އައުމާއެކު އެފަރާތްތަކަށް އަނބުރާ ގެތަކަށް ދެވޭނެ އިރެއް ނޭނގޭތީ މިހާރު ވަނީ ވަގުތީ ހިޔާތަކަށް ގެންގޮސްފައެވެ.\nރޯވެފައިވާ އަލިފާންގަނޑު ނިއްވުމުގެ މަސައްކަތުގައި 1300 އަށްވުރެ ގިނަ ފަޔާފައިޓަރުން ބައިވެރިވަމުންދާ ކަމަށް ނޫސްތައް ބުނެއެވެ. އަދި މި މަސައްކަތުގައި ހެލިކަޕްޓަރާއި އަލިފާން ނިއްވުމަށް ބޭނުންކުރާ މަތިންދާ ބޯޓާއި ގިނަ އަދަދެއްގެ ޓްރަކްތައް ވެސް ދަނީ ބޭނުންކުރަމުންނެވެ.\nރޯވެ އަނދަމުންދާ މި އަލިފާންގަނޑު ކޮންޓްރޯލް ނުވެ ފެތުރެމުންދާއިރު، ރޯވެފައިވަނީ ފަރުބަދަމަތީ ސަރަޙައްދެއްގައި ކަމުން އަލިފާން ނިއްވުމުގެ މަސައްކަތަށް ވަނީ ހުރަސް އެޅިފައެވެ.\nމި އަލިފާންގަނޑު ރޯވާން ދިމާވި ސަބަބެއް ހޯދުމަށް އިދާރާތަކުން ތަހުޤީޤެއް ކުރިޔަށް ގެންދާއިރު، އޮފިޝަލުންނާއި ހަވާލާދީ ނޫސްތަކުގައި ބުނެފައިވަނީ، ޖަންގަލީގައި ބަޔަކު ގަސްތުގައި ރޯކޮށްލީ ކަމަށް ބެލެވޭ ކަމަށެވެ.\nއޮގަސްޓް 3, 2020 14:31


Mifadha Sifathakeh Baiveriyaage Kibain Fennanama, Gulhun Dhemehettun Rakkaatherieh Noon މިފަދަ ސިފަތަކެއް ބައިވެރިޔާގެ ކިބައިން ފެންނަނަމަ، ގުޅުން ދެމެހެއްޓުން ރައްކާތެރިއެއް ނޫން – Huvadhoo News Mifadha Sifathakeh Baiveriyaage Kibain Fennanama, Gulhun Dhemehettun Rakkaatherieh Noon Huvadhoo News\nމިފަދަ ސިފަތަކެއް ބައިވެރިޔާގެ ކިބައިން ފެންނަނަމަ، ގުޅުން ދެމެހެއްޓުން ރައްކާތެރިއެއް ނޫން\nދެލޯބިވެރިން ޒުވާބުކުރާ މަންޒަރު ދައްކުވައިދޭ ކުރެހުމެއް - ފޮޓޯ: ޑޮމެސްޓިކް ޝެލްޓާސް\nލޯބިވާ މީހަކާއި ގުޅުން ކަނޑާލުމަކީ އެއްވެސް ގޮތަކަށް ފަސޭހަކަމެއް ނޫނެވެ. ނަމަވެސް ބައެއް ހާލަތުގައި، ހިތާއި ދެކޮޅަށް ކިތަންމެ ލޯބިވިޔަސް، ރަނގަޅު މުސްތަޤުބަލެއް ހޯދުމަށް ބައެއް ގުޅުންތަށް ކަނޑާލުން ބުއްދިވެރިއެވެ. ޚާއްސަކޮށް، ތަފާތު އެކިފަހަރުމަތިން، އެގުޅުމެއް ދެމެހެއްޓުމަށް ތަފާތު މަސައްކަތް ކުރި ނަމަވެސް، އެއްވެސް ކުރިއެރުމެއް ނުލިބުމަކީ، އެގުޅުމެއް ކަނޑާލަންޖެހޭ ސަބަބެއްވެސް މެއެވެ. ހަޤީޤަތަކީ، ކޮންމެ ގުޅުމަކީ އޭގެ ޒާތުގައި އެންމެ ރަނގަޅު ގުޅުމަކަށް ނުވެ ހިގައިދާނެއެވެ. ކޮންމެ މީހަކީ ދިރިއުޅުމުގައި ފުރަތަ ލޯބީގެ ގުޅުން ކާމިޔާބު ކުރެވުމުގެ ނަސީބު ލިބޭ މީހަކަށް ނުވެދާނެއެވެ.\nބައެއް ހާލަތްތަކުގައި ކަންތައް އަމިއްލަޔަށް ބޭނުންވާގޮތަށް ނުވެއެވެ. އަދި އަމިއްލަޔަށް ކިތަންމެ ބާރު އެޅިނަމަވެސް، ބައެއް ހާލަތުގައި ކާމިޔާބު ނުވެދެއެވެ. ތަފާތު ގޮތްނޭނގޭ ގުޅުމެއްގައި އަމިއްލަޔަށް ބަދެވި، އެގުޅުން ކުރިޔަށް ގެންދެވޭނެކަމުގެ މާބޮޑު އުއްމީދެއް ނެތްނަމަ، އެގުޅުމެއް މެދުކަނޑާލައި، އެފަދަ ގުޅުމުން މިންޖުވުން ބުއްދިވެރިކަމުގައި ފެނެއެވެ.\nމިފަދަ ހާލަތްތަކުގައި، ވީއެންމެ އަވަހަކަށް، އެފަދަ ގުޅުމަކުން މިންޖުވުމަށް މަސައްކަތް ކުރުމަކީ، ކާމިޔާބު މުސްތަޤުބަލެއްގެ ބިންގާ އެޅުމަށް އެޅިދާނެ މުހިންމު ފިޔަވަލެކެވެ. މިލިޔުމުގައި ތަފްޞީލްކުރެވިފައިވާ ފަދަ ސިފަތަކެއް ތިބާގެ ގުޅުމުން ފެންނަނަމަ، އެއީ އެގުޅުމެއް ހުއްޓާލުން ބުއްދިވެރިއެވެ.\nއެކުގައި އުޅެވޭނެކަމަށް ޝައްކުވުން\nބައިވެރިޔާއާއި ދެމެދުމުގައި ތަފާތު މައްސަލަތަށް ކުރިމަތިވެ، ތަފާތު ކުދި ކުދި ކަންކަމުގައިވެސް އަބަދު ޒުވާބުކުރަންޖެހޭނަމަ، މިއީ ވިސްނަންޖެހޭ ކަމެކެވެ. ރުޅިއަންނަ ކޮންމެ ފަހަރަކު، ބައިވެރިޔާ ތިބާއަށް އިހްތިރާމް ކުޑަވާގޮތަށް އަމަލުކުރުމަކީވެސް އެގުޅުމެއް ކުރިޔަށް ނުދާނެކަމުގެ ނިޝާނެކެވެ.\nހާސްކަން ބޮޑުވެ، ނުތަނަވަސްކަން ކުރިމަތިވުން\nބައިވެރިޔާގެ ސަބަބުން، ހިތަށް ފިނިކަން އަދި ހިތްހަމަޖެހުން ލިބުމުގެ ބަދަލުގައި ހާސްކަން ބޮޑުވެ، ނުތަނަވަސްކަން ކުރިމަތިވުމަކީ އެގުޅުމެއް ކުރިޔަށް ގެންދިޔުން ރަނގަޅު ނޫންކަން އަންގައިދޭ ނިޝާނެކެވެ.\nބައިވެރިޔާގެ އިތުބާރު ގެއްލުން\nތަފާތު އެކިފަހަރުމަތިން، ތިބާއަށް ބައިވެރިޔާ ދޮގުހަދާކަން ފަޅާއަރައި، އަދި ތަފާތު އެކިފަހަރުމަތިން، ތިބާއަށް ބޭވަފާތެރި ވެފައިވާކަން އެނގޭހިދުވެސް، އިސްލާހު ވާނެކަމަށް ވިސްނައިގެން ގުޅުން ދެމެހެއްޓުމަށް މަސައްކަތް ކުރުމަކީ، ބުއްދިވެރިގޮތެއް ނޫނެވެ. މިއީ އެފަދަ ބައިވެރިޔާއަކާއި ގުޅުން ކަނޑާލަންޖެހޭ\nބައިވެރިޔާއާއި ގުޅޭގޮތުން ދައްކާނެ ވާހަކައެއް ނޭނގުން\nބައިވެރިޔާއާއި ގުޅޭގޮތުން އެއްޗެއް ބުނަން ފުރުޞަތު މީހަކު ދީފިނަމަ، ދައްކާނެ ވާހަކައެއް ނުވަތަ ބުނާނެ އެއްޗެއް ނޭނގުމަކީ ގުޅުން ރަނގަޅު ނޫންކަން އަންގައިދޭ ނިޝާނެކެވެ. ބައިވެރިޔާގެ ފަރާތުން ފެންނަ ރަނގަޅު ސިފައެއް ނުވަތަ ބައިވެރިޔާއި މެދު ފަޚުރުވެރިވާ ނުވަތަ ޝުކުރުވެރިވާ އެއްވެސް ސަބަބެއް ނެތްނަމަ، އެއީ ބައިވެރިޔާ އާއި ގުޅުން ކަނޑާލަންޖެހޭ ވަގުތެވެ.\nހަމަޖެހޭ އުފާވެރި ދިރިއުޅުމެއްގެ އިންތިޒާރުކުރުން\nއުފާވެރިކަން ނުވަތަ ދިރިއުޅުމުގައި އެއްވެސް ހަމަޖެހުމެއް ނެތިފައި ވީނަމަވެސް، އުފާވެރި ދުވަސްތައް ކޮންމެވެސް ދުވަހަކުން އަންނާނެކަމުގެ އުއްމީދުގައި މުޅި ދިރިއުޅުން ހޭދަކުރުމަކީ ބުއްދިވެރިކަމެއް ނޫނެވެ. ތިބާ އަމިއްލަޔަށް ސުންގަޑިތަކެއް ކަނޑައަޅައި އެވަގުތާ ހަމަޔަށް ދިރިއުޅުމަށް ބަދަލެއް ނުވާނަމަ ގުޅުން ނިމުމަކަށް ގެންނާނެ ކަމަށް އަމިއްލަ ނަފްސަށް އަބަދު ވެސް ބުނެދިނުން ރަނގަޅުކަމުގައި ފެނެއެވެ. ހަމަޖެހުމެއް އަންނާނެކަމުގައި އިންތިޒާރުގައި ދިރިއުޅުން ނަގާލުން ބުއްދުވެރިއެއް ނޫނެވެ.\nތަފާތު ކުދިކުދި ކަންކަމާއި ޖަދަލުކުރުން\nކޮންމެ ގުޅުމެއްގައިވެސް ކޮންމެވެސް ވަރަކަށް ބަހުސްކުރުން އޮވެއެވެ. ނަމަވެސް، ދެބަސްވުމާއި، ޖަދަލުކުރުން ގިނަވެފައި، މިއީ އާންމުކަމަކަށް ވެފައިވާނަމަ، އެއީ ވިސްނަންޖެހޭ ކަމެކެވެ. ތާފާތު ކުދިކުދި ކަންކަމުގައި ބައިވެރިޔާ ތިބާއާއި ޖަދަލުކޮށް، ޒުވާބުކުރުން ގިނަވާނަމަ، މިއީ ތިބާއަށް އަންނަ ނުރައްކާތެރި އިންޒާރެކެވެ. ތިބާގެ ގުޅުމުގެ ސަބަބުން، ލިބޭ ހިތްހަމަޖެހުމަށްވުރެ، ބޮޑަށް ހާސްކަމާއި، ނުތަނަވަސްކަން ކުރިމަތިވާނަމަ، އެއީ ގުޅުން ކަނޑާލަންޖެހޭ ވަގުތެވެ.\nތާއަބަދު ކަރުނަ އަޅަންޖެހުން\nއެގުޅުމެއްގެ ސަބަބުން ތިބާ އަބަދު ކަރުނަ އަޅަން ޖެހިފައިވާ އަދި، ތިބާއަށް ތަފާތު ފުން ހިތާމަ ކުރިމަތިވާކަން އެނގޭ ހިސާބުން ގުޅުން ކަނޑާލަންޖެހެއެވެ.\nބައިވެރިޔާއާއި އެކުގައި ވަގުތު ހޭދަކުރާ ހިތް ނުވުން\nބައިވެރިޔާއާއި އެކުގައި ވަގުތު ހޭދަކުރާ ހިތް ނުވުމަކީ، އެގުޅުމަކަށް ތިބާގެ މާބޮޑު ޝައުޤުވެރިކަމެއް ނެތްކަން ދައްކުވައިދޭ ނިޝާނެކެވެ. ބައިވެރިޔާ އާއި އެކުގައި ހޭދަކުރާ ކޮންމެ ވަގުތަކީ، ތަގާތު ޒުވާބުކުރުމާއި، ނުތަނަވަސްކަން ތިބާއަށް ކުރިމަތިވާ ކަމެއްގެ ގޮތުގައި ފެންނަ ނަމަ، އެގުޅުމަކުން މިންޖުވުމަކީ، ތިބާއަށް އެންމެ ރަނގަޅުގޮތެވެ.\nގުޅުމެއްގެ މައިގަނޑު ބޭނުމަކީ އެކަކު އަނެކެއްގެ ދިރިއުޅުމަށް، އުފަލާއި ހިތްހަމަޖެހުން ގެނުވައި، ލޯތްބާއި، އަޅާލުން އަދި އޯގާތެރިކަން އިސްކޮށް، އުފާވެރި ހަޔާތެއް ކަޑައްތުކުރުމެވެ. އެގުޅުމެއްގެ ސަބަބުން މިފަދަ އެއްވެސް ކަމެއްގެ އިޙްސާސް ނުކުރެވޭ ނަމަ، އެގުޅުމެއްގައި މާބޮޑު ބުރަދަނެއް ނެތެވެ. އެފަދަ ގުޅުމެއް ދަމަހައްޓައި، އަމިއްލަ ދިރިއުޅުން އަމިއްލަ އަތުން ހަލާކުކުރުމުގެ ބަދަލުގައި، އެފަދަ ހާސްކަމަކުން މިންޖުވުން މާބުއްދިވެރިއެވެ.


Dhanduverikan fulhaakuran huri dhathithah hoadhan forumeh\nދަނޑުވެރިކަން ފުޅާކުރަން ހުރި ދަތިތައް ހޯދަން ފޯރަމްގެ ބައިވެރިން -- ފޮޓޯ: ފިޝަރީޒް\nރާއްޖޭގެ ދަނޑުވެރިކަން ފުޅާކުރުމަށް ހުރި ދަތިތައް ދެނެގަތުމުގެ ގޮތުން ފިޝަރީޒް އެންޑް އެގްރިކަލްޗަރު މިނިސްޓްރީން ފޯރަމެއް ބާއްވައިފި އެވެ.\nދަނޑުވެރިންގެ ދުވަސް ފާހަގަ ކުރުމުގެ ގޮތުން، ތ. ކަނޑޫދޫގައި ކުރިޔަށްދާ ހަރަކާތްތަކުގެ ތެރޭން އެރަށުގައި ކުރިޔަށް ގެންދެވުނު މި ފޯރަމް ރަސްމީކޮށް ފައްޓަވައިދެއްވީ ފިޝަރީޒް މެރިން ރިސޯސަސް އެންޑް އެގްރިކަލްޗަރު މިނިސްޓަރު ޑރ. ހުސައިން ރަޝީދު ހަސަން އެވެ.\nމި ފޯރަމްގައި މިނިސްޓަރު ޑރ. ހުސައިން ވިދާޅުވީ މި ފޯރަމް ބޭއްވުމުގެ މައިގަނޑު މަގްސަދަކީ ދަނޑުވެރިކަން ފުޅާކުރުމަށް ހުރި ގޮންޖެހުންތައް ފާހަގަކޮށް އެކަންކަން ޙައްލުކުރުމަށް ކުރެވިދާނެ ކަންކަމާއި ގުޅޭގޮތުން މަޝްވަރާތައް ކުރުމެވެ.\nމި ފޯރަމްގައި ބައިވެރިވި ދަނޑުވެރިން ވަނީ ރާއްޖޭގައި ދަނޑިވެރިކަން ކުރުމުގައި ހުރި ގޮންޖެހުންތަށް ހުށައަޅާފަ އެވެ. މި ފޯރަމްގައި ދަނޑުވެރިން ފާހަގަކުރި މައިގަނޑު ކަންކަމުގެ ތެރޭގައި އާބަން ގާޑަނިން އަށް އިސްކަންދިނުން ފަދަ ގިނަ ކަންކަން ހިމެނެ އެވެ.\nފިޝަރީޒް އެންޑް އެގްރިކަލްޗާ މިނިސްޓްރީ ކަނޑޫދޫ ދަނޑުވެރިކަން


Ihavandhoo Councilge Nimmun, Rangalhu Nimmumehtha?\nއިހަވަންދޫ ކައުންސިލުގެ ނިންމުން، ރަނގަޅު ނިންމުމެއްތަ؟\nޚިޔާލު | | 19 ޖޫން 2017 | 8 ކޮމެންޓް\nހއ.އިހަވަންދޫ އައިސް ޕްލާންޓުގައި މަސައްކަތް ކުރަމުން ދިޔަ ޅ.ހިންނަވަރު އިސްމާއީލު އުމަރު މަރާލާފައި އޮއްވާ ފެނުން ވެގެން ދިޔައީ ލިބުނު ބޮޑު ސިހުމަކަށެވެ. އިހަވަންދޫއިން ވާހަކަ ދެއްކި މީހަކު ބުނި ގޮތުގައި އެމަރާއެކު ރަށު ތެރެއަށްވަނީ ނާމާން ކަމެއް ވެރިވެފައެވެ. އަދި ރަށުގައި އުޅޭ ބިދޭސީންނާ މެދު އާއްމުންގެ ބިރުވެރިކަން ދަނީ އިތުރުވަމުންނެވެ. އެހެން ނުވާންވީ ސަބަބެއް ވެސް ނެތެވެ. އިހަވަންދޫގެ ތާރީހުގައި ރަހުމު ކުޑަ ދެ މަރަކާ ކުރިމަތިވެފައިވާ އިރު އެ ދެ މަރު ވެސް އައިސްފައިވަނީ ބިދޭސީންގެ ފަރާތުންނެވެ.\nމީގެ 15 އަހަރު ކުރިން އެރަށުގައި އުމުރުން 16 އަހަރުގެ އަންހެން ކުއްޖަކު ވެސް ވަނީ ތިން ބިދޭސީއެއްގެ ރަހުމު ކުޑަ ހަމަލާއެއްގައި މަރާލާފައެވެ. އެ ހަމަލާތައް އެއްފަރާތެއްގައި ބާއްވާފައި ރަށުގައި ބިދޭސީން އުޅެމުން ދަނީ ވެސް މަދެއްކޮށް ނޫނެވެ.\n"ބައެއް މީހުން މިހާރު ވެސް ޝަކުވާ ކުރޭ ވަކި ހިސާބުތަކަކުން ދާ އިރު ބިދޭސީން އަންހެނުންނަށް މާ ގަދައަށް ބަލާ ކަމާއި، އެކަނި ދާ ނަމަ ކުއްލިއަކަށް ކުރިމައްޗަށް ޖެހި އެކަހަލަ ގޯނާތައް ކުރާ ކަމަށް،" އިހަވަންދޫއިން ވާހަކަ ދެއްކި މީހަކު ބުންޏެވެ. އޭނާ ބުނި ގޮތުގައި އެހެން ވަނީ ހަމައެއް ލަމައެއް ނެތި ރަށު ތެރޭގައި ބޭނުން ގޮތަކަށް ބިދޭސީން އުޅެން ދޫކޮށްލާފައި ތިބުމުންނެވެ.\nއިހަވަންދޫގެ އާބާދީގައި 3000 އެއްހާ ދިވެހިން އުޅެމުންދާއިރު އެރަށުގައި 200 އަށް ވުރެ ގިނަ ބިދޭސީން އުޅެއެވެ. އޭގެތެރޭގައި ގަވާއިދާ ހިލާފަށް އުޅޭ ބިދޭސީން ވެސް ހިމެނެއެވެ.\nއިހަވަންދޫ ކައުންސިލުން އިއްޔެ ވަނީ އެރަށުގައި އުޅޭ ބިދޭސީންނާ މެދު ހަރުކަށި ފިޔަވަޅުތަކެއް އަޅަން ނިންމާފައެވެ. ކައުންސިލުގެ އެ ނިންމުމާއެކު ބައެއް މީހުންދަނީ ކައުންސިލުގެ ނިންމުމަށް ފާޑު ކިޔަމުންނެވެ. އަނެއް ބަޔަކު ތައުރީފު ވެސް ކުރެއެވެ. އަދި އިހަވަންދޫ ކައުންސިލުގެ ނިންމުމާ އެއްގޮތަށް ބިދެސީންގެ މައްސަލަތއް ބޮޑު އެހެން ތަންތަނުގައި ވެސް އަމަލު ކުރަން ގޮވާލަމުން ދެއެވެ.\nއިހަވަންދޫ ކައުންސިލުގެ ނިންމުންތައް\nއެރަށުގައި ދިރިއުޅޭ އެންމެހާ ބިދޭސީންނަށާއި ބިދޭސީން ގެންގުޅޭ ފަރާތްތަކަށް ކައުންސިލުގައި ރަޖިސްޓްރީވުމަށް ފަސް ދުވަހުގެ މުހުލަތެއް ދީފައެވެ.\nއޭގެއިތުރުން އިހަވަންދޫ ކައުންސިލުންވަނީ އިއްޔެއިން ފެށިގެން ހަ ކަމެއް އެރަށުގައި އުޅޭ ބިދޭސީންނަށް މަނާކޮށްފައެވެ.\nއިހަވަންދޫ ކައުންސިލުން ކޮށްފައިވާ އިއުލާނެއްގައި ބުނެފައިވާ ގޮތުގައި ތަންތަނުގައި ޑިއުޓީއަށް ތިބޭ ބިދޭސީން ފިޔަވާ އެއްވެސް ބިދޭސީއަކު ރޭގަނޑު 10 ގެ ފަހުން ގެއިން ބޭރުގައި އުޅުމަކީ މަނާ ކަމެކެވެ. ހުކުރު ދުވަހުގެ މެންދުރު 2:00 އިން ފެށިގެން 5:00 ދެމެދު ނޫން ވަގުތުތަކުގައި ގުރޫޕު ހަދައިގެން ރަށުގެ އެއްވެސް ސަރަހައްދެއްގައި ތިބުމަކީ މަނާ ކަމެކެވެ.\nކައުންސިލުގެ އިހުތިސާސްގައިވާ އެއްވެސް ސަރަހައްދަކުން މަސްވެރިކަން ކުރުން ވެސް ބިދޭސީންނަށްވަނީ މަނާކޮށްފައެވެ. އަދި ރަށުގެ ވަލު ތެރެއިން ދަރާއި ކާށި ހޮވުމާއި ފަން ހޮވުން ވެސްވަނީ މަނާކޮށްފައެވެ. އަދި ކުނި އުކާލަން ނޫން ގޮތަކަށް ކުނި ކޮށި ހުންނަ ސަރަހައްދަށް ނުދިއުމަށާއި ރަށުގައި ބާއްވާ ހަފުލާތަކަށް ދައުވަތު ނުދޭ ނަމަ ދިއުން ވެސް ވަނީ މަނާކޮށްފައެވެ.\nކައުންސިލުގެ އެ ނިންމުމާ ގުޅިގެން ލޯކަލް ގަވަމެންޓް އޮތޯރިޓީން ދަނީ ގާނޫނީ ލަފާ ހޯދަމުންނެވެ.\nލާމަރުކަޒީ ނިޒާމުގެ ތެރޭގައި އިސްކޮށް ހަރަކާތްތެރިވެވަޑައިގަންނަވާ ބޭފުލަކު ވިދާޅުވި ގޮތުގައި އިހަވަންދޫ ކައުންސިލުގެ ހުރިހާ ނިންމުންތައް ރަނގަޅެއް ނޫނެވެ. ނަމަވެސް މުޅި ފިޔަވަޅަށް ބަލާއިރު އެއީ ހިތްވަރު ދޭން ޖެހޭ ފިޔަވަޅެކެވެ.\n"ލާމަރުކަޒީ ނިޒާމުގެ ބޭނުމަކީ ރަށު ފެންވަރުގައި ރަށުގެ ކަންކަން އިސްލާހު ކުރަން މަސައްކަތް ކުރުން. މިސާލަކަށް ބަލާ ނަމަ ރަށުގައި އުޅޭ ބިދޭސީންގެ ދަފްތަރެއް ބޭއްވުން އެއީ ކުރަން ޖެހޭ ކަމެއް. ވަރަށް ރަނގަޅު ނިންމުމެއް. އެކަމަކު އެހެން ބައެއް ކަންކަން އެހެރީ ގާނޫނީ ބާރުގެ ބޭރުން ކޮށްފައ،" އެ ބޭފުޅާ ވިދާޅުވިއެވެ.\nއެ ބޭފުޅާ ވިދާޅުވި ގޮތުގައި އެގޮތަށް ދިމާވީ ކައުންސިލުން އަވަސް އަރުވާލައިގެން ފިޔަވަޅުތަކެއް އެޅުމުންނެވެ. ނަމަވެސް އޭގެ ބަދަލުގައި ބަލަން ޖެހޭ ވަރަށް ބަލާފައި ފިޔަވަޅުތަކެއް އެޅި ނަމަ އެއީ ނަމޫނާ ފިޔަވަޅުތަކެއްގެ ގޮތުގައި ބަލައިގަންނަން ޖެހެއެވެ.\nކައުންސިލުގެ ނިންމުން ރަނގަޅުތަ؟\nއިހަވަންދޫ ކައުންސިލުގެ އެ ނިންމުމަށް އެތައް ބަޔަކު ދަނީ ސޯޝަލް މީޑިއާގައި ފާޑު ކިޔަމުންނެވެ. ބައެއް މީހުން ދެކޭ ގޮތުގައި އެއީ ނަސްލީ ތަފާތު ކުރުމެކެވެ. އަދި ހަމައެކަނި ވަކި މީހަކު ކުރި ކަމެއްގެ އަދަބު ކަމާ ނުގުޅޭ އެތައް ބަޔަކަށް ދިނުމެވެ.\nއިހަވަންދޫ ކައުންސިލުން އެޅި ފިޔަވަޅުތަކުން އެރަށުގައި އުޅޭ ޑޮކްޓަރުންނައި ނަރުހުން އަދި ޓީޗަރުންވަނީ އިސްތިސްނާ ކޮށްފައެވެ.\n"މިސާލަކަށް އިހަވަންދޫ ގެއެއްގެ މީހަކު ނުކުމެ މީހަކު މަރާލީ. އެހެންވެގެން އެ ގޭ އެންމެން ހައްޔަރުކޮށް އެންމެންގެ މައްޗަށް ހުކުމް އިއްވުމަކީ އިންސާފަކަށް ނުވާނެ ދެއްތޯ. އެ ގޮތަށް މިވަނީ. އެކަމަކު ގަވާއިދާ ހިލާފަށް އުޅޭ ބިދޭސީން ދެނެގަނެ އެމީހުންނާ މެދު އަމަލު ކުރާނެ ގޮތްތަކެއް ނިންމުމަކީ އެންމެ ރަނގަޅު ކަމެއް،" ވީއެފްޕީއާއި ވާހަކަ ދެއްކި އާއްމުންގެ މީހަކު ބުންޏެވެ.\nގާނޫނީ ވަކީލު މޫސާ ސިރާޖު ވިދާޅުވި ގޮތުގައި އިހަވަންދޫ ކައުންސިލުގެ އެ ނިންމުމަކީ ސީރިއަސް ނިންމުމެކެވެ. "އަސާސީ ހައްގެއް އުނިކުރެވޭނީ މަޖިލީހުން ހަދާ ގާނޫނަކުން. އިއުލާނަކުން އެފަދަ އެއްވެސް ކަމެއް ހަންޏެއް ނުކުރެވޭނެ،" ސިރާޖު ވިދާޅުވިއެވެ.\nއެހެން ގާނޫނީ ވަކީލަކު ވިދާޅުވި ގޮތުގައި އިހަވަންދޫ ކައުންސިލުގެ އެ ނިންމުމަކީ ގާނޫނު ތަންފީޒު ކުރާ އެހެން މުއައްސަސާތަކުގެ ބާރު ވެސް އަތަށް ނެގުމެވެ.\nއެ ވަކީލު ވިދާޅުވި ގޮތުގައި ރާއްޖޭގައި ބިދޭސީން ގެންގުޅެމުންދަނީ އިންސާނިއްޔަތު ކަމެއް ވެސް ނެތިއެވެ.\nކޮނެފައި ހުރި ވަޅަކަށް ވެއްޓި މީހަކަށް އަނިޔާވެއްޖެ\n22 އޭޕްރީލް 2018\nމަސްތުވާތަކެތިކަމަށް ޝައްކުކުރެވޭ އެއްޗެއްހުރި ދަޅަކާއެކު މީހަކު ހައްޔަރުކޮށްފި\nކައުންސިލްގެ ނިންމުމަކީ ރަށުގެ ރައްޔިތުންނަށް ރަގަޅުނިއްމުމަކަށް ވެދާނެ. އެހެއްނަމަވެސް މިވަގުތު ކައުންސިލްއިންމިކަންކުރުމުގައި އަވަސްއަރުވާލުމުގެ ސަބަބުން އަތައްގޮވީ ކަމައް ފެންނަނީ. ކައުންސިލްގެ ނިންމުންތަކަށް ވިސްނާލާއިރު މުޅިންގޯހެކޭ ދެންނެވޭކަންނެތް. ހުރިހާވެސް މައްސަލައެއް ދިމާމިވަނީ ސަރުކާރުގެ ހަދާފައިވާ ގަވައިދުތައް އިމްޕްލިމެންޓް ކުރުމުގައި ފެއިލް ވެފާވާކަން. ބޭރުމީހުންގެނައުމާއި އެމީހުންނަށް ހެދިފަހުރި ގަވައިދުތައްވެސް ހުރީ ފެއިލްވެފަ. ގިނަމީހުންނަކީ ވާރކްޕާމިޓް ނުހައްދާ އުޅޭމީހުން. އަޅުގަޑަށް ފެނުނުގޮތުގައި ސަރުކާރުގެ ޕޮލިސީތައް ވަނީ ފެއިލްވެފާ. އަޅުގަޑުދަންނަވާނީ ކުދިރަށްރަށުގައި ޕޮލިހާ، ކައުނސިލްއާއި ގުޅިގެން ރަށުގެ ހާލަތު ވަރަށް ރަގަޅު ކުރެވިދާނެކަމަށް. ހުރިހާވެސް ކަމަކީ ރައްޔިތުންނަށް އިހްލާސްތެރިވުން.\nނިންމުން ވަރަަށް ރަގަަޅު. ޚާއްސަކޮޮށް ބަންގާޅިންގެ އުނދަގޫ މިހާާރު ހުރިހާ ހިސާާބެއްގައިވެސް ވަރަަށް ބޮޮޑު. ޝުކުރިއްޔާ ކައުންސިލް\nއަޖައިބު ... ބަންގްލަދޭޝްގައި އުޅެނީ ވެސް އިންސާނުން.\nނިމުން ވަރަށް ރަގަޅު. އެކަމަކުވެސް ބައެއް ކަންތައްތައް ރަގަލޫ ކުރަން ޖެހޭ. އެމީހުނަވެސް މަސްބޭ ނުމުގެ ފުރުސައްތުން އޮންވާނެ. އެއީ އެމީހުން ވެސް ކަާން ޖެހެނެ. އެންމެ ގަވާއިދަކީ 10 ގެ ފަހު ބޭރުގަ އުޅުން މަނާ ކުރުމާ ގްރުޕު ހަދައިގެން ނޫލޭވޭ ގޮތައް ހެދުން. އަހަރެންމެގެ އަންހެން ކުދިނާއި ކުޑަ ކުދިން ސަލާމަތަށް ވިސްނާނީ އަަހަރެންމެން . ކައުންސިލް ގެ ނިންމުން ވ ރަގަޅު\nކައުންސިލް ގެ ނިންމުން 100 ހަމ ހަބޭސް..\nކިހާ ބޮޑު ވަބާއެއް\nސަރުކާރުގެ މަތީފަންތީގެ ތިބި މީހުން ބަންގާޅިން އޮބިނޮއޮންނަ ވަރަން ބަންގާޅިން އެތެރެ ކޮށްގެން އެމީހުން ނަން މުސާރަ ނުދީ ބޭރުވާން މަޖުބޫރު ކުރުނަނީ މަހުޖަނުނުންނާ ސަރުކާރުގެ އިސްސަފުގައި ތިބި މީހުން ޒިންމާ ނަގަންޖެހޭނެ\nޝcouncilge ninmun v rangalhu.\nކަމަކީ ވަރަށްވެސް ސީރިއަސް ކަމެއް، މުޅި ގައުމުގެ އަމަނާއި ގުޅިފައިވާ އެހެންނަމަވެސް އަޅަނުލެވި ދޫކޮށްލެވިފައިވާ މައްސަލައެއް. ރަށު ކައުންސިލް ފެންވަރުން އެކަނި މަސައްކަތް ކޮށްގެން ހައްލު ހޯދޭ ވަރަށް ވުރން ބޮޑު އަދި އުނދަގޫ މައްސަލައެއް. އެއެް އުސޫލަކުން ބަލާއިރު ރަށުގައި ދިރިއުޅޭ ރައްޔިތުންގެ ލާބަ އާއި މަންފާ އަދި ސަލާމަތާއި ރައްކައުތެރިކަން ޔަގީންކޮށްދީ ޒިންމާ ވާންޖެހޭ ފަރާތްތަކުގެ ތެރޭގައި ކައުންސިލްތައްވެސް ހިމެނެންޖެހޭނެ، އެހެންނަމަވެސް ކުރިން ދެއްނެވިހެން ކަމުގެ ބާވަތުން މިހާރު ކައުންސިލް ތަކަށް މިފަދަ ފިޔަވަޅު އަޅައިގެން މިކަމުގެ ހައްލެއް ނުހޯދޭނެ. މިކަމުގެ އަސްލު ގޯސް ފެށިފައި މިވަނީ މީގެ އެތައް ދުވަހެއް ކުރިން ދައުލަތުގެ ކަމާއި ބެހޭ މުއައްސަސާ ތަކުގެ ފަރުވާ ކުޑަވެ ކަންކަން ކޮންޓްރޯލުން ނެއްޓުމުން. އެގޮތުން ފާހަގަ ކޮށްލެވޭ އެންމެ ބޮޑު ކަމަކީ ގަވާއިދާއި ޚިލާފަށް ރާއްޖެއަށް ގެނެވި ދޫކޮށްލެވޭ ބިދޭސީންގެ މަންތައްތަކަށް ހުއްޓުމެއް ނުގެނެވުން، ހަމަ އެއާއިއެކު ބިދޭސީން އެކި ބޭނުން ތަކަށް ގެނެސް އެމީހުން ދޫކޮށްލައި، މުސާރަ ނުދީ އެމީހުންގެ ޕާސްޕޯޓައި ވޯކްޕާމިޓް ނުދީ، ފީ ނުދައްކައި އެމީހުން އުޅޭނެ ގޮތަކަށް އުޅެން ދޫކޮށްލާ ކޮށްލުން ހުއްޓުވުމަކަށް ނުގެނެވުން، އެއިގެ ފަހުން މިފަދަ ކަންތައްތައް ކުރާ ފަރާތްތަކަށް އެކަންތައް ތަކުރާރުކޮށް ކުރިޔަށް ގެންދިއުމަށް އޮންނަ ފުރުސަތު އޮތުން، ހަމައެހެންމެ ގަވާއިދާއި ޚިލާފަށް އުޅޭ ބިދޭސީން ގައުމަށް ފޮނުވުމުގެ ކަންތައްތައް އެކަށީގެންވާ ހަރުދަނާ ގޮތަކަށް ކުރިޔަށް ނުގެންދެވުން ހިމެނޭ. އެހެންނަމަވެސް މިބުނި ހުރިހާ ޖަރީމާތަކެއް ހިންގަނީ ހަމަ އަޅުގަނޑުމެން ދިވެހިން، ނާޖާއިޒު އަދި ހަލާލު ނޫން ގޮތަށް ހޯދަމުންދާ ފައިސާގެ ބޭނުމުގައި. މިކަންތައްތައް ނުހުއްޓުވައި ބިދޭސީންގެ އާންމު ފަރުދީ މިނިވަންކަމަށް ހުރަސް އަޅައިގެން މިކަން ހުއްޓުވޭނެ ކަމަށް ވިސްނުމަކީ މޮޔަ ވިސްނުމެއް. އަދި ގާނޫނު އަސާސީގައި ކަށަވަރު ކޮށްދީފައިވާ މިނިވަން ކަމާއި ހަމަހަމަ ކަން ނިގުޅައިގަނެވޭ ގޮތަށް ކައުންސިލަކުން ނެރޭ އިއުލާނެއްގެ ގާނޫނީ އެއްވެސް ބުރަދަނެއް ނުހުންނާނެ، އަދި އެކަން އެގޮަތަށް ނުވެސް ކުރެވޭނެ.


BREAKING: Hisaan Dhan Jassan Sun Siyam Govi Massala Fuluhah Hushahalhaifi - Vaguthu\nކޮވިޑް-19: މާލެ އަދަދުތަކުން އުއްމީދު! -7މިނެޓް ކުރިން\nމެންބަރު ހިސާން ހުސައިން އާއި މެންބަރު އަހުމަދު ސިޔާމް މުހައްމަދު\nރައްޔިތުންގެ މަޖިލީހުގެ ސަލާމަތީ ޚިދުމަތްތަކުގެ ކޮމިޓީގައި ތުޅާދޫ ދާއިރާގެ މެންބަރު ހިސާން ހުސައިން "ދަންޖައްސަން" ޖެހޭ ކަމަށް އެމްޑީއޭގެ ލީޑަރު އަދި ދ. މީދޫ ދާއިރާގެ މެންބަރު އަހުމަދު ސިޔާމް މުހައްމަދު ގޮވި މައްސަލަ ފުލުހަށް ހުށަހަޅައިފިއެވެ.\nރައްޔިތުންގެ މަޖިލީހުގެ މިއަދުގެ ޖަލްސާ ފަށްޓަވަމުން، ރިޔާސަތުގައި އިންނެވި، ވިލުފުށި ދާއިރާގެ މެންބަރު ހަސަން އަފީފް ފާހަގަކުރެއްވި ގޮތުގައި މަޖިލީހުގެ ރިޔާސަތުގެ ސަމާލު ކަމަށް ސިޓީއެއް މެދުވެރިކޮށް މެންބަރު ހިސާން ގެނެސްދެއްވާފައިވެއެވެ.\nމި މައްސަލަ ފުލުހަށާއި، ޑިފެންސް މިނިސްޓްރީ، އަދި މަޖިލީހުގެ އިމްތިޔާޒާއި ސުލޫކު ކޮމިޓީއަށް ވެސް ހުށަހަޅުއްވާފައިވާ ކަން މަޖިލީހުގެ ރިޔާސަތުން އިއުލާން ކުރެއްވިއެވެ.\nއާންމު ގޮތެއްގައި މަޖިލީހަށް ހާޒިރުވެވަޑައިނުގަންނަވާ ސަން ސިޔާމް މިދިޔަ އާދީއްތަ ދުވަހު ބޭއްވި 241 ކޮމިޓީގެ ބައްދަލުވުމަށް ހާޒިރުވެވަޑައިގަތުމުން އެމްޑީޕީގެ މެންބަރުން އޭނާއަށް ވަރަށް ބޮޑަށް ފާޑުވިދާޅުވެ ވާހަކަ ދެއްކެވިއެވެ.\nއެ ކޮމިޓީ ބައްދަލުވުން ނިމިގެން ކޮމިޓީގައި ބައެއް މެންބަރުން ތިއްބެވި ވަގުތެއްގައި ޖުޑިޝަލް ސާވިސް ކޮމިޝަން (ޖޭއެސްސީ) ގެ މަސައްކަތަތަކަށް ފާޑުވިދާޅުވަމުން އެ ކޮމިޝަންގެ ރައީސްގެ މަގާމު ފުރުއްވާ ހިސާނަށް ބަހުގެ ހަމަލާތަކެއް އޭނާ ދެއްވި ކަމުގައިވެއެވެ.\nމި ގޮތުން ހިސާން "ދަންޖައްސަން" ޖެހޭ ކަމަށް ސިޔާމް ވިދާޅުވާ އަޑު ހިމެނޭ އޯޑިއޯ ކްލިޕެއް ރާއްޖޭގެ އޮންލައިން ނޫހަކުން ވަނީ އާންމު ވެސް ކޮށްފައެވެ.\nމިކަމާ ގުޅިގެން ސިޔާމް ވިދާޅުވެފައިވަނީ "ދަން ޖައްސަން" ޖެހޭ ކަމަށް އޭނާ ވިދާޅުވީ އެ ކަން ކުރުމުގެ މާނައެއްގައި ނޫން ކަމަށާއި އެފަދަ އެއްވެސް ނިޔަތެއްގައި އޭނާ ވިދާޅުވެފައިވާ ވާހަކައެއް ނޫން ކަމަށެވެ.\n241 ކޮމިޓީގެ އެ ބައްދަލުވުމަށް ސިޔާމް ހާޒިރުވެވަޑައިގެންނެވިއިރު އެ ކޮމިޓީ ބައްދަލުވުމަކީ ރައްޔިތުންގެ މަޖިލީހުގެ ރައީސް މުހައްމަދު ނަޝީދުގެ ސެކުއިރިޓީ މިދިޔަ މަހުގެ ހަވަނަ ދުވަހުގެ ރޭ ފޫއަޅުވާލި ގޮތުގެ މައްޗަށް އެ ކޮމިޓީން ހިންގާ އިންކުއަރީއާ ގުޅޭ ބައްދަލުވުމެކެވެ.\nސު ޒު ކީ\nޖޫން 8, 2021 10:19\nބަރާ ބަރު !އަދި ދިގު މުއްދަތަށް ޖަލު ގައި ބެހެއްޓުމަށް ސިޓީ ގައި ބަޔާން ކުރި ބާ؟\nޖޫން 8, 2021 10:33\nމިގައުމްގަ ރައިތުން ހަނާވަނީ ކޮވިޑުން އާއިލަތައް ބަޑައްޖެހެނީ އަދިވެސް މިބައިގަޑުގެ އަމިއްލައެދުމާއިގެން. ޔާއަްﷲ އަޅަމެން ގެ ރާއްޖެ މިނުބައިބައިގަދުގެ ކިބައިން ސަލަމަތް ކޮއްދެއްވާދޭވެ.\nރައްޔިތުން މަޖިލިސް ގެ މެމބަރު އެމަޖިލިސް ގެ އިމާރާތުގައި ދައްކާ އެއްވެސް ވާހަކަ އަކީ ކުއްވެރިވާނެ ވާހަކއެއްނޫނެއް.. އެހެން ވީމަ ނޫންތަ ހައްދުފަހަނާ އެޅިމީހުންނޭ ނާތަހުޒީބު މީހުނޭ ވަގުންނޭ ވެސް ގޮވަނީ\nޖޫން 8, 2021 10:59\nމީހުން ވަޅިޖަހަންވެސް ބުނޭ އޭގެމާނައަކީ ކުއްވެރިވީތާ\nޖޫން 8, 2021 11:10\nލިޓްރލީ... ޢެމްޑި އެން އެންމެންވެސް. ލޮލް އެހެންބުނާ މީހަ ގޯސްވާނީ. މިމީހުން ހެޔޮ ކިތަންމެ ވަރަކަށް ދީނަށް ފުރަ އްސާރަ ކުރިޔަސް. ޢެއ އީ މިނިވަންކަން. ޑިމޮކްރެސީ ފަ އްކާވަނުން އަންނަ އިރު އެބެ ފެނޭނު ހަމަހަމަކަންވެސް.\nޢަހަރެމެން ތިބެންވީ ހަ އްޕުކިޔަ އިގެން. މިމީހުން ބޭނުން އެއ އްޗެ އް ކިޔަންވީ.\nމީއެއްކަލަ ކުޅަދޭމީހުން ނުކުޅަދޭމީހުންގެ ވާހަކަ ދެއްކިގޮލާތަ ؟\nޖޫން 8, 2021 12:15\nރައްޔިތުން މަޖިލިސް ގެ މެންބަރު އެމަޖިލިސް ގެ އިމާރާތުގައި ދައްކާ އެއްވެސް ވާހަކަ އަކީ ކުއްވެރިވާނެ ވާހަކއެއްނޫނެއް..ހަމަ ހުސް ގުދޯ ގެދޯ..\nޖޫން 8, 2021 13:33\nމިހާރު މަޖިލީހުގައި ދައްކާ ވާހަކަ ފުލުހުންނަށް ތަޙްޤީޤުކުރެވޭތޯ؟ މިއޮތް ހުރިހާ ދުވަހު ބުނީ މަޖިލީހުގައި ބޭނުން ވާހަކައެއް ދެއްކޭނެ ކަމަށް. މި މީހުންނާ ޖެހުނީމާ މި މީހުންނާ ދެކޮޅަށް ދެއްކޭ ވާހަކަތައް ފުލުހުން ލައްވާ ބެލެވޭ. އިންސާފުގެ އެންމެ މަތީ ދަރަޖަ. ވަރަށް ސަލާމް\nމީއެއްކަލަ ހަޖަމް ނުވާބައިގަޏޑު މިމީހުން މީހުންނާ ދިމާލައް ކިތަންމެ އެއްޗެއްކިޔަސްހެޔޮ އެއީ ހެޔޮނިޔަތުގަ ކިޔާއެއްޗެއް\nއަނެއްކާ ކިޔަނީވެސް ކިޔަން ހައްގު އެއްޗެއްކަމައް ދެކޭނީ އެހެންމީހަކު މިމީހުންނާދިމާލައް ލޮލުގެ ކުޑަކޮޅުންބަލާލިއަސް\nއޭނާ އަހަންދިމާލައް ލޮލުގެ ކުޑަކޮޅުންބަލައިފި އޭނާއެއުޅެނީ އަހަރެން މަރާލަން އޭނާއަކީ ހަރުކަށިފިކުރުގެ މީހެއް ކިޔާފަ މައްސަލަ ހުށައަޅާތަން ފެންނާނީ އުސޫލަކީ ޖަންގަލީގެ އުސޫލު ބޮޑުއެތި ނިކުމެ ކުޑައެތި ކާލާގޮތް\nޖޫން 8, 2021 16:56\nޖަލުހުކުމް އަންނާނެ މިހާރު ކޮމެންޓެއް ކޮއްލިޔަސް އެވެސް އަދި ނިކަމެއްޗެއްވެއްޖާ.


ދުންފަތުގެ އިސްތިއުމާލުކުރުން ހުއްޓާލުން | ދުންފަތް | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް ދުންފަތް ދުންފަތުގެ އިސްތިއުމާލުކުރުން ހުއްޓާލުން\nސިގިރޭޓް ބުއިން ހުއްޓާލުމަށް ރޭވުން\n(1) ހުއްޓާލަން ބޭނުންވާ ސަބަބުތައް ދެނެގަތުން : ތިރީގައިވާ ލިސްޓުން ހުއްޓާލަން ބޭނުންވާ ސަބަބުތައް ފާހަގަ ކުރާށެވެ. އިތުރު ކަމެއްވާނަމަ ލިސްޓުގެ ތިރިއަށް އިތުރުކޮށްލާށެވެ.\n- ހިތުގެ ބަލިތައް ޖެހުމުގެ ފުރުޞަތު ކުޑަކުރުމަށް\n- ކެންސަރު ޖެހުމުގެ ފުރުޞަތު ކުޑަކުރުމަށް\n- ފުއްޕާމޭގެ ބަލިތައް ޖެހުމުގެ ފުރުޞަތު ކުޑަކުރުމަށް\n- ގައިގެ ހަންގަނޑު ދުޅަހެޔޮކޮށް ޒުވާންކަންމަތީ ދެމެހެއްޓުމަށް\n- ސިގިރޭޓް ގަތުމަށް ހޭދަކުރާ ފައިސާ ރައްކާކުރުމަށް\n- ދަރިންނަށް ރަގަޅު މިސާލަކަށްވުމަށް\n- ލިސްޓުގައި ނުވާ ސަބަބެއްނަމަ ...................\n(2) ސިގިރޭޓް ބުއިން ހުއްޓާލުމުން ކުރިމަތިވާނެ އެންމެ އުދަނގޫތަކާއި، އެކަންކަން ހައްލުކުރުމަށް ކުރެވިދާނެ ކަންތައްތައް ބަޔާންކުރާށެވެ.\n(3) ސިގިރޭޓް ބުއިން ހުއްޓާލާ ދުވަސްވަރު އެކަމަށް އެހީތެރިވެދޭނީ ކޮން ބައެއް ހެއްޔެވެ؟ (މިސާލު: އާއިލާގެ މީހުން، ރައްޓަހިން، ޞިއްޙީ އެހީތެރިޔާ...) އެހީތެރިވާނޭ މީހުންގެ ފޯނު ނަންބަރު ހޯދާށެވެ.\n(4) ސިގިރޭޓް ބުއިމުން ލިބޭ އުފަލަކީ ކޮބައިހެއްޔެވެ؟ އަދި ސިގިރޭޓާ ނުލާ އުފާ ހޯދޭނެ އެހެން ގޮތްތަކަކީ ކޮބައިހެއްޔެވެ؟\n(5) ހުއްޓާލާ ތާރީޚް ކަނޑައަޅާށެވެ. ހުއްޓާލާ ތާރީޚް : .......................................\n(6) އާއިލާ މީހުންނާއި، ރައްޓަހިން ގާތުގައި ހުއްޓާލާ ވާހަކަ ބުނާށެވެ. ބުނާނެ މީހުން: .................................\nފޯނު ނަންބަރު: .................................\n(7) އާ ހުނަރުތަކާއި، ކުރާނެ ކަންތައްތައް ދަސްކުރާށެވެ.\n(ހ) - ހުއްޓާލާ ފުރަތަމަ ދުވަސްތަކުގައި ދުވާލުގެ ތާވަލް ކޮންމެވެސް ވަރަކަށް ބަދަލުކޮށްލާށެވެ. އަދި ދުވާލުގެ ތާވަލްގައިވާ ކަންތައްތަކުގެ ތެރެއިން ބަދަލުކުރެވޭނެ ކަންތައްތައް ލިސްޓް ކުރާށެވެ.\n(ށ) - ހާސްކަން (ސްޓްރެސް) ފިލުވާނެ ގޮތްތައް ދަސްކުރާށެވެ. ހާސްކަން ފިލުވަން ކުރެވިދާނެ ބައެއް ކަންތައްތައް ތިރީގައި މިވަނީ އެވެ.\n- ރައްޓެއްސަކާ ވާހަކަ ދައްކާލުން\n- ފުންކޮށް ނޭވާލުން\n(ނ) - ސިގިރޭޓް ބޯން މެދުވެރިވާ ފަދަ ކަންތައްތަކާއި، ތަންތަން ފާހަގަ ކުރާށެވެ. އަދި އެކަންތައްތަކާއި ދުރުވެވޭނެ ގޮތްތައް ހޯދާށެވެ. މިސާލު: ނިދާ ހޭލާ ވަގުތު، ކޮފީބޯވަގުތު، ސައިބޯވަގުތު، ކައިނިމިގެން، ނިދަން އޮށޯންނަ ވަގުތު، ރައްޓަހިންނާއެކު ހޭދަކުރާ ވަގުތު.\nމިސާލު: އާންމުކޮށް ކޮފީ އާއެކު ސިގިރޭޓް ބޯނަމަ، ކޮފީގެ ބަދަލުގައި ޖޫސް ނުވަތަ ފެން ބޯށެވެ.\nކަންތައްތައް / ތަންތަން...........................................\n(ރ) - ކޮންމެ ދުވަހަކު ވެސް ކޮށްލާނެ ހިތްހަމަޖެހޭ ކަމެއް ޚިޔާރުކުރާށެވެ.\n(ބ) - ފޮލޯއަޕް ހެދުމަށް ހުއްޓާލުމަށް އެހީތެރިވެދޭނެ މީހަކު، ބައްދަލުކުރާނެ ދުވަސްތަކާއި، ގަޑިތައް:\n- ހުއްޓާލާތާ 1 ނުވަތަ2ދުވަސް ފަހުން (ތާރީޚް)\n- އެއް މަސްދުވަސް ވަންދެން ހަފްތާއަކު 1 ފަހަރު (ތާރީޚްތައް).\n-6މަސް ދުވަސް ވަންދެން މަހަކު 1 ފަހަރު (ތާރީޚްތައް)\nހުއްޓާލާ ތާރީޚް ގެ4ދުވަސްކުރިން :\n• ހުއްޓާލާން ބޭނުންވާ ސަބަބާމެދު ޚިޔާލުކުރަން ފަށާށެވެ.\n• ރައްޓަހިންނާއި އާއިލާގެ މީހުންނާއި، ތިމާގެ މީހުން ކައިރީގައި ހުއްޓާލަން މަސައްކަތްކުރާ ވާހަކަ ބުނާށެވެ.\n• ސިގިރޭޓް ގަންނަ މިންވަރު މަދުކުރާށެވެ. ސިގިރޭޓް ފޮށި ގަތުން ހުއްޓާލާށެވެ\nހުއްޓާލާ ތާރީޚް ގެ3ދުވަސްކުރިން :\n• ސިގިރޭޓް ބޯން ބޭނުންވާ ވަގުތާއި، ސަބަބަތަކަށް ސަމާލުކަން ދޭށެވެ.\n• ސިގިރޭޓް ފިޔަވައި އަތުގައި ގެންގުޅެވޭނެ އެހެން އެއްޗަކާމެދު ޚިޔާލުކުރާށެވެ.\n• ސިގިރޭޓް ބޯން ބޭނުންވާ މާހައުލުތައް ބަދަލުކުރުމާމެދު ވިސްނާށެވެ.\nހުއްޓާލާ ތާރީޚް ގެ2ދުވަސްކުރިން:\n• ސިގިރޭޓް ގަތުން ހުއްޓާލުމުން އެފައިސާ ޚަރަދުކުރާނެ ގޮތް، ނުވަތަ ހަދާނެގޮތް ކަނޑައަޅާށެވެ.\n• އިތުރަށް އެހީ ބޭނުންވާނަމަ، މިކަމަށް ޚިޔާރުކުރާނެ މީހަކު ފާހަގަކޮށްފައި ބަހައްޓާށެވެ\n. ހުއްޓާލާ ތާރީޚް ގެ 1 ދުވަސްކުރިން :\n• ލައިޓަރު، އަޅިކެނޑި ފާޑުގެ ހުރިހާ އާލާތެއް ނައްތާލާށެވެ.\n• އަތުގައި ސިގިރޭޓް ފަދަ އެއްވެސް އެއްޗެއް ހުރިނަމަ ނައްތާލާށެވެ.\n• ތަންމަތި، އަދި ހެދުން ފަދަ ތަކެތި ދޮވެ ސާފުކޮށް، ސިގިރޭޓް ވަސް ފިލުވާލާށެވެ.\n. ހުއްޓާލާ ދުވަސް.\n• ވަރަށް އަވަދިނެތި އުޅޭށެވެ.\n• ރައްޓަހިންނާއި، ގާތްތިމާގެ މީހުންނާއި، އާއިލާ މީހުން ކައިރީގައި މިއަދަކީ ހުއްޓާލާ ދުވަސް ކަން ބުނާށެވެ.\n• މަސްތުވާ ތަކެއްޗާއި، އެފަދަ އެހެން ތަކެއްޗާއި ދުރުހެލިވެ ހުންނާށެވެ.\n• އަމިއްލައަށް އުފާވާ ފަދަ ޚާއްޞަ ކަމެއް ކޮށްލާށެވެ.\n- ކޮންމެ ދުވަހަކު ވެސް އެދުވަހަކު ދުންފަތާއި ނުލާހުރުމަށް އަޒުމު ކަނޑައަޅާށެވެ.\n- ސިގިރޭޓް ބުއިމަށް ލިބޭ ދައުވަތުތައް ގަބޫލުނުކުރާށެވެ. ސާފުބަހުން ނޫނެކޭ ބުނާށެވެ.\n- ސިގިރޭޓް ބޯހިތްވާ ކޮންމެ ފަހަރަކު ހުއްޓާލި ސަބަބުގެ މަތިން ހަދާން އާކޮށްލާށެވެ.\n- ސިގިރޭޓާ ނުލާ ހޭދަކުރާ ދުވަސްތައް ގުނަމުން ގެންދާށެވެ. އަދި ކާމިޔާބީ ފާހަގަކޮށް އަމިއްލަ ނަފުސަށް ހިތްވަރު ދޭށެވެ.\n- ސިގިރޭޓް ބޯހިތްވާ ވަގުތުތަކުގައި ޗުއިންގަމް، ތަރުކާރީ، އަދި މޭވާ ފަދަ އެއްޗެއް ކާލާށެވެ.\n- ސިގިރޭޓް ހިފަން އާދަވެފައިވާ އަތުގައި ގެންގުޅެލާނެ އެއްޗެއް ފައިސާ ފޮއްޗެއް ނުވަތަ ފަންސުރެއް ހޯދާށެވެ.\n- ވަރަށް ގިނައިން ދިޔާއެއްޗެތި ބޯށެވެ.\n- ހުއްޓާލާ ފުރަތަމަ ދުވަސްކޮޅުގައި ސިގިރޭޓް ބޯ ރައްޓަހިންނާއެކު ހޭދަކުރާ ވަގުތު މަދުކުރާށެވެ.\nސިގިރޭޓާ ދުރުވާކަމުގެ ނިޝާންތައް :\n- ބޮލުގައި ރިހުން: މިކަން ހައްލުކުރުމަށް ފުންކޮށް ނޭވާލުން ފަދަ ހުނަރެއް ދަސްކޮށްގެން، ހާސްކަން ފިލުވަން ދަސްކުރާށެވެ.\n- އިގިލިތަކުގެ ކޮޅު ހީލިކެރުވުން: ސިގިރޭޓްގެ ސަބަބުން ލޭދައުރުވުމުގައި މައްސަލަ ހުރެފައި ރަގަޅަށް ލޭދައުރުވާން ފަށައެވެ.\n- ބަނޑުހަރުވުން، މޭބޮޑުވުން، އަދި ބަނޑުދިޔާވުން: ގިނައިން ފެން ބޯށެވެ. އަދި ތަރުކާރީ ކާ މިންވަރު އިތުރުކުރާށެވެ.\n- ކަންތައްތަކުގައި ހިތް އަވަސްވުމާއި، ނިދުމަށް އުދަނގޫވުން: މިއިހުސާސްތައް ދުވަސްކޮޅެއްގެ ތެރޭގައި ފިލައިގެންދާނެއެވެ\n- ކެއްސުން: މިއީ ފުއްޕާމޭ ސާފުވަމުންދާ ކަމުގެ ނިޝާންތަކެވެ.\n- ރުޅިއައުމާއި، ދެރަވުން، އަދި ހިތް ނުތަނަވަސްވުން ފަދަ އިހުސާސްތައް : ސިގިރޭޓް ދޫކޮށްލުމަކީ ބައިވެރިއެއް ދޫކޮށްލުން ފަދަ ކަމެކެވެ. ވީމާ މިފަދަ އިހުސާސްތައް ކުރެވުމަކީ އާދައިގެ ކަމެކެވެ. އަދި ދުވަސްކޮޅަކުން އެކަންތައްތައް ފިލައިގެންދާނެ އެވެ.\n- ކާހިތްވާލެން ގިނަވުން: ސިގިރޭޓް ބުއިން ހުއްޓާލުމުން، ކާއެއްޗެތީގައި ރަހަލާ މިންވަރު އިތުރުވުމާއި، ހަޖަމުކުރާ ނިޒާމްގެ މަސައްކަތް ރަގަޅުވުމުގެ ސަބަބުން ބަނޑުހައިވާލެން އަވަސް ވެއެވެ. ވީމާ ފައިދާހުރި ކާނާއާއި ދިޔާތަކެތި އިތުރުކުރާށެވެ.\nސިގިރޭޓް ބުއިން ހުއްޓާލާ ފުރަތަމަ ދުވަސްކޮޅު އާދަޔާ ޚިލާފަށް ސިގިރޭޓް ބޯހިތްވުމަކީ ގިނައިން ވާކަމެކެވެ. އަދި ހުއްޓާލައިގެން ހުންނަތާ ދިގުމުއްދަތަކަށް ފަހުގައި ވެސް ކުއްލިއަކަށް ސިގިރޭޓް ބޯހިތްވުމަކީ އެކަށީގެންވާ ކަމެކެވެ. މިފަދަ ކޮންމެ ވަގުތެއްގައި ވެސް އެންމެ މުހިއްމު ކަމަކީ "ކްރޭވިންގްސް" އަމަލުނުކޮށް ލަސްކޮށްލުމެވެ. (ސިގިރޭޓް ނުބޮއި މަޑުކޮށްލުމެވެ. ). މިސާލަކަށް ބޯހިތްވާ ޚިޔާލު އަންނަހިނދު، އެހެންކަމަކަށް ޚިޔާލު ބަދަލުކޮށްލުން، އަދި ތިމަންނަ އެބަ ސިގިރޭޓް ބޯހިތްވެޔޭ އަމިއްލަ ނަފްސަށް ބުނެދިނުން މުހިއްމެވެ.\nސިގިރޭޓް ބޯން ހިތަށްއަރާ ކޮންމެ ފަހަރަކު ތިރީގައިވާ ކަންތައްތަކުން ކޮންމެ ވެސް ކަމެއް ކޮށްލެވިދާނެ އެވެ\nހ- ފެނާއި އެނޫންވެސް ދިޔާތަކެތި ގިނައިން ބުއިން\nށ- ކޮންމެ ވެސް އެހެން ކަމެއްގައި މަޝްޣޫލްވުން\nރ- ބާރަށް ހިނގާލުން\nބ- ސިގިރޭޓް ބުއިން ހުއްޓާލާފައިވާ ރައްޓެއްސަކާ ވާހަކަ ދައްކާލުން\nޅ- ޞިއްޙީ އެހީތެރިޔާ އާއި ބައްދަލުކޮށް ސިގިރޭޓް ބޯން ބޭނުންވާ ވާހަކަ ބުނާށެވެ.\nކ- ހުއްޓާލަން ބޭނުންވި ސަބަބާމެދު ޚިޔާލުކޮށް ހަދާންކޮށްލާށެވެ.\nއަދި މީގެ އިތުރުން މައްސަލަތައް ކުރިމަތިވާ، ނުވަތަ ފިކުރު ބޮޑުވާ ކޮންމެ ފަހަރަކު، ސިގިރޭޓް ބޯން އާދަވެފައިވާ މީހަކުނަމަ، މައްސަލަ ކުރިމަތިވާ ވަގުތު ސިގިރޭޓް ބޯހިތްވެއްޖެނަމަ އެތަނަކުން އަވަހަށް ދާށެވެ. އަދި ފަހުން އެމައްސަލަ ހައްލުކުރާށެވެ. ގިނަ މީހުން ދެކޭގޮތުގައި ސިގިރޭޓް ބުއިން ހުއްޓާލައިފިނަމަ، ކުއްލިއަކަށް ފަލަވާން ފަށާނެ އެވެ. ނަމަވެސް މިއީ މިކަން އޮންނަ ގޮތެއް ނޫނެވެ. ފަލަވެދާނެ ކަމުގެ ބިރަށް ސިގިރޭޓް ބުއިން ހުއްޓާނުލާ ހުރުމަކީ އެއްގޮތަކަށް ވެސް ބުއްދިވެރި ކަމެއް ނޫނެވެ. ފައިދާހުރި ކާނާއި، ކެއުމުގެ އާދަތައް ރަގަޅުކޮށް، ގަވާޢިދުން ކަސްރަތުކުރާނަމަ، ސިގިރޭޓް ބުއިން ހުއްޓާލުމަށްފަހު، އެއްގޮތަކަށްވެސް ބަރުދަން އިތުރުވިޔަނުދީ ހިފެހެއްޓިދާނެ އެވެ. ނުވަތަ ބަރުވާ މިންވަރު ކުޑަކުރެވިދާނެ އެވެ.\nސިގިރޭޓް ބުއިން ހުއްޓާލުމާއި ހަށިގަނޑުގެ ބަރުދަން އިތުރުވުމާއި ހުރި ގުޅުން\nސިގިރޭޓް ބުއިން ހުއްޓާލުމުން ބައެއް މީހުންގެ ބަރުދަން އިތުރުވެއެވެ. އެއީ ސިގިރޭޓް ބުއިން ހުއްޓާލުމުން:\n- ރަހައާއި، ވަސްބެލުމުގެ ހިއްސު ރަގަޅުވެ، ކާއެއްޗެތީގެ ރަހަ މީރުވާތީ އެވެ.\n- އާދަޔާ ޚިލާފަށް ފޮނި އެއްޗެހި ކާހިތްވާތީ އެވެ.\n- ސިގިރޭޓް ބުއިން ހުއްޓާލުމުން ދުވާލަކު 200 – 100 އާއި ދެމެދުގެ އަދަދަކަށް ހަށިގަނޑަށް ބޭނުންވާ ކެލޮރީސް މަދުވާތީ އެވެ.\n- ސިގިރޭޓް ބޯހިތްވާ ވަގުތުތަކުގައި ކޮންމެ ވެސް ކާއެއްޗެއް ކެއުމަށް އާދަވާތީ އެވެ. ވީމާ ހަށިގަނޑުގެ ބަރުދަން އެއްވަރެއްގައި ބެހެއްޓުމަށް، ނުވަތަ ދަށްކުރުމަށް ތިރީގައިވާ ކަންތައްތަކުގެ ތެރެއިން ބައެއް ކަންތައްތައް ޚިޔާރު ކުރެވިދާނެ އެވެ.\n- ތެލުލި ތަކެތި ކެއުމުގެ ބަދަލުގައި ފެނުކެއްކި ނުވަތަ ފިހުނު ތަކެތި ކެއުން.\n- ކެއުމުގައި ތަރުކާރީ އާއި މޭވާ އިތުރުކުރުން\n- ބަޓަރާއި މާޖިރީން ފަދަ ތަކެތި ކެއުން މަދުކުރުން\n- މަސްދަޅު ފަދަ ތަކެތި ބޭނުންކުރާއިރު ތެޔޮ މަސް ދަޅުގެ ބަދަލުގައި ފެން މަސްދަޅު ބޭނުންކުރުން.\n- ގިނައިން ފެންބުއިން\nފުރިހަމަ ޞިއްޙަތެއްގައި ހުރުމަށް ފެން ބުއިން ވަރަށް މުހިއްމެވެ. މިގޮތުން މަދުވެގެން ދުވާލަކު 8 ތަށި ބޯނަމަ ހަށިގަނޑުގައި އަށަގެންފައިވާ ނިކޮޓީންތައް ބޭރުކުރުމަށް އެހީތެރިވެދެއެވެ. ކެއުން ކޮންޓްރޯލްކުރުމަކީ ބަރުދަން ލުއިކުރުމުގެ އެއްބައެވެ. އަނެއްބަޔަކީ ކަސްރަތެވެ. ވީމާ ގަވާއިދުން ކަސްރަތުކުރުން ވަރަށް މުހިއްމެވެ. ސިގިރޭޓްގެ އަޅުދާސްތުކަމުން ދުރުވެ، ކެއުމަށް އަޅުދާސްވުން ބުއްދިވެރިއެއް ނޫނެވެ.\nއަލުން ސިގިރޭޓް ބޯންފެށުން\nދެ ހަފްތާ ވަންދެން ސިގިރޭޓާ ނުލާ ހުރުމަކީ ވަރަށް ހިތްވަރުގަދަ ކަމެކެވެ. އެހާތަނުން އެންމެ އުދަނގޫވާނެ ދުވަސްތައް އެކަނޑަތު ކުރެވުނީ އެވެ. މިހާ ހިސާބުން ސިގިރޭޓް ބުއިން ހުއްޓާލުމުގެ ބައެއް ފައިދާތައް ފެންނާން ފެށުން އެކަށީގެން ވެއެވެ. އޭގެ ތެރޭގައި ނޭވާލާން ފަސޭހަވުން، ފުއްޕާމޭ ބާރުގަދަވުން، ބުންވަރު ރަގަޅުވުން، އަމިއްލަ ނަފުސަށްކުރާ އިތުބާރު ބޮޑުވުން، ފަދަ ކަންތައްތައް ހިމެނެއެވެ. ނަމަވެސް އަލުން ސިގިރޭޓެއް ބޯލެވުމަކީ އެކަށީގެންވާ ކަމެކެވެ. މިހެންވެއްޖެނަމަ އަވަހަށް ހުއްޓާލި ހިސާބުން ޕްލޭނުގައިވާ ގޮތަށް ކަންތައްތައް ކުރާށެވެ. އެކަމާ ދެރަވެ، މާޔޫސްނުވާނެޔޭ ހިތަށްއަރައި، ކުރިޔެކޭ އެއްވަރަށް ސިގިރޭޓް ބޯންފެށުމުގެ ބަދަލުގައި، ހިތްވަރު ގަދަކޮށްފައި އަލުން ހުއްޓާލާށެވެ. އަދި ސިގިރޭޓް ބޯހިތްވާން މެދުވެރިވި ސަބަބަކާމެދު، ޞިއްޙީ އެހީތެރިޔާއާއި މަޝްވަރާކުރާށެވެ.\nސިގިރޭޓް ބޯން ފެށިއްޖެނަމަ ވަގުތުން ކުރަންވީ ކަންތައްތައް\n- ސިގިރޭޓް ބޯން މެދުވެރިވި ސަބަބު ދެނެގަނެ އެކަމެއް ދެވަނަ ފަހަރު ނުކުރުން .\n- ސިގިރޭޓް ވަގުތުން ދުރަށް އެއްލާލުން، އަދި އެތަނުން ވަގުތުން ދުރަށްދިއުން .\n- ވަގުތުން އެހީތެރިވާނެ މީހަކަށް ގުޅުން ނުވަތަ ބައްދަލުކޮށް ވާހަކަ ދައްކާލުން .\n- އެއް ސިގިރޭޓަށްވުރެ ގިނައިން ބޮވިއްޖެނަމަ އަވަހަށް ހުއްޓާލާށެވެ.\n- ކުރިޔެކޭ އެއްވަރަށް ބޯންފެށިއްޖެނަމަ އެއްމަސް ދުވަހުގެ ތެރޭގައި ހުއްޓާލާނެ ދުވަހެއް ކަނޑައެޅުން\n- ހުއްޓާލައިގެން ހުރުމަށް ކުރިން އެހީތެރިވެދިން ކަންތައްތައް ހަދާންކޮށްލުމަށްފަހު، އިތުރަށްކުރެވިދާނެ ކަންތައްތައް ފާހަގަކުރުން\nމައުލޫމާތު : • ދުންފަތުގެ އިސްތިއުމާލުކުރުން ހުއްޓާލާމީހާގެ އަތްމަތީ ފޮތް – މިނިސްޓްރީ އޮފް ހެލްތު


މިއަހަރު ޝަރަފުވެރިކަމުގެ ޤައުމީ އިނާމު5ބޭފުޅަކަށް އަދި ހިތްވަރު ދިނުމުގެ ޤައުމީ އިނާމު 21 ބޭފުޅަކަށް ދެއްވުމަށް ނިންމަވައިފި - The President's Office\nމިއަހަރު ޝަރަފުވެރިކަމުގެ ޤައުމީ އިނާމު5ބޭފުޅަކަށް އަދި ހިތްވަރު ދިނުމުގެ ޤައުމީ އިނާމު 21 ބޭފުޅަކަށް ދެއްވުމަށް ނިންމަވައިފި\n27 އޮކްޓޫބަރު 2019، ރިފަރެންސް: 2019-850\nމިއަހަރު ޝަރަފުވެރިކަމުގެ ޤައުމީ އިނާމު5ބޭފުޅަކަށް އަދި ހިތްވަރު ދިނުމުގެ ޤައުމީ އިނާމު 21 ބޭފުޅަކަށް ދެއްވުމަށް ނިންމަވައިފިއެވެ.\nޤައުމީ އިނާމަށް ބޭފުޅުން ހޮއްވެވީ، އެކަމަށްޓަކައި ރައީސުލްޖުމްހޫރިއްޔާ އެކުލަވައިލެއްވި ޤައުމީ އިނާމާބެހޭ ކޮމިޓީއިންނެވެ. ޝަރަފުވެރިކަމުގެ ޤައުމީ އިނާމު ލިބިވަޑައިގަންނަވާ5ބޭފުޅުންގެ ތެރެއިން2ބޭފުޅުންނަކީ، މީގެކުރިން ހިތްވަރު ދިނުމުގެ ޤައުމީ އިނާމު ލިބިވަޑައިގެންފައިވާ ބޭފުޅުންނެވެ.\nމިބޭފުޅުންނަށް ރައީސުލްޖުމްހޫރިއްޔާ ދެއްވާ ޝަރަފުވެރިކަމުގެ ޤައުމީ އިނާމާއި، ހިތްވަރު ދިނުމުގެ ޤައުމީ އިނާމު ދެއްވުން އޮންނާނީ، ޤައުމީ ދުވަހުގެ މުނާސަބަތުގައި، މާދަމާރޭ (28 އޮކްޓޫބަރު 2019 ވާ ހޯމަ ދުވަހުގެރޭ) 8:45 ގައި ދަރުބާރުގޭގައި ބާއްވަވާ ރަސްމީ ޖަލްސާގައެވެ.\nޤައުމީ އިނާމު ލިބިވަޑައިގަންނަވާ ބޭފުޅުން ހޮއްވެވުމަށް ޤައުމީ އިނާމާބެހޭ ކޮމިޓީން ކުރެއްވި މަސައްކަތުގައި މައިގަނޑު ގޮތެއްގައި ބައްލަވާފައިވަނީ، މި އިނާމާ ބެހޭގޮތުން ދިވެހި ސަރުކާރުގެ ގެޒެޓުގައި ޝާއިޢުކޮށްފައިވާ ކަންތައްތަކުގެ މައްޗަށެވެ.


vnews - Emirates ge First Class Flight Attendant akah vaan beynuntha?\nއެމިރޭޓްސްގެ ފަސްޓް ކްލާސް ފްލައިޓް އެޓެންޑެންޓްއަކަށް ވާން ބޭނުންތަ؟\nއެމިރޭޓްސްގެ ދެ ފްލައިޓް އެޓެންޑެންޓުން -- ފޮޓޯ: އެމިރޭޓްސް\nއެމިރޭޓްސް އެއާލައިންގައި މަސައްކަތްކުރާ ކެބިން ކްރޫންނަކީ އެހެން އެއާލައިންތަކާއި އަޅާކިޔާއިރު އަބަދުވެސް ވަރަށް ފުރިހަމަކޮށް ފެންނަ ބައެކެވެ.\nފްލައިޓް އެޓެންޑެންޓުން އަޅައިގެން ތިބޭ ޔުނީފޯމާއި، ކޮށްފައިވާ މޭކަޕާއި، އަރާފައި ހުންނަ ބޫޓަށް ބަލާލިއަސް ފެންނަނީ ރީތިކަމާއި ފުރިހަމަ ކަމެވެ.\nމި އެއާލައިންގެ އެންމެ މަތީ ދަރަޖަ ކަމަށްވާ ފަސްޓް ކްލާހުގައި މަސައްކަތް ކުރާ ކެބިން ކްރޫއަކަށް ވާން ބޭނުންނަމަ ކުރަން ޖެހޭ ކަންތައްތަކަކީ ކޮބައިބާއެވެ؟\nއެމިރޭޓްސްގެ ފަސްޓް ކްލާސް ކެބިން ކްރޫއެއްގެ ގޮތުގައި މަސައްކަތްކުރާ އިނގިރޭސި ވިލާތުގެ ރައްޔިތެއް ކަމަށްވާ ޖޯނާ ކޮލިންސް ވަނީ ދާދި ފަހުން މިކަމަށް ބޭނުންވާ ތައްޔާރީތައް ކިޔައިދީފަ އެވެ.\nބައިނަލްއަގްވާމީ އެއާލައިނެއްގެ ކެބިން ކްރޫއެއްގެ ގޮތުގައި މަސައްކަތް ކުރަން ބޭނުންނަމަ އެންމެ ފުރަތަމަ ކަމަކަށްވެސް ބޭނުންވަނީ ކެއުމާއި ބުއިމާއި ބެހޭ ތަމްރީންތަކެކެވެ. އެއީ އެންމެ މަތީ ކްލާހުގެ ފަސިންޖަރުންނަށް ކާބޯތަކެތި ފޯރުކޮށްދޭންޖެހޭ ގޮތާއި ބެހޭ ތަމްރީންތަކެވެ. ނުވަތަ "ސިލްވަ ސާވިސް ޑައިނިންގް އެޓިކެޓްސް" ދަސްކުރުމެވެ.\nއެމިރޭޓްސްގެ ފަސްޓް ކްލާސް ކެބިން -- ފޮޓޯ: އެމިރޭޓްސް\nއިކޮނޮމީ ކްލާހުގެ ފަސިންޖަރުންނަށް އެންމެ ޓްރޭއެއްގައި ވަރަށް އާދައިގެ ގޮތަކަށް ކާބޯތަކެތި ފޯރުކޮށްދިނަސް ފަސްޓް ކްލާސް ފަސިންޖަރުންނަށް ފޯރުކޮށްދޭން ޖެހެނީ ވަރަށް މަތީ ދަރަޖައިގެ ހިދުމަތްތަކެކެވެ. ކެއުމުގައި، އެޕަޓަރިޒަރ، މެއިން ކޯސް، އަދި ޑެޒަޓް ގެންގޮސްދޭން ޖެހޭނީ ވަކިންނެވެ.\nފުރަތަމަ ކްލާހުގެ ފަސިންޖަރުންނަށް ބޭނުން ވަގުތަކު ކާބޯތަކެތި ފޯރުކޮށްދިނުމުގެ ހިދުމަތް ނުވަތަ "ޑައިން އޮން ޑިމާންޑް" ހިދުމަތް ދޭން ޖެހޭތީ އެކަމަށްވެސް ތައްޔާރުވާން ޖެހެ އެވެ.\nމީގެ އިތުރުން ފަސްޓް ކްލާސް ފަސިންޖަރުންނަށް ގެންގޮސްދޭ ކާނާ އަތުރާފައި ހުންނަންޖެހެނީ ވަކި އުސޫލެއް އަދި ހަމައެއްގެ ދަށުންނެވެ. ތައްޓާއި އުލާއި ސަމްސާ ބަހައްޓާނެ ގޮތަކީވެސް ތަމްރީންވާން ޖެހޭ ކަމެކެވެ.\nކެބިން ކްރޫއިންނަށް މޭކަޕް ކުރުމަށް ވަކި ގަވާއިދުތަކެއް ކަނޑައަޅާފައިވެ އެވެ. އެމިރޭޓްސްއިން އެންމެ ބޮޑު އިސްކަމެއްދޭ އެއް ކަމަކީ ހުރިހާ ކެބިން ކްރޫއިންވެސް އެއް ގޮތަކަށް ތިބުމެވެ. އަދި ރީތިކޮށް ތިބުމަށް ހާއްސަ އިސްކަމެއް ދޭން ޖެހެ އެވެ. ނިޔަފަތިތައް ހުންނަން ޖެހޭނީ "ފްރެންޗް މެނިކުއަ" ހަދާފައި މަޑު ފިޔާތޮށި ކުލަ ނުވަތަ "ނެޗަރަލް" ކުލައެއް ޖައްސާފަ އެވެ.\nއެމިރޭޓްސްގެ ދެ ފްލައިޓް އެޓެންޑެންޓުން -- ފޮޓޯ: ޝަޓަސްޓޮކް\nތުންފަތުގައި ހުންނަންޖެހޭނީ "ލިޕްސްޓިކް" އަދި "ލިޕް ލައިނަ" ބޭނުންކޮށްގެން ކުލަ ޖައްސާފަ އެވެ. ބޭނުންކުރެވޭނީ "އެމިރޭޓްސް ރެޑް"ގެ ނަން ދީފައިވާ ކުލަ އެވެ.\nކޮލިންސް ބުނާ ގޮތުގައި އެމިރޭޓްސްގެ ކެބިން ކްރޫއިންގެ މެދުގައި އެންމެ މަގުބޫލު ލިޕްސްޓިޕަކީ "މެކް" ބްރޭންޑުގެ "ރަޝިއަން ރެޑް" ކުލަ އެވެ. އަދި ލިކުއިޑް އައިލައިނަ އެޅުމަށް ބާރުއަޅާ ކަމަށާއި ލޯމަތީ ޖެއްސޭ ކުލަތަކަކީ ކަޅު ނުވަތަ ބީޖް ކުލަ ކަމަށް ކޮލިންސް ބުންޏެވެ.\nމީގެ އިތުރުން އިސްތަށިގަނޑުވެސް ބަހައްޓަން ޖެހެނީ ވަކި ގަވާއިދަކަށް ފެތޭ ގޮތަށެވެ. އިސްތަށިގަނޑު ހުންނަން ޖެހެނީ "ފްރެންޗް ޓްވިސްޓް" ހުޅި ޖަހާފައި، ރަތްކުލައިގެ ބޮލުގައި އައްސާ އެތިކޮޅަކުން އައްސާފަ އެވެ. ނުވަތަ ޔުނީފޯމްގައި ހިމެނޭ ހާއްސަ ތޮފި އަޅާފަ އެވެ.\nކޮންމެ ފްލައިޓެއްގެ ކުރިން ކެބިން ކްރޫއިންނަށް ހާއްސަ ބައްދަލުވުމެއް އޮވެ އެވެ. މި ބައްދަލުވުމަކީ އެ ފްލައިޓެއްގައި ދަތުރުކުރާ ފަސިންޖަރުން އަދި ހާއްސަކޮށް ވީއައިޕީ ފަސިންޖަރުންނާ ބެހޭ މައުލޫމާތު ހިއްސާކުރުމަށް ބާއްވާ ބައްދަލުވުމެކެވެ.\nކެބިން ކްރޫން ގެންގުޅޭ ހާއްސަ ޓެބްލެޓެއްގައި، ވީއައިޕީ ފަސިންޖަރުންގެ ހާއްސަ ބޭނުންތަކާއި ބެހޭ މައުލޫމާތު ހިމެނެ އެވެ.\nދިގު ދަތުރުތައް ކުރާއިރު ކެބިން ކްރޫއިންނަށް ދިމާވާ އެންމެ ބޮޑު އެއް ދަތިކަމަކީ ގިނަ ވަގުތު "ހައި ހީލްސް" ބޫޓަށް އަރާފައި ތިބުމެވެ. ނަމަވެސް އެމިރޭޓްސްގެ ކެބިން ކްރޫއިން ހައި ހީލްސްގައި ތިބެން ޖެހޭނީ ހަމައެކަނި އެއާޕޯޓްގައި އުޅޭ ވަގުތާއި ބޯޑިން ކުރިއަށްދާ ވަގުތުގަ އެވެ. ފްލައިޓް ނައްޓާލުމުން ފަޔަށް ފަސޭހަ ތިރި ބޫޓަކަށް އެރުމުގެ ހުއްދަ އޮވެ އެވެ.\nކޮންމެ ފްލައިޓެއްގައިވެސް ކެބިން ކްރޫއިންގެ އެންމެ އިސް މީހެއްގެ ގޮތުން "ހެޑް ފްލައިޓް އެޓެންޑެންޓް"އެއް ދަތުރުކުރާނެ އެވެ.\nހެޑް ފްލައިޓް އެޓެންޑެންޓް ފާހަގަކުރާނީ އަޅައިގެން ހުންނަ ޔުނީފޯމްގެ ކުލައިންނެވެ. ހުރިހާ ކްރޫއިން ތިބޭނީ ސްކާޓް، ހުދު ގަމީސް މަތިން ޖެކެޓް، ތޮފި އަދި ސްކާފް އަޅާފަ އެވެ. ނަމަވެސް ހެޑް ފްލައިޓް އެޓެންޑެންޓް ހުންނާނީ މުށި ކުލައިގެ ޔުނީފޯމެއް އަޅައިގެންނެވެ.


ތިބާއާއި މެދު އެންމެން ހިތް ރުހޭނެ ކަމަށް ނުދެކޭށެވެ. ދިރިއުޅުމަށް ޒަހަރުލާ މީހަކީ އެންމެ ގާތްމީހާ ކަމުގައި ވެސް ވެދާނެއެވެ. – Dhen.mv\nތިބާއާއި މެދު އެންމެން ހިތް ރުހޭނެ ކަމަށް ނުދެކޭށެވެ. ދިރިއުޅުމަށް ޒަހަރުލާ މީހަކީ އެންމެ ގާތްމީހާ ކަމުގައި ވެސް ވެދާނެއެވެ.\nJune 24, 2020 - 7:41 pm\nކޮންމެ މީހެއްގެ ވެސް އެންމެ ގާތް ބަޔަކީ އާއިލާއެވެ. އެއަށްފަހު އެކުވެރިންނާއި ރަޙުމަތްތެރިންނެވެ. ނުވަތަ ހެޔޮ އެދޭ މީހުންނެވެ. ޙަޔާތުގައި ދިމާވާ އުސްގަނޑުތަކާއި އަޑިގަނޑުތަކުގައި އެންމެ ގާތުގައި ތިބޭނީ އެމީހުންނެވެ. އުފާތަކުގައި ބައިވެރިވެ ، ހީ މަޖާކުރާއިރު ހިތާމަތަކުގައި އެކުގައި ކަރުނަ އޮހޮރާނެ ބަޔަކީ ވެސް އެއީ އެވެ.\nއާއިލީ ގުޅުންތަކާއި އެކުވެރިކަމުގެ ގުޅުންތަކަކީ މިފަދަ ބަދަހި ގުޅުމެއް ނަމަވެސް ، އޭގެ އަނެއް ފަރާތް ވެސް އެބައޮތެވެ. ބައެއް އާއިލާތަކުގައި އެެކަކު އަނެކަކާއި ދިމާ އިދިކޮޅަށް ތިބޭ މީހުން އުޅެއެވެ. އެކުވެރިންގެ ތެރޭގައި ވެސް އެފަދައެވެ. ބައެއް ފަހަރު ތިބާއާ އެންމެ ގާތްކޮށް އުޅޭ މީހާއަކީ ތިބާގެ ދިރިއުޅުމަށް ޒަހަރު ލާ މީހާ ކަމުގައި ވެދެއެވެ. ކުރިމަތިން ފެންނަ ހިނިތުންވުމަކީ އޭގެ އެއްވެސް އަގެއް ނެތް ، އަސްލެއް ނެތް އެއްޗަކަށް ވާ ކިތަންމެ މަންޒަރެއް އެކުވެރިންނާއި އާއިލާތަކުން ފެންނަމުންދާ ކަމީ ޙަޤީޤަތެވެ.\nތިބާގެ ޙަޔާތުގެ ހުވަފެންތައް ދެކޭނީ ތިބާއެވެ. އަދި އެ ހުވަފެންތަކުގައި ކުލަ ޖައްސާނެ ގޮތެއް ވެސް އެނގޭނީ ހަމަ ތިބާ އަށެވެ. އާއިލީ މެމްބަރުންނާއި އެކުވެރިންގެ ޚިޔާލު އޮތެއް ކަމަކު އެކަމެއްގެ ފުރިހަމަ ޒިންމާ ނަގާނީ ޚުދު ތިބާއެވެ. އެހެންކަމުން ތިބާގެ ދިރިއުޅުމުގެ މަގު ހެޔޮ ގޮތުގައި ކުރަހާފައިވާނަމަ އެގޮތުގައި ތިބާ ކުރިއަށް ދާށެވެ. އެހެންމީހުންގެ ފާޑު ކިޔުންތަކާއި މަލާމާތަށް ނަޒަރު ދިނުމަކީ މާނައެއް އޮތް ކަމެއް ނޫނެވެ.\nދުނިޔަވީ ކަންކަމުގައި އެންމެން ޚިޔާލު އެއްގޮތް ވުމަކީ ވާނެ ކަމެއް ނޫނެވެ. އެންމެންގެ ތަޢުރީފް ލިބުމަކީ އަމުދުން ވާނޭ ކަމެއް ވެސް ނޫނެވެ. އެހެންކަމުން ދިރިއުޅުމުގައި ތިބާ ހާސިލްކުރަން ބޭނުންވާ މަންޒިލާއި ލަނޑުދަނޑި ތިބާ ކަނޑައަޅާށެވެ. އަދި އެއީ ތިބާއަށް އެންމެ ފައިދާ ހުރިގޮތް ކަމަށް ދެކޭނަމަ އެގޮތުގައި ކުރިއަށް ދާށެވެ. އެންމެންގެ ރުހުމާއި އެންމެންގެ ފައްސި ޚިޔާލުތައް ލިބުމަކީ ވާނޭ ކަމެއް ނޫނެވެ. އެންމެންނަކީ ތިބާއަށް ހެޔޮ އެދޭ މީހުންކަމުގައި ވެސް ނުވާނެއެވެ. ތިބާގެ ޙަޔާތަށް ޒަހަރުލާ މީހާއަކީ އެންމެ ގާތްމީހާ ކަމަށް ވެފައި ހުރީ ވެސް މަދު ފަހަރެއްގައެއް ނޫނެވެ.\nދުޢާ ކުރުން އެންމެ އައުލާކަން ބޮޑުވެގެންވާ ގޮތަކީ ކޮބާތޯ؟


އުފާ ފުޓުސަލް ކަޕް 30 އޮގަސްޓްގައި ފަށަނީ – Ungoofaaru\nބަނޑޭރިގަނޑު/ޚަބަރު/އުފާ ފުޓުސަލް ކަޕް 30 އޮގަސްޓްގައި ފަށަނީ\nޚަބަރުރަށު ކުޅިވަރުއުފާ ފުޓުސަލް ކަޕް\nއުފާ ފުޓުސަލް ކަޕް 30 އޮގަސްޓްގައި ފަށަނީ\nމުނާޒު މުޙައްމަދު5ޖުލައި 2019\nއުނގޫފާރު ފޯސްޓަރިންގ އެވެއަރނަސް އެސޯސިއޭޝަން (އުފާ) ގެ އަހަރީ ދުވާހާއި ގުޅުވައިގެން ބައްވާ “އުފާ ފުޓުސަލް ކަޕް 2019” 30 އޮގަސްޓްގައި ފަށަން ނިންމައިފިއެވެ. މިގޮތައް ނިންމީ ބުރާސްފަތި ދުވަހުގެ ރޭ ބޭއްވި އުފާގެ ބައްދަލުވުމެއްގައެވެ.\nމިރޭގެ ބައްދަލުވުމަށްފަހު އުނގޫފާރު ޑޮޓް ކޮމް އަށް މައުލޫމާތު ދެއްވަމުން އުފާ ގެ ރައީސް އަލްފާޟިލް އިބްރާހީމް ޒަޔާން ވިދާޅުވީ މުބާރާތް އޮގަސްޓް 30 ގައި ފެށުމަށް ނިންމައި އެކަމަށް ވާންޖެހޭ އެއްމެހައި ތައްޔާރީތައް މިހާރު ވަމުންދާކަމަށެވެ. އަދި އޮގަސްޓް މަހުގެ ކުރީކޮޅު މުބާރާތުގައި ބައިވެރިވުމުގެ ފުރުސަތު ހުޅުވާލާނެކަމަށާއި މުބާރާތަށް ކަނޑައެޅިފައިވާ ފައިސާގެ އިނާމާއި މުބާރާތުގައި ދެންވެސްހުރި ކަންކަން އިއުލާނުކުރުމުން ދާނެކަމަށެވެ.\nއުފާ ފުޓުސަލްކަޕްގެ އެއްމެ ފަހު ދެ މުބާރާތުގެ ޗެމްޕިއަން ޓީމަކީ ޔަންގް ސްޓަރއެވެ.\nއުފާ އުފާ ފުޓުސަލް ކަޕް 2019\nއުނގޫފާރު ކައުންސިލުން ހެވީ ވެހިކަލް ދުއްވަން ދަސްކޮށްދޭ ޕްރޮގުރާމެއް ފަށައިފި\nއުފާ ފުޓްސަލް ކަޕް – ޕެނަލްޓީ ޖަހައިގެން ވައިނޮޓް ސްޕޯރޓްސް ބަލިކޮށް ޗެމްޕިއަން ޔަންގް ސްޓަރ ފައިނަލަށް


Mahrez Ah Penalty Nujehi City Ehvaru Vejje - Vaguthu\nމަހްރޭޒަށް ޕެނަލްޓީ ނުޖެހި ސިޓީ އެއްވަރުވެއްޖެ\nޕްރިމިއާ ލީގުގައި މިރޭ މެންޗެސްޓަރ ސިޓީ އާއި ލިވަޕޫލް ބައްދަލުކުރި މެޗު ދެ ޓީމުންކުރެ ޓީމަކަށް ލަނޑެއް ނުޖެހި އެއްވަރުވެގެން ނިމިއްޖެއެވެ.\nމި ނަތީޖާއާއެކު ސިޓީ އޮތީ 20 ޕޮއިންޓާ އެކު ލީގުގެ އެއްވަނައިގައެވެ. ދެވަނައިގައި އޮތް ޗެލްސީ އަށް އަދި ތިންވަނައިގައި އޮތް ލިވަޕޫލަށް ވެސް ހަމަ އެ އަދަދަށް ޕޮއިންޓު ލިބިފައިވާއިރު ސިޓީ އަށް ކުރި ލިބެނީ ގޯލުގެ ތަފާތުންނެވެ.\nލިވަޕޫލްގެ ދަނޑުގައި މިރޭ ކުޅުނު މި މެޗުގެ ފުރަތަމަ ހާފްގައި ދެ ޓީމުންކުރެ ޓީމަކަށް ގޯލްޖަހާނެ މާ ރަނގަޅު ފުރުސަތުތަކެއް ތަނަވަސްކުރެވިފައި ނުވާއިރު ދެވަނަ ހާފްގެ ކުރީކޮޅު ސިޓީގެ ރިޔާދު މަހްރޭޒް ވަނީ ލިވަޕޫލްގެ ގޯލަށް ނުރައްކާތެރި ހަމަލާއެއް ފޮނުވާލާފައެވެ. ނަމަވެސް ލިވަޕޫލްގެ ޕެނަލްޓީއޭރިއާ ތެރެއަށް ވަނުމަށްފަހު މަހްރޭޒް ފޮނުވާލި އެ ހަމަލާ ދިޔައީ ގޯލުގެ ކުޑަތަންކޮޅެއް ބޭރުންނެވެ.\nއަދި އޭގެ އިރުކޮޅެއްފަހުން ލިވަޕޫލްގެ މުހައްމަދު ސަލާހު ސިޓީގެ ގޯލަށް ހަމަލާއެއް ފޮނުވާލި ނަމަވެސް ސަލާހު ފޮނުވާލި އެ ހަމަލާ ސިޓީގެ ކީޕަރު އެޑަސަން ވަނީ ދިފާއުކޮށްފައެވެ.\nދެ ޓީމުވެސް އެއްވަރެއްގައި އޮވެ މެޗު ނިމެންދަނިކޮށް މެޗުގެ 85 ވަނަ މިނެޓްގައި ސިޓީ އަށް ވަނީ ޕެނަލްޓީއެއް ލިބިފައެވެ. މި ޕެނަލްޓީ ސިޓީ އަށް ލިބުނީ އެޓީމުގެ ސާނޭ އަށް ލިވަޕޫލްގެ ޑިފެންޑަރު ވެންޑައިކް ކުރި ފައުލަކާ ގުޅިގެންނެވެ. ނަމަވެސް މަހްރޭޒް ފޮނުވާލި މި ޕެނަލްޓީ ދިޔައީ ލިވަޕޫލްގެ ހުރަސް ދަނޑި މަތިން ބޭރަށެވެ.\nމި މެޗު އެއްވަރުވެގެން ނިމުނުއިރު މިއީ ލިވަޕޫލް އަށް މޮޅެއް ނުލިބި ނިންމާލަން ޖެހުނު ހަތަރުވަނަ މެޗެވެ. އެ ހަތަރު މެޗުގެ ތެރެއިން ލިވަޕޫލް ވަނީ ދެ މެޗުން ބަލިވެފައެވެ.\nއިންޓަނޭޝަނަލް ބްރޭކަށްފަހު ލީގުގައި ލިވަޕޫލް ދެން ބައްދަލުކުރާނީ ހަޑަލްސްފީލްޑްއާއެވެ. ސިޓީ ނިކުންނާނީ ބާންލީއާ ދެކޮޅަށެވެ.